tractele sindicale, transporturile și asis- 
tența medicală? „Agenda — scrie 
«Corriere della Sera» — este suprain- 
cărcată şi fără îndoială că este de pre- 
ferat o majoritate sigură şi omogenă 
care să înfrunte probleme atit de gra- 
ve“, „Jocul formulelor* — subliniază 
același ziar — nu rezolvă deocamdată 
nimic. Cum nu rezolvă nimic în fond 
armistiţiile succesive. 


Rodica Dumiirescu 


WASHINGTON 


DUPĂ 
CALIFORNIA 


ece fuse orare despart Calitornia de 

România. La San Francisco, din cau- 

za complicatului sistem de vot, alege- 
rile preliminare s-au prelungit cu trei 
ore. Ca atare, miercuri, la închiderea 
ediţiei revistei, nu cunoaștem încă pro- 
porţiile victoriei senatorului George 
McGovern în cea mai importantă din- 
tre încercările de forţe care preced con- 
venţia partidului democrat. Oricum, dat 
fiind sistemul „cîştisătorul ia totul“ în 
conformitate cu care toți cei 271 de 
delegaţi californieni la convenţia de- 
mocrată sînt obligați să-l sprijine pe 
candidatul care a obţinut cel mai mare 
număr de voturi în alegerile prelimina- 
re, McGovern este sigur că va ajunge 
la convenţia din 10 iulie cu circa 1 300 
de delegaţi angajaţi să-l sprijine şi că 
nu-i Va fi greu să reuncască cele 1509 
voturi necesare pentru a fi desemnat. 
Principalul său adversar, fostul vicepre- 
şedinte al S.U.A., Hubert Humphrey a 
declarat că dacă va fi întrînt în Cali- 
fornia cu o diferenţă de peste 20 la sută 
din voturi, se va retrage din cursa pen- 
tru desemnare. 

McGovern a mai cîştigat, tot marţi, 
preliminariile democrate din New Jersev 
şi New Mexico şi va ieşi fără îndoială 
învingător şi la New York, statul cu 
dreptul de a desemna cei mai mulţi 
delegaţi (278). 

Ziua de 6 junie (în care la cimitirul 
Arlington a fost comemorat Robert 
Kennedy, ucis cu exact patru ani în 
urmă, în momentul cind își anunța vic- 
toria electorală în alegerile preiiminare 
din aceeași Californie) a fost crucială 
pentru campania electorală a partidu- 
lui democrat. Ea a marcat acreditarea 
senatorului din Dakota de sud ca lider 
de însemnătate naţională,  certificînd 
totodată existenţa unui nou centru gra- 


vitațional în viaţa politică americană. 
Se spusese că adevăratul test al viabili- 
tăţii unei candidaturi McGovern va fi 
furnizat de prima sa confruntare direc- 
tă cu un aspirant care se menţine pe 
linia „tradiţională“. Confruntarea a 
avut loc în California. Hubert Humphrey 
s-a agăţat de ultima sa șansă atacîn- 
du-şi fără menajamente vechiul prieten 
politic în cele mai sensibile puncte. 
Atit în cele trei dezbateri televizate care 
i-au pus faţă în faţă cit şi în nenumă- 
rate alte împrejurări, Humphrey a cri- 
ticat propunerea lui McGovern de a se 
reduce cu 32 de miliarde de dolari bu- 
setul militar,  afirmînd că aceasta ar 
face din Statele Unite „o putere de ran- 
gul doi” şi a avansat toate argumentele 
imaginabile împotriva punctelor de ve- 
dere ale lui McGovern în privinţa unei 
distribuiri mai raţionale a venitului 
naţional şi a restructurării sistemului de 
asistenţă socială, și pe de altă parte, s-a 
străduit să minimalizeze  divergenţele 
dintre el şi McGovern în privinţa răz- 
boiului din Vietnam. „Lumea se întrea- 
bă de ce punem toate ouăle într-un coș, 
declarase înainte de 6 iunie unul din- 
tre oamenii lui Humphrey. Singurul 
meu răspuns este că nu avem decît un 
COŞ“. 

Acum, „coşul“ s-a dus. Detaşindu-se 
de linia conducerii partidului demo- 
crat, alegătorii democrați se raliază în 
jurul candidatului care le propune un 
program de reforme sociale şi fiscale 
lără precedent. Excedaţi de politicienii 
care merg pe căile din totdeauna, de 
maşina electorală şi, în ultimă instan- 
tă, de tot ceea ce ţine de complexul 
militaro-industrial, aceşti alegători se 
constituie într-o nouă bază de masă a 
partidului democrat. Articolul lui Ja- 
mes Reston, reprodus la rubrica „Punc- 
te de vedere“, indică panica cercurilor 
conducătoare democrate în fața am- 
plorii acestui curent de opinie. După 
ce şi-a asigurat sufragiul popular, Geor- 
se McGovern mai are de trecut un hop : 
el trebuie să înfrîngă adversitatea lide- 
rilor sindicali, a cercurilor financiare și 
a altor democrați cu greutate (mai ales 
din sud şi din statele de frontieră). Ob- 
dul democrat a mai cunoscut frămîn- 
tări similare atunci cind s-a impus ca 
lider John Kennedy, considerat inițial 
de mai marii partidului democrat ca un 
tînăr bogătaș cu idei trăznite. Acum 
însă situaţia este oarecum diferită, căci 
după cum, pe bună dreptate, remarcă 
în „International Herald Tribune“ zia- 
ristul Don Oberdorfer, „actuala mișcare 
pare întreţinută mai curînd de protest 
decît de protagonist și acest protest este 
îndreptat, în esenţă, împotriva războiu- 
lui, împotriva inechităţilor flagrante ale 
vieţii politice americane, împotriva 
«establishment»-ului politic şi econo- 
mic care a dat de atitea ori greș, împo- 
triva partidului democrat așa cum a 
fost el pînă acum. Dacă va fi desemnat 
MeGovern, friînele partidului vor fi lua- 
te de un grup care poate fi considerat 
ostil acestui partid“. 

De fapt, în această răsturnare rezidă 
şi şansa neaşteptată a partidului demo- 
crat. Spre deosebire de toţi ceilalţi can- 
didaţi potenţiali, McGovern (mai ales 
dacă ar îi secondat de Edward Ken- 
nedy) ar oferi electoratului american o 
alternativă reală. Nu ar fi deloc exclus 
ca cl să prefere, în toamna anului 1972, 
această alternativă. 


Felicia Antip 

Pacientul 
e normal... 


Domnul maresal Lon Nol a 
trăit duminica trecută o zi 
mare : împreună cu amicii săi 
politici şi-a dichisit în detaliu 
capitala în vederea desfăşurării 
spectacolului extraordinar a! 
alegerilor prezidenţiale. Taxin- 
rile și ciclobuzele au fost rechi- 
ziţionate de armată pentru a fi 
ambalate în lozinci lonnoliste, 
tonomatele din baruri și restau- 
rante au emis numai și numai 
un song care il glorifica pe ma- 
reșal. în plus, din elicoptere 
s-au zvirlit asupra Pnom Penh- 
ului fotografii  reprezeniindu-l 
pe Lon Nol jucind atletic goli. 

Cu un straşnie simț al drama- 
turgici electorale,  „preşedin- 
tele“ și-a arvunit și doi concu- 
renți, generalul Im Tan şi rec- 
torul Facultăţii de drept, Keo 
An. Dar aceștia nu au fost glo- 
riticaţi în tonomate. De dinșii. 
nu se știe prin ce concurs de 
imprejurări, s-au ocupat în 
exclusivitate caricaturiștii. Bor- 
țoși, cu picioare subțiri si 
strimbe și avind ginduri rele, 
adversarii au fost agățaţi de fe- 
linare și balcoane parcă pentru 
a ilustra prin caraghioslicul lor 
distincția și clarviziunea po- 
litică a ilustrului mareșal. 

Totuși, în loc să înțeleagă 
mesajul piesei electorale, așa 
cum ar fi vrut-o Lon Nol. stu- 
deaţii, funcționarii, micii mese- 
riaşi cît şi ceilalți locuitori ai 
Pnom Penh-ului au gustat lo- 
zincile care nu fuseseră confec- 
tionate în cabinetele propagan- 
dei lonnoliste. Ca atare, au avut 
un succes remarcabil texte ca: 
„Lon Nol — tatăl incapabililor 
şi corupților“, „Lon Nol — sîn- 
gerosul dictator“, „Lon Nol — 
nebunul nebunilor“ şi altele 
asemenea. 

Dar, cu un fler care nu i se 
poate contestà, „mareșalul“ 
prevăzuse o asemenea reacţie. 
Domnia-sa, dorind să sublinieze 
(e drept după o boală de citeva 
săptămîni) că este în toate 
minţile, cumpătat, echilibrat și 
viguros in slujba naţiunii, a dat 
publicităţii un bwletin medical 
semnat de trei specialiști ame- 
ricani, în care se specifică ne- 
gru pe alb: „comportamentul 
general al pacientului este nor- 
mal. El nu a pierdut noţiunea 
spaţiului şi a timpului“. 

Ne-am liniștit. Dacă medicii 
afirmă că  preopinentul nu a 
pierdut noțiunile de bază, ce în 
regulă. Își poate face de cap în 
chip normal, în spatiu și in 
timp. Tar cind s-o juca de-a 
baba oarba în parlament, vom 
mai vedea... 


Radu Budeanu 

Hotăriîre 


Cairo a făcut cunoscută la Da- 
masc şi Tripoli intenţia sa de 
a restabili relațiile diplomatice 
cu Bonn-ul — scrie cotidianul 
egiptean „Al Gumhurya“. Eve- 
mimentul va avea loc — opi- 
nează ziarul citat — la o dată 
foarte apropiată. 


Expediţie 

După cum se știe, în iunie 
1975, urmează a fi realizată 
stația extraterestră  „„Apollo- 
Saliut-Soiuz“. Fireşte, numele 
astronauţilor care vor parti- 
cipa la această expediţie în 
Cosmos nu au fost încă anun- 
țate. Ziarul „Die Welt“ dă to- 
tuşi ca probabile numele ame- 
ricanilor Slayton, Stafford şi 
Swigert. Pentru că cei trei au 
început de pe acum să în- 
vete rusește... 


De Gaulle 


A apărut la Paris cartea lui 
Jean Mauriac „Moartea gene- 
ralului de Gaulle“. Format în 
parte din articole scrise pen- 


UN MONSTRU PREISTORIC? 
Da, dar reconstituit din fibre 
de sticlă şi destinat să popu- 
leze „Dinosaur zoo”, grădina 
zoologică din Isle of Wight 
(Marea Britanie). Dat fiind pro- 
porțiile sale, gingaşa vietate 
a fost coborită cu elicopterul 


g 


tru agenția „France Presse“, 
al cărei corespondent special 
pe lîngă fostul preşedinte a 
fost timp de 15 ani autorul, 
volumul evocă o serie de 
întîlniri cu generalul după 
părăsirea postului prezi- 
zidențial. De Gaulle — poves- 
teşte Jean Mauriac — acorda 
o importanță deosebită ,„Me- 
moriilor“ sale. „Opinia con- 
temporanilor mei — declara 
generalul — nu mă mai inte- 
resează. Mi se pare impor- 
tantă opinia istoriei. Mă inte- 
resează ceea ce se va gîndi 
despre mine peste două gene- 
rații: am fost eu util țării 
mele sau nu?“ 


Reeducare 
Miliardarii americani — scrie 
„L'Europeo“ — vor putea par- 


ticipa ca nişte adevărați lorzi 
englezi la partidele de vină- 
toare organizate în Marea Bri- 
tanie, cu condiția „de a se 
comporta ca atare“. Contra 
unei sume de circa 300 dolari 
pe zi, ei vor putea dormi în 
veritabile castele englezești, 
dar numai după ce au urmat 
„cursuri de etichetă“ care să-i 
aducă la nivelul tradiţiilor 
britanice. Reeducare... 


Agresivitate 


Zilele trecute, la Institutul de 
criminologie din Paris, profe- 
sorul Karli, care studiază la 
Universitatea din Strasbourg 
agresivitatea la animale, a 
prezentat o serie de experienţe 
semnificative privind posibili- 
tatea de determinare a violen- 
ței la animalele de laborator. 
Prin extirparea sau stimularea 
unor anumite porţiuni a creie- 


DIN SURSE... 


rului se poate obține „un ani- 
mal care ucide cu sînge rece“, 
un altul „care ucide cu o emo- 
ție intensă“ sau unul „care nu 
mai ucide“. Totodată în Sta- 
tele Unite, maimuțe cărora li 
s-au scos amigdalele au deve- 
nit total asociale şi definitiv 
irecuperabile. Sînt numai ex- 
periențe pe animale — ne asi- 
gură doctorul Karli. Nimic nu 
ne face să credem că aceste 
concluzii la care am ajuns se 
aplică şi la oameni. Ele ne dau 
totuși d2 gîndit... 


Atomică 


„O sută de mii de semnături 
pe o petiție adresată guvernu- 
lui neozeelandez prin care se 
solicită împiedicarea  reluări- 
lor experiențelor nucleare 
franceze în Pacific. Întrerupte 
în septembrie 1971, după ce 
Peru a ameninţat să rupă re- 
lațiile diplomatice cu Parisul, 
experienţele bombelor atomice 
franceze urmează a fi reluate 
la începutul lunii iunie la Mu- 
ruroa.“ (Din „Le Nouvel Ob- 
servateur“) 


Vegetarian 


Avea în valize zece nuci de 
cocos. A declarat la vama din 
Alexandria (Egipt) că-i ser- 
vesc pentru dietă. A fost to- 
tuşi arestat: cele zece nuci 
erau pline cu... hașiș. 


Hoover 


După moartea lui Edgar Hoo- 
ver s-a descoperit că ordina- 
torul F.B.I.-ului, pe care nu- 
mai Hoover îl putea consulta, 


Secretul 


Comentînd ultimul discurs al Papei Paul al VI-lea, ziarul 
„Le Monde “ ajunge la concluzia că înaltul prelat nu intenţio- 
nează să imite gestul Papei Celestin al V-lea, care demisionase 
la sfirșitul secolului al treisprezecelea. Dacă la un moment dat 
Paul al VI-lea ar fi avut în vedere o asemenea eventualitate, 
a renunțat în cele din urmă la ea. Consideraţii personale, prin- 
tre care starea bună a sănătăţii sale au contribuit, se pare, la 
această hotărire. În plus, demisia Papei ar atrage după sine o 
serie de implicații generate de lipsa unor reglementări statuate 
în „teologia pontificatului” privind condiţiile demisiei, convo- 
carea conclavului și alegerea noului pontif în condiţii neaştep- 
tate. In același timp — scrie ziarul — „colaboratorii săi nu par 
să conceapă că, după aproape cincizeci de ani de iniţiere, apoi 
de dirijare a marilor probleme ale Bisericii, Pau: al VI-lea ar 
putea renunța într-o bună zi la responsabilitățile sale. Nu s-ar 
putea însă afirma că evenimentul nu se va produce niciodată: 
acesta este secretul Papei care, singur, poate hotărî“. 


ANTI-AUTOMOBIL 
Roger Lepeyre, președintele 
„Asociaţiei naționale a pieto- 
nilor” din Franța, a trimis mi- 
nistrului justiției propuneri 
peniru diminuarea accidente- 
lor rutiere. Principalele su- 
gestii: sîmbătă şi duminică să 
fie interzisă circulația auto- 
mobilelor particulare; automo- 
biliștii infractori la legile cir- 
culației să presteze obligato- 
riu muncă obştească în spi- 
tale. Chiar dacă „soluțiile” lui 
Lepeyre vor provoca nu pu- 
ține zimbete — menţionează 
presa franceză — nu trebuie 
uitat că, numai în cursul anu- 
lui 1971, de pe urma acciden- 
telor de mașină s-au înregis- 
trat în Franța 16 000 de morți 

și 350000 de răniți 


ascunde cîteva secrete : lista 
agenților „plasați“ începînd 
cu 1945 în străinătate, pre- 
cum şi filiera permițind afla- 
rea secretului conturilor ban- 
care elveţiene. 


Nepoluant 


Participanții la prima Confe- 
rință a Naţiunilor Unite asu- 
pra mediului înconjurător, în 
curs de desfășurare la Stock- 
holm vor asista — anunţă 
agențiile de presă — la 
o spectaculară demonstraţie : 
30 000 litri de petrol vor fi văr- 
saţi în apele portului și recu- 
perati apoi printr-un sistem de 
„bariere din bule de aer com- 
primat“. La sfîrşitul conferin= 
ței, carburantul va fi absorbit 
cu ajutorul pompelor pneuma- 
tice și restituit societăţii „At- 
las Copco“. 


Rubrică realizată de 
Rodica Dumitrescu 


PROGRESE SEMNIFICATIVE 


ÎN DIRECŢIA 


DESTINDERII $I SECURITĂȚII 


În raport cu unităţile de măsură ale 
istoriei, şase ani sînt o perioadă mo- 
destă. Nici măcar un deceniu. Există 
însă uneori asemenea scurte intervale 
de timp în care ritmurile vieţii inter- 
naționale se accelerează. Că prea ade- 
sea în biografia continentului nostru 
— şi nu numai a lui — aceste perioade 
au fost acelea ale pulsului precipitat a- 
nunțător de criză, cîteodată de criză 
catastrofală, e adevărat. Dar accele- 
rarea poate fi și de altă natură. Poate 
fi aceea marcată de dinamica pătrun- 
derii, în conştiinţe mai întîi, apoi în 
conştiinţa colectivă, a unor idei 
apte să transforme coordonatele po- 
litice ale unei epoci. Spuneam : şase 
ani. Atit a trecut din 1966, cînd, re- 
unit în capitala țării noastre, Comite- 
tul Politic Consultativ al statelor par- 
ticipante la Tratatul de la Varşovia, 
după o amplă şi aprofundată analiză 
a noilor condiții care se cristalizau 
în Europa, a tendinţelor care se ma- 
nifestau în opinia publică internaţio- 
nală preconizind o abordare realistă 
şi eficientă a problemei securității con- 
tinentului, propunea convocarea în a- 
cest scop a unei conferințe general- 
europene. Primită cu satisfacție sau 
cu interes marcat în apreciabile zone 
ale opiniei publice incluzind și orga- 
nizaţii obștești și variate grupuri de 
studiu și unele cercuri politice, iniția- 
tiva ţărilor socialiste întimpina în me- 
diile oficiale occidentale o gamă de 
atitudini  mergind de la respingerea 
explicită, uneori  tranşantă, la mai 
curtenitoare formule implicite : scepti- 
cism, rezervă prudentă. 

Atunci cînd nu se întemeiau pe 
interese care oricum nu-și puteau 
spune pe nume, aceste reacţii retrac- 
tile îşi aveau originea în fizionomia u- 
nui continent divers şi, de mai mulţi 
ani, divizat. Fără îndoială, coexistă şi 
în Europa state diferite prin întinde- 
rea și prin numărul locuitorilor, prin 
potenţialul lo» economic și militar, 
prin evoluţia lor istorică, prin orîndu- 
irile lor social-politice. Aceasta nu a 
împiedicat, de-a lungul curgerii seco- 
lelor, să se constituie un patrimoniu 
european de civilizație, de cultură, 
care şi-a imprimat pecetea nu numai a- 
supra popoarelor continentului, ci a- 
supra gîndirii întregii lumi moderne. 
Apariţiei și dezvoltării în anii de după 
al doilea război mondial în Europa, 
alături de Uniunea Sovietică, a încă 


ÎN EUROPA 


opt state socialiste, forţele imperialiste 
i-au opus însă o nouă versiune a poli- 
ticii de „cordon sanitar“, de izolare a ţă- 
rilor sistemului socialist : astfel au fost 
create, alimentate, întreţinute, climatul 
războiului rece și divizarea Europei. 
Acest compartimentaj artificial a îm- 
piedicat dezvoltarea normală a rela- 
țiilor între state. Dar nu a putut 
anula nici comuna lor identitate eu- 
ropeană, nici necesitatea vitală a 
cooperării între ţările continentului. 
Ritmurile actualei revoluţii științifice 
şi tehnice, repercutările ei în do- 
meniile producţiei, diviziunea interna- 
țională a muncii, creînd necesitatea o- 
biectivă a intensificării schimburilor 
ştiinţifice, tehnologice, culturale, a am- 
plificării relaţiilor economice şi poli- 
tice între toate statele comunităţii in- 
ternaţionale, au determinat cu atit 
mai mult mutații în relațiile dintre 
statele europene,  reactualizînd legă- 
turi de cooperare - tradiţionale între 
vecini (în condiţiile actuale, cînd teh- 
nica abolește distanţele, pe un conti- 
nent de dimensiunile Europei nu sîn- 
tem toţi mai mult sau mai puţin ve- 
cini ?). E 

Demarajul s-a făcut pe tărimul con- 
tactelor bilaterale, al relațiilor econo- 
mice şi a dus într-un timp relativ 
scurt la simțitoare creșteri ale volumu- 
lui de schimburi comerciale, uneori la 
forme originale de cooperare, în timp 
ce în unele cazuri s-a ajuns la insti- 
tuționalizarea reuniunilor periodice ale 
unor comisii mixte de nivel guverna- 
mental și a consultărilor bilaterale po- 
litice între ministerele de externe. 
Climatul de comprehensiune reciprocă, 
eficienţa paşilor făcuţi în sensul eli- 
berării treptate a relaţiilor economice 
de sistemul barierelor artificiale au 
contribuit la instaurarea climatului fa- 
vorabil unei colaborări mai cuprinză- 
toare. Este de altfel de remarcat cum 
succesivele documente pe care ţările 
membre ale Tratatului de la Varşovia 
je-au elaborat, urmărind cu atenţie şi 
apreciind realist mersul evenimente- 
lor, reflectă drumul parcurs de ideea 
securităţii europene şi propun obiec- 
tive corespunzătoare noilor etape: 
dacă Declaraţia de la Bucureşti lansa 
în 1966 ideea convocării unei confe- 
rinţe general-europene, cea de la Pra- 
ga enunţa la începutul acestui an prin- 


cipiile inseşi care ar trebui să călău- 
zească lucrările conferinţei. 

Împreună cu celelalte ţări socialiste, 
România a adus o statornică și apre- 
ciată contribuţie la netezirea terenu- 
lui, la realizarea unui climat propice 
importantei întilniri general-europene. 


„Se cuvine să amintim în această or- 


dine de idei că, la iniţiativa României, 
căreia i s-au asociat și alte state, Adu- 
narea Generală a O.N.U. a adoptat în 
1965 rezoluţia „Acţiuni pe plan regio- 
nal în vederea îmbunătăţirii relaţiilor 
de bună vecinătate dintre state euro- 
pene cu sisteme social-politice dife- 
rite“, prima rezoluţie a Adunării Ge- 
nerale care consemnează importanţa 
fenomenului de destindere în Europa 
şi a influenței pe care o poate exercita 
asupra ansamblului relaţiilor interna- 
tionale. În acelaşi spirit, România a 
fost, împreună cu alte state socialiste, 
unul dintre iniţiatorii ideii de confe- 
rință pentru securitatea continentului 
şi cooperare între ţările lui. Pornind 
de la faptul că întreaga complexitate 
a problemelor implicate va necesita o 
succesiune de întruniri ale conterin- 
ței, s-a născut propunerea (făcută de 
tovarășul Nicolae + Ceauşescu în mai 
1970, cu prilejul vizitei sale în Franţa) 
privitoare la un organism permanent 
care să asigure continuitatea şi coordo- 
narea lucrărilor. De asemenea, deîn- 
dată ce a devenit clar că există con- 
diții pentru ca pregătirile să intre în- 
tr-o fază nouă şi mai activă, România 
n-a încetat să depună stăruinţe în a- 
cest sens. Țara noastră, declara încă la 
începutul anului şeful statului român, 
„va acţiona cu toate forţele pentru a 
se trece cit mai rapid la pregătirea 
concretă, multilaterală, a acestei Con- 
ferinţe. Considerăm că interesele ge- 
nerale ale păcii şi colaborării în Eu- 
ropa ca și în întreaga lum= impun 
fiecărui stat să acţioneze în această 
direcţie, Apreciem că sînt condiţii fa- 
vorabile ca în următoare'e luni să se 
treacă la consultări practice în vede- 
rea conferinței general-europene“... 


Desfăşurarea ulterioară a evenimen- 
telor avea să confirme pe de-a-ntregul 
această apreciere, iar condiţiile favo- 
rabile să înregistreze o substanţială 
îmbogăţire. După încheierea, anul tre- 
cut, a tratatelor Uniunii Sovietice şi 

Polcniei cu R.F.G., după acordurile in- 
tervenite între R.D.G. şi R.F.G., între 
R.D.G. şi Berlinul occidental, după ra- 
tificarea celor două tratate de către 
Bundestag — în ciuda climatului, artifi- 
cial „dramatizat“ de opoziție, — ulti- 
mele săptămîni au adăugat elemente 
noi şi cu mare pondere procesului de 
normalizare a relaţiilor în centrul con- 
tinentului. 

La 26 mai a fost semnat acordul 
privitor la problemele traficului între 
Republica Democrată Germană şi Re- 
publica Federală a Germaniei. Dinco- 
lo de aparenţa tehnică a obiectului a- 
cestui acord, el are o considerabilă în- 
semnătate politică : este primul acord 
încheiat între cele două state germane 


'pe baza dreptului internaţional. Dealt- 


minteri în preambulul documentului 
se afirmă „dorinţa celor două state“ de 
a contribui la destindere în Europa şi 
de a întreţine între ele „relaţii nor- 
male de bună vecinătate, uzuale în- 
tre state independente“. Mai recent, 
simbăta trecută a fost semnat, după 
cum se știe, de către miniștrii de ex- 
terne ai Uniunii Sovietice, Franţei, 
Marii Britanii și Statelor Unite, pro- 
tocolul final al acordului cvadripartit 
din 3 septembrie 1971 cu privire la 
Berlinul occidental. În aceeaşi zi, în 
cadrul a două ceremonii, secretarul 


de stat la Ministerul de Externe 
al RFG. Paul Frank, și ambasa- 
dorul Uniunii Sovietice la Bonn, 


Valentin Falin, apoi același se- 
cretar şi Jozef Czyrek, adjunct al mi- 
nistrului de externe polon.  procedau 
la schimbul instrumentelor de ratifi- 
care a celor două tratate. Simultanei- 
tatea semnării protocolului evadripar- 
tit și a schimbului instrumentelor de 
ratificare a tratatelor sovieto—vest-ger- 
man şi polono—vest-german este de alt- 
minteri consemnată de observatori ca 
un simbol și ca o consacrare a înde- 
lungatelor, deseori anevoioaselor, ne- 
gocieri care au precedat și pregătit a- 
cest moment ; ca o verificare a meto- 
dei tratativelor pentru clarificarea și 
rezolvarea chestiunilor litigioase, fie 
ele chiar  cronicizate ; ca un posibil 
punct de plecare către alte jaloane pe 
drumul securităţii. Sint semnificative 
de altfel declarațiile pe care ministrul 
de externe al R.F.G. le făcea după 
schimbul instrumentelor de ratificare 
a tratatului sovieto—vest-german în ca- 
drul unui interviu acordat ziarului 
„Pravda“ : Sensul evenimentului de 
astăzi, arăta Walter Scheel, constă nu 
numai în aceea că intrarea în vigoare 
a tratatului favorizează dezvoltarea 


colaborării în diverse domenii între 


cei doi semnatari, dar reprezintă 
un- moment important în istoria 
întregii Europe: „Colaborarea între 


estul și vestul continentului poate să se 
desfăşoare acum din plin, începînd cu 
pregătirea conferinței în problemele 
securităţii şi cooperării europene“. 

O optică asemănătoare s-a oglindit, 
în proporții variabile, şi în scurtele 
alocuţiuni pe care miniştrii de exter- 
ne ai U.R.S.S., Franţei, Marii Britanii 
şi Statelor Unite le-au rostit simbă- 
tă după semnarea protocolului final 
cu privire la Berlinul occidental. 
Andrei Gromîko (a cărui vizită la 
Bonn cu acest prilej a fost cea dintii 
a unui ministru de externe sovietic 
în capitala R.F.G., de la stabilirea 


în 1955 a relațiilor diplomatice) 
a arătat că acordul cvadripartit 
oferă o bază de nădejde pentru 


însănătoşirea situației în regiunea care 
de-a lungul a peste două decenii a fost 
focarul unor periculoase complicaţii şi 
permanente conflicte între state. - Mi- 

nistrul sovietic a subliniat că realizarea 
practică a acordului în condiţiile stric- 
tei respectări a prevederilor lui de că- 
tre toți participanții va asigura 
condițiile necesare pentru ca situa- 
ţia să se îmbunătăţească fundamen- 
tal, acum- şi în viitor. Referindu-se 
şi la schimbul instrumentelor de 
ratificare a tratatului dintre U.R.S.S. 
şi R.F.G., Andrei Gromîko a ară- 
tat că acest tratat deschide noi per- 
spective nu numai pentru  dez- 
voltarea relațiilor dintre cele două 
state semnatare, ci şi pentru con- 
solidarea securității şi păcii în Eu- 
ropa, pentru statornicirea unei coope- 
rări constructive pe baza recunoașterii 
şi respectării realităților existente. 


Fără îndoială, dacă Europa, care are 
în fața istoriei nu numai meritul de 
a fi dăruit omenirii inestimabile va- 
lori de civilizație şi cultură, dar și răs- 
punderea pentru traumatismele conse- 
cutive a două războaie mondiale, cau- 
tă în prezent, după expresia folosită 
într-un interviu, la începutul acestui 
an. de secretarul general al O.N.U., 
Kurt Waldheim, să „devină o zonă a 
păcii”, fenomenul se datorează în lar- 
gă măsură dorinței pasionate şi active 
a opiniei publice. Amsterdamul şi Evi- 
an, Bucureştii și Londra, Chartres, 
Helsinki, Viena etc., au găzduit pe rind 
întilniri, colocvii, simpozioane, în care 
personalităţi de formații profesionale 
şi orientări  filozofic-politice diverse 
şi-au conjugat eforturile pentru a face 
din Europa un continent al păcii re- 
găsite și al. cooperării creatoare. În 
continuitatea acestor comune şi rod- 
nice căutări se înscrie şi actuala larg 
democratică întilnire de la Bruxelles, 
„Adunarea reprezentanților opiniei 
publice pentru securitatea şi coopera- 
rea europeană“, care şi-a încheiat lu- 
crările printr-o Declaraţie solemnă, 
în fapt un apel menit să dea un 
nou impuls iniţiativelor opiniei pu- 
blice în sprijinul acestei cauze şi să 
cheme la fapte constructive guvernele 
ţărilor interesate. Cert este că, de-a 
lungul celor șase ani despre care vor- 
beam, sub presiunea opiniei publice şi 
a necesităţilor obiective, ideea securi- 
tăţii europene, a unei cuprinzătoare 
cooperări între ţările continentului, a 
parcurs un drum semnificativ ascen- 
dent, şi nu numai din punctul de ve- 
dere al participării numerice la dezba- 
tere şi acţiune. Din sfera cercetărilor 
ştiinţifice, interdisciplinare, desfăşura- 
te la iniţiativa unor centre sau gru- 
puri de studiu în legătură cu proble- 
mele vieţii internaţionale şi din aceea 
a mișcărilor revendicative izvorite din 
conştiinţa oamenilor că sint în joc nu 
numai interesele lor vitale, ci însăşi 
viața lor, tematica securității europene 
a pătruns în sfera dezbaterilor parla- 
mentare din diferite ţări, apoi în aceea 
a preocupărilor guvernamentale. Chiar 
acolo unde anii postbelici consemna- 
seră o politică nu de comunicare, ci de 
scindare a continentului. 

Împrejurările, calendarul diploma- 
tic, au oferit de altfel în vremea din 
urmă oficialităților occidentale teme 
variate şi ocazii repetate de medita- 
ție asupra problemelor securităţii eu- 
ropene. La 26 şi 27 mai, miniştrii de 
externe ai „celor zece“ din Piaţa co- 
mună s-au întrunit la Luxemburg. 
Citeva zile mai tirziu, la Bonn, se ți- 
nea sesiunea de primăvară a consiliu- 
lui ministerial al alianței atlantice. 
Ambele s-au desfăşurat sub semnul 
problemelor securităţii europene, iar 

după încheierea reuniunii de la Bonn, 
Michel Tatu, în „Le Monde“, relatînd 
că participanții se arătaseră în prin- 
cipiu favorabili conferinței general-eu- 
ropene, seria: „nimic într-adevăr nu 
se mai opunea unei înțelegeri cu privi- 
re la subiectul care fusese în centrul 
tuturor sesiunilor alianței atlantice de 
doi ani încoace : deschiderea unor con- 
vorbiri multilaterale de pregătire a 
conferinței europene pentru securitate 
şi cooperare“. 

Semniticativă în mod deosebit este 
fără îndoială moditicarea care s-a pro- 
dus, cu privire la această conferinţă, în 
punctele de vedere ale Statelor Unite, 
Pină nu de mult observatorii notau că 
Washingtonul „se lasă greu“ în ceea 
ce privește conferința însăşi, că secre- 
tarul de stat Rogers se întreabă dacă, 
în ipoteza chiar a acceptării conferin- 
tei, e oportun să se treacă de pe acum 
la consultările multilaterale etc. Or, 
în comunicatul comun dat publicităţii 
la sfirşitul călătoriei preşedintelui 
Nixon în U.R.S.S., se spune explicit că 
şi Statele Unite „sînt gata să contri- 
buie în mod apropiat la tendinţele po- 
zitive de pe continentul european pen- 
tru o destindere veritabilă și dezvol- 
tarea relaţiilor de cooperare pașnică 
între statele din Europa. pe baza prin- 
cipiilor integrității teritoriale şi în- 
violabilităţii frontierelor, neingevinţei 
în afacerile interne, egalității națiuni- 
lor suverane, independenței, renunță- 
rii la folosirea forţei și la ameniţarea 
cu folosirea forței“, că de asemenea. şi 
în concepţia Statelor Unite, odată sem- 
nat protocolul final al acordului cva- 
dripartit din 3 septembrie 1971, „ar 
putea să înceapă consultări multilate- 
rale în vederea unei conferințe pen- 
tru securitate şi cooperare în Europa“. 

Fără îndoială, deplasarea intervenită 
în poziţia americană reprezintă un ele- 
ment nou pe eşichierul pregătirii con- 
ferinţei. Ceea ce nu înseamnă că evan- 
taiul controverselor s-a închis. În reu- 
niunea de la Luxemburg, de pildă. s-a 
manifestat intenţia ca, la conferinţa ge- 
neral-europeană, „cei zece“ să se pre- 
zinte cu o poziție comună în proble- 
mele economice, adică la capitolul 
consacrat cooperării : cum se împacă 
însă aceasta cu principiul stabilit că 
la conferinţa pentru securitate și coo- 
perare statele vor participa individual, 
egale şi suverane, nu constituite în 
grupări politice sau economice? Alt 
exemplu : în consiliul ministerial al 
alianţei atlantice, unele țări au sugerat 
ca reducerea forţelor militare în Euro- 
pa să constituie un fel de „prealabil“ 
față de conferinţa general-europeană 
(ideea nu a fost reţinută, datorită în 
primul rînd faptului că nici Statele 
Unite, nici Franţa, fiecare din alte 
motive, nu doresc această înmănunchie- 
re a problemelor — dar propunerea a 
existat). 

Este limpede că realizarea unei au- 
tentice şi dinamice solidarităţi euro- 
pene, cristalizarea unei conștiințe vii 
a acestei solidarităţi, trebuie privite ca 
un drum de parcurs, ca un proces. O- 
pinia publică din România, partidul 
comunist şi guvernul ţării ştiu că 
atunci cînd există premisele unor ase- 
menea evoluţii, rolul factorilor politici 
lucizi constă în a le identifica şi a le 
sprijini. Este ceea ce își propun efor- 
turile în curs, la noi şi în rîndurile 
tuturor forțelor de progres, pentru edi- 
ficarea unui sistem de securitate euro- 
peană, pentru restabilirea circuitelor 
normale între locuitorii vechiului nos- 
tru continent, 


Florica Șelmaru 


UN ACT 

DE RECUPERARE 
A BOGĂȚIILOR 
NAȚIONALE 


Dacă încercăm să recapitulăm eve- 
nimentele intervenite în anii din urmă 
pe scena petrolieră mondială, vom re- 
cunoaşte în recentele hotăriîri ale guver- 
nelor irakian şi sirian concretizarea în 
fapte a acelei tendinţe de radicalizare 
manifestată tot mai ferm în rîndul ţă- 
rilor arabe producătoare de petrol în 
sensul recuperării bogățiilor naționale 
şi valorificării lor în interesul propriu. 
După înlocuirea, în 1970, a sistemului 
„fifty-fifty“ de redistribuire a venitu- 
rilor cu principiu majoritar al cotei- 
părți în favoarea ţărilor exportatoare, 
acestea din urmă au impus companiilor 
străine achitarea unui preţ sporit la 
tona de ţiţei brut şi reinvestirea unui 
procent mai ridicat din profiturile rea- 
lizate în extinderea industriei petroliere 
locale. Înfruntările produse în cursul 
anului trecut în domeniul hidrocarbu- 
rilor, discuţiile din cadrul O.P.E.C. (Or- 
ganizaţia ţărilor exportatoare de petrol) 
au scos în evidenţă că era revendicări- 
lor vizînd amenajarea regimului conce- 
siunilor este pe cale de încheiere. Ele 
vor declanşa, în schimb, generalizarea 
unei noi faze, calitativ superioare, în 
bătălia pentru  restrîngerea pozițiilor 
deţinute de trusturile occidentale — 
fază caracterizată de naţionalizările al- 
geriene şi libiene, iar acum de cele 
irakiene şi siriene. „Hotărirea Irakului, 
urmată de cea a Siriei, ca şi Congresul 
de la Alger reliefează concluzia la care 
au ajuns ţările arabe că soluţia trece 
de acum incolo, în mod ineluctabil, prin 
naţionalizare“, remarca zilele trecute 
un comentator, subliniind totodată că 
„aceste evenimente, survenite după mă- 
surile luate în 1971 de Algeria şi Libia, 
pot să răstoarne situaţia companiilor 
din lumea arabă, constituind o etapă 
decisivă în procesul de lichidare a con- 
cesiunilor“. Nu pare surprinzător, deci, 
că recentele  naţionalizări din Irak şi 
Siria au trezit un atit de mare ecou. 

Criza dintre statul irakian şi socie- 
tatea „Irak Petroleum Co“ a luat o for- 
mă acută luna trecută pe marginea unei 
probleme precise : producţia petrolieră 
a ţării controlată de I.P.C. a scăzut 
rapid — cu 16,6 la sută în martie şi 17,7 
la sută în aprilie — însoţită de o redu- 
cere simţitoare a veniturilor încasate 
de guvernul irakian. Actul naţionaliză- 
sii de la 1 iunie constituie însă, în rea- 


litate, epilogul unei confruntări  înde- 
lungate. Fenomenul de frînare delibe- 
rată a producţiei nu este nou, el datînd 
încă din 1961 cînd Irakul a retras gru- 
pului I.P.C. toate concesiunile asupra 
terenurilor neexploatate timp de peste 
30 de ani. De la acea dată, curba pro- 
ducției petroliere irakiene a cunoscut o 
progresie foarte lentă şi aceasta într-o 
epocă cînd „setea de ţiţei” se făcea tot 
mai simțită în lume. Evoluţia exiracţiei 
petroliere a Irakului, în ultimii zece ani, 
arată o creştere de 68 la sută, în timp 
ce pentru aceeaşi perioadă, producţia 
celorlalte ţări din Orientul Apropiat a 
crescut cu 213 la sută. Din principalul 
producător de „aur negru“ al lumii ara- 
be, Irakul a ajuns astfel să se situeze, 
ca urmare a politicii aplicate de I.P.C, 
pe locuri inferioare în rîndul ţărilor ex- 
portatoare. Totodată, redevențele înca- 
sate de Irak, deşi mai ridicate față de 
perioada dinainte de anul 1958 — anul 
proclamării republicii — reprezentau 
o parte mereu mai mică în raport cu 
profiturile obţinute de companie. S-a 
calculat că numai în 1971, în urma re- 
ducerii extracţiei și a investițiilor im- 
puse de I.P.C., statul irakian a pierdut 
120 milioane de lire sterline. În cursul 
primelor luni ale anului curent, situaţia 
se va agrava — o diminuare a pro- 
ducției de la 8 milioane în ianuarie, la 
5,7 milioane tone în aprilie. 

Frînarea « arbitrară a producţiei va 
avea repercusiuni dintre cele mai grave 
pentru statul irakian, ale cărui resurse 
bugetare sînt reprezentate în proporție 
de 50 la sută de veniturile petroliere. 
Scăderea resurselor financiare ar fi dus 
inevitabil la serioase perturbări în rea- 
lizarea planului de dezvoltare a țării. 
Înfruntarea dintre statul irakian şi 
1.P.C. depăşeşte, astfel, cadrul strict eco- 
nomic, dobîndind un pronunţat caracter 
politic. „Companiile petroliere, simbo- 
lul dominaţiei străine, un adevărat stat 
în stat, recurgiînd la procedee colonia- 
liste, reducînd producția de petrol în 
proporţii încă niciodată atinse, au cău- 
tat să constrîingă revoluţia irakiană să 
dea înapoi“, arăta în legătură cu aceas- 
ta preşedintele Hassan El Bakr. 

În asemenea împrejurări, Irakul a- 
nunța că va adopta măsuri unilaterale 
împotriva I.P.C. dacă aceasta nu va răs- 
punde satisfăcător la cererile înaintate 


de guvernul de la Bagdad: ridicarea 
producției petroliere ; dreptul statului 
irakian de a panticipa cu minimum 20 
la sută la capitalul investit ; includerea 
reprezentanţilor irakieni în consiliul de 
administraţie al companiei ; stabilirea 
sediului I.P.C. la Bagdad şi achitarea 
unei compensaţii pentru sumele de care 
Irakul a fost frustrat. Contrapropunerile 
formulate de „Irak Petroleum“ în cursul 
negocierilor inițiate încă din luna ia- 
nuarie au fost însă respinse, fiind apre- 
ciate ca neputind constitui o bază de 
discutie. A urmat ultimatumul de la 17 
mai care preciza că, dacă în termen de 
două săptămîni, nu se va da un răs- 
puns pozitiv  revendicărilor irakiene, 
guvernul „va fi obligat să ia toate mă- 
surile juridice şi legislative pentru 
salvgardarea intereselor naţionale“. Mo- 
nopolurile au refuzat să prezinte o 
nouă ofertă conformă intereselor noas- 
tre, demonstrind astfel lipsă de consi- 
deratie fată de drepturile poporului şi 
ignorarea revendicărilor noastre juste 
puse în ultimatum“, sublinia președin- 
tele El Bakr în alocuțiunea prin care 
anunţa actul de la 1 iunie. 

Legea privind naţionalizarea societă- 
ţii „Irak Petroleum Co” privește îndeo- 
sebi instalaţiile destinate  prospectării 
şi forajului, producţiei de petrol şi gaze, 
exploatării,  pompării şi transportului 
hidrocarburilor, principalele conducte, 
ca şi sediul şi instalaţiile I.P.C. la 
Bagdad. Potrivit legii, statul irakian va 
indemniza compania — din indemniza- 
ţii urmînd a fi scăzute sumele datorate 
Irakului. Este creată, totodată, o socie- 
tate naţională însărcinată cu gestiunea 
fondurilor, activelor şi drepturilor 
I.P.C. a cărei proprietate este transfe- 
rată către stat. 

Cele două filiale ale I.P.C. — „Mossul 
Petroleum“ şi „Basrah Petroleum“ — 
nu sînt afectate de naţionalizare, ele 
putind să-și continue operaţiunile de 
producţie și exploatare în conformitate 
cu acordurile existente şi cu concesiu- 
nile de care dispun. O atitudine deose- 
bită a fost adoptată față de interesele 
franceze („Compania franceză a petro- 
lului“ — C.F.P. — deține 23,75 la sută 
din capitalul I.P.C.), apreciindu-se. că 
acestea nu au intrat în conflict cu inte- 
resele irakiene. Cu vie preocupare este 
aşteptat răspunsul Parisului la propu- 

PETROLEUM 
COMPANY” ? 


CE ESTE I.P.C. este cea mai ve- 
che companie petrolieră 
din Peninsula Arabică, 

„IRAK fiind urmașa societății 

»Turkish Petroleum“, 

fondată în 1912 de către 

grupul Arcy (British Pe- 

troleum), care deținea 15 

lz, sută din capital, „Royal 

Duteh Shell“ (25 la sută), 

„Deutsche Bank“ (25 la 

sută). şi un geolog ar- 

mean pe nume Gulbekian 

(5 la sută). Societatea fu- 

sese creată în scopul 

prospectării şi exploatării 
zăcămintelor irakiene cu 
ajutorul și capitalul Ger- 
maniei imperiale. 

După primul război 
mondial, în urma unor 


Prin Tratatul de la San 
Remo (1920), Franței i-a 
fosi atribuită in cadrul 
societății „Turkish Petro- 
leum“ cota-parte de 25 la 
sută a lui „Deutsche 
Bank“, capital ce a fost 
încredințat în 1924 „Com- 
panici franceze a petro- 
lului“ (C.F.P.). Alte ne- 
gocieri vor duce le crea- 
rea, în 1929, a grupului 
„Irak Petroleum Compa- 
ny“, cu sediul la Londra, 
al cărui capital a fosi 
repartizat în proporție de 
cite 23,75 la sută urmă- 
toarelor societăți: „British 
Petroleum“, „Royal Dutch 
Shell“, N.E.D. („Standard 
Oil of New Jersei“ şi 


Între timp. ca urmare 
& începerii  prospeeţiuni- 
ior, un prim puț va fi 
forat în zăcămintele din 
regiunea Kirkuk, o serie 
de concesiuni — obtinute 
îm 1931, 1932 şi 1938 — a- 
sigurînd I.P.C. cvasimo- 
nopolul extracției pe în- 
treg teritoriul irakian. 
Condițiile de exploatare 
erau deosebit de favora- 
bile: adincime mică si 
debit mare. Producţia. de 
ordinul a 4 milioane în 
1931, va demara în pro- 
porții ridicate, după anul 
1949, ca urmare a intrării 
in funcțiune a unor im- 
portante conducte. 

Odată cu punerea în 


principiu şi descoperirii 
de noi cimpuri petroliere 
în nordul tării, lingă 
Mossul, producția irakia- 
nă a atins 83 milioane de 
tone în anul 1971. Filia- 
lele „Basrah Petroleum“ 
și „Mossul Petroleum“ 
dețin impreună o treime 
din productia grupului 
I.P.C. 

Cu excepţia Irakului. 
I.P.C. și filialele sale mai 
extrag 27,5 milioane tone 
petrol în  Abu-Dhabi și 
10,5 milioane în Qatar. 
În Siria compania nu po- 
seda zăcăminte, în schimb 
controla atit cele două 
conducte prin care petro- 
lul irakian ia drumul 


negocieri desfăşurate în 
două reprize, s-a 


ajuns „Mobil Oil“), „Compania exploatare a zăcămintuiui porturilor mediteraneene 


lè o nouă împărțire a franceză a petrolului“, din sudul Irakului (Bas- cit și staţiile de pompare 
între  Gulbekian păstrindu-și în rah) de către o societate și celelalte instalații a- 


subsolului irakian 


puterile 


învingătoare. continuare cele 5 la sută. asociată potrivit aceluiaşi ferente. 


nerile Bagdadului de a intra în tratati- 
ve. „Poziţia pe care o va lua guvernul 
este capitală, căci dincolo de cele cîteva 
zeci de milioane tone de petrol, ceea ce 
se pune acum la încercare este politica 
Franţei față de lumea arabă şi voinţa 
sa de independență față de Statele 
Unite“, scria în legătură cu aceasta zia- 
rul „Le Monde“. 

În bătălia petrolieră pe care a anga- 
jat-o, subliniază observatorii politici, 
guvernul irakian dispune de o serie de 
atuuri hotăritoare. În afară de faptul că 
actuala conjunctură mondială este favo- 
rabilă — cererile crescînde de ţiţei —, 
Irakul este ţara arabă care dispune de 
cel mai mare număr de cadre naţionale 
în domeniul hidrocarburilor. De aseme- 
nea, statul irakian beneficiază de in- 
strumentul care să-i permită exploata- 
rea şi dezvoltarea resurselor sale. Este 
vorba de societatea naţională I.N.O.C. 
(„Irak National Oil Company”) care, de 
la crearea sa în 1967, exploatează şi co- 
mercializează propriul său petrol şi în- 
treprinde cercetări de prospectare. În 
sfirşit, Bagdadul poate conta pe solida- 
ritatea O.P.E.C. şi a Organizaţiei țărilor 
arabe exportatoare de petrol. O de- 
monstrează deja luările de poziţie a nu- 
meroase ţări. Inainte de toate, hotărîrea 
Siriei de a naţicnaliza bunurile I.P.C. 
de pe teritoriul sirian — respectiv con- 
ductele prin care petrolul irakian se 
scurge spre Mediterana. Măsura consti- 
tuie nu numai un pas important pe ca- 
lea dobîndirii unei reale independenţe, 
dar şi o manifestare de profundă soli- 
daritate faţă de poporul irakian vecin. 
„Vă exprim solidaritatea noastră totală 
faţă de hotărîrea prin care se restituie 
Trakului frate drepturile sale legitime. 
Vom desfăşura toate eforturile noastre 
pentru a asigura succesul inițiativei 
dumneavoastră“, transmitea  preşedin- 
tele Hafez Assad setului statului ira- 
kian. Asemenea mesaje de sprijin şi 
adeziune au fost înmînate de majorita- 
tea capitalelor arabe, care-şi exprimă 
deplina lor solidaritate faţă de acest act, 
calificat drept istoric pe calea asigură- 
rii suveranităţii Irakului asupra bogă- 
ţiilor sale naţionale. La Alger, delega- 
tiile lor la Congresul arab al petrolului 
au proclamat sprijinul lor guvernelor 
irakian și sirian, Kuweitul  propunind 

ca celelalte ţări arabe să acorde un im- 
portant credit financiar Irakului şi să 
refuze să-și ridice producția pentru a 
ajuta Bagdadul să-şi comercializeze pe- 
trolul. 

Pe plan intern, restabilirea drepturi- 
lor suverane ale poporului irakian asu- 
pra resurselor sale naționale care vor fi 
puse în slujba dezvoltării proprii, a 
accelerării procesului de lichidare a 
rămiînerii în urmă moştenite de la colo- 
nialism, a fost, întîmpinată de toate pă- 
turile populației cu un entuziasm în- 
dreptățit. „Irakul este hotărît să con- 
tinue lupta fără nici o ezitare, în ciuda 
grelelor sacrificii pe care va trebui să 
le ccnsimtă“, sublinia „Al Saoura“, or- 
ganul partidului Baas. 

Dificultatea majoră în viitorul ime- 
diat este legată de problema comercia- 
lizării petrolului irakian. Şi aceasta 
depinde într-o măsură de atitudinea pe 
care o va adopta „Irak Petroleum Co.“. 
În comunicatul publicat la Londra, 
compania s-a „declarat gata să nego- 
cieze cu Irakul”, oferta fiind însă în- 
soțită de amenințarea recurgerii la ur- 
măriri judiciare împotriva eventualilor 
cumpărători ai „aurului negru” irakian 
în cazul cînd compania nu va ajunge la 
o înțelegere cu Bagdadul. O asemencu 
înțelegere — apreciază observatorii — 
nu are șanse prea mari de a fi reali- 
zată pentru moment avînd în vedere 
importantul contencios dintre cele două 
părti, marja ce separă evaluările dato- 
riei I.P.C. către Irak și în special in- 
demnizaţiile reclamate de companie. 
Deocamdată, este greu de precizat dacă 


I.P.C. — ale cărei filiale îşi continuă 
activitatea pe teritoriul irakian — va 


recurge la astfel de măsuri extreme. 
între altele, se consideră că poziţia su 
este mult mai șubredă decît a altor 
companii petroliere în cazuri preceden- 
te, iar Irakul. aşa cum remarcă săp- 
tămînalul „Le Nouvel Observateur“, 
poate încheia acorduri directe de vîn- 
zare cu ţări cumpărătoare, ipoteză des- 
tul de posibilă dată fiind nevoia cres 
cîndă de petrol a Europei (circa 700 
milioane de tone anual). 

Reacţia cercurilor politice occiden- 
tale nu era greu de prevăzut. Guver- 
nul britanie a deplins în mod oficial 
acțiunile Irakului şi Siriei, exprimiîn- 
du-și „neliniştea față de faptul că nici 


guvernul irakian, nici cel sirian nu au 
menţionat în declaraţiile lor măsuri re- 
zonabile pentru vărsarea rapidă a unei 
indemnizaţii adecvate către companie“. 
Londra, pe de altă parte, ar fi cerut a- 


liaţilor săi din cadrul C.E.N.T.O. — cu 
prilejul recentei reuniuni desfăşurate 
în capitala Marii Britanii — sprijinul 


pentru obţinerea de la Irak a indemni- 
zaţiilor. „Avem dreptul să conlăm pe 
ajutorul lor“, declara ministrul de ex- 
terne, Alec Douglas Home. La Washing- 
ton, reacţia guvernului comunicată de 
purtătorul de cuvînt John King a fost 
mult mai laconică : „este regretat“ doar 
faptul că „Irakul a rupt tratativele, 
procedind la naţionalizări”. 

Între timp, din capitala irakiană so- 
sese ştiri care vorbesc despre destăşu- 
rarea în condiţii normale a operațiuni- 
lor petroliere : „pomparea țițeiului pro- 
venit din nordul Irakului, prin conduc- 
tele care ajung la porturile Banias 
(Siria) şi Tripoli (Liban) de la Marea 
Mediterană, continuă“. Sîmbătă, gu- 
vernul anunţa într-un comunicat hotă- 
rîrea sa de a ridica interdicţia privind 
exportul de petrol brut prin porturile 
mediteraneene aplicată imediat după na- 
țienalizare, precizindu-se în acelaşi timp 
că ţiţeiul extras din zona Kirkuk, ex- 
ploatat pînă la 1 iunie de „Irak Petro- 
leum Co.*, poate fi achiziţionat la pre-. 
turi reduse şi competitive, pe baza în- 
cheierii unor contracte pe termen lung, 
în porturile Banias şi Tripoli. 

Hotărîrea Irakului, urmată de cea a 
Siriei, de a naţionaliza toate bunurile 
aparţinina societăţii „Irak Petroleum“ 
este salutată cu deosebită satisfacţie de 
opinia publică progresistă din lumea în- 
treagă, actul fiind apreciat ca un pas 
decisiv în lupta acestor ţări împotriva 
dominaţiei monopoliste străine, pentru 
consolidarea independenţei economice 
şi politice, pentru emancipareu de sine 
stătătoare. Sînt acestea noi acţiuni ce 
se înscriu în procesul, tot mai puternic 
manifestat pe meridianele globului, de 
recuperare a bogățiilor naţionale şi va- 
lorificare a lor în interesul propriu al 
noilor state independente care păşese 
pe drumul dezvoltării, al progresului 
economic şi social, 


Rodica Georgescu 


ANGELA DAVIS 


A FOST ACHITATĂ! 


„Sint acuzată de trei crime capitale 
— asasinat, răpire şi conspirație. Este 
în joc viața mea, nu viața unui individ 
izolat ci o viaţă închinată luptei po- 
porului meu, o viaţă aparținind negrilor 
care s-au săturat de sărăcie, de rasism, 
de întemnițarea pe nedrept a zeci de 
mii dintre frații şi surorile noastre. 
Compar în fața acestui tribunal ca vic- 
timă a unei înscenări politice care, de- 
parte de a indica vinovăția mea, im- 
plică statul California ca agent al re- 
presiunii politice. Declar în mod public 
în fața tribunalului, în fața poporului 
acestei țări, că nu am comis crimele pe 
care mi le impută statul California“. 

Nu, nu le săvirșise. Acuzarea n-a iz- 
butit să-i dovedească vinovăția. Juriul 
— 12 albi printre care opt femei — a 
achitat-o. Verdictul redeschide alt pro- 
ces, procesul intentat de Angela Davis 
— şi nu numai de ea — sistemului care 
constă în izolarea şi reprimarea adver- 
sarilor politici prin inventarea unor 
culpe de drept comun. Am extras ci- 
tatul de mai sus din volumul „Dacă vor 
veni în zori“, culegere de articole și 
scrisori întocmită de Angela Davis, 
Bettina Aptheker și alți membri ai Co- 
mitetului naţional unit pentru elibera- 
rea Angelei Davis și a tuturor prizonie- 
rilor politici. Cartea a apărut în timp 
ce Angela Davis era încă în închisoare, 
întemnițată din octombrie 1970, în con- 
diţii de maximă securitate, după ce fu- 
sese hăituită timp de două luni de-a 
lungul și de-a latul Statelor Unite ca 
o „criminală periculoasă“, În primejdie 
de a fi condamnată la moarte, tinăra 
militantă, care devenise între timp cea 
mai celebră deţinută din lume, ţinea 
să atragă atenţia nu asupra cazului ei, 
ci asupra cazurilor ce nu beneficiază 
de o asemenea publicitate deşi sînt la 
fel de revoltător nedrepte. 

La 23 februarie, cînd — independent 
de procesul Angelei Davis — în Cali- 
fornia s-a abolit pedeapsa capitală, mă 
aflam la San Francisco. Aflind că, în 
noile condiţii, s-a permis eliberarea ei 
pe cauţiune (un fermier şi-a amanetat 
proprietatea agricolă pentru a plăti cei 
102 500 de dolari ceruţi drept cauţiune), 
mulţi dintre colegii vest-europeni care 
mă însoțeau în călătorie au încercat 
să-i ia interviuri. Au fost refuzaţi po- 
liticos dar categoric: pentru moment 
Angela Davis avea să facă declarații 
numai prin intermediul gazetei „The 
Black Panther“ și al altei publicaţii 
militante. În numărul din 4 martie al 
săptămînalului „The Black Panther“ 
(mi l-a vîndut un student alb pe o 
stradă din New Orleans), am citit opi- 
niile Angelei Davis despre persecuția 
politică deghizată în urmărire penală. 
Din- nou nu- despre-ea era vorba ci des- 


pre ceilalţi, despre cei nebăgaţi în sea- 
mă de opinia publică. 

Procesul Angelei Davis — desfăşurat 
sub privirile atente ale întregii lumi — 
s-a încheiat, după cum era și de aş- 
teptat, printr-o achitare. Dar el nu este 
decit unul — cel mai proeminent -— 
dintr-o serie de procese cu esenţiale 
caracteristici comune : montarea unui 
eşatodaj de acuzaţii dintre cele mai 
grave cu scopul de a compromite per- 
sonalităţi ale vieţii publice care mili- 
tează în opoziţie și prăbușirea acestui 
eșafodaj atunci cind este examinat de 
justiţie. Chiar în zilele procesului An- 
gelei Davis s-au încheiat prin achitări 
două alte episoade judiciare foarte sem- 
nilicative. Fraţii Berrigan, doi distinși 
preoţi catolici, adversari declaraţi ai 
războiului din Vietnam, acuzaţi iniţial 
de arderea în public a unor ordine de 
recrutare (acuzaţie întemeiată), fuse- 
seră învinuiți ulterior de un complot 
fantasmagoric vizind răpirea consilieru- 
lui prezidenţial Henry Kissinger și a- 
runcarea în aer a sistemului de termos- 
ficare din Washington. Fostul director 
al F.B.I., Edgar Hoover, imaginase a- 
ceastă istorie neverosimilă cu scopul 
de a discredita mișcarea pentru pace 
în Vietnam. El a fost cel care i-a pre- 
venit pe liderii republicani din Con- 
gres că „un nou grup revoluționar se- 
cret, numit «Conspirația coastei de vest 
pentru salvarea vieţii», plănuieşte să 
folosească răpirea şi asasinatul politic 
ca un mijloc de a submina guvernul“. 
Aceasta se întîmpla în octombrie 1970. 
Ulterior, Hoover şi-a precizat acuzații- 
le, „informiînd“ un subcomitet senato- 
rial că s-ar pregăti răpirea lui Kissinger 
și aruncarea în aer a sistemului sub- 
teran. În ianuarie, preotul Philip Ber- 
rigan, călugăriţa Elizabeth McAlister şi 
alţii au fost puși sub acuzare. Au fost 
aduși 64 de martori care să dovedească 
vinovăția celor implicați, stilpul acu- 
zării fiind un anume Boyd Douglas, 
vechi falsificator și escroc, recrutat de 
F.B.I. în închisoare pentru a-i ațîța, 
urmări şi denunța pe militanţii catolici. 
Apărătorul acestora, Ramsey  Clarck, 
fost ministru al justiţiei, nici n-a con- 
siderat măcar necesar să citeze mar- 
tori, atît de absurdă era învinuirea. Ju- 
riul n-a reţinut decit un singur cap de 
acuzare : preotul şi călugăriţa s-au fă- 
cut vinovaţi de a fi purtat în secret 
corespondenţă, în timp ce cel dinții 
se afla în închisoare. Întreaga presă 
anericană a comentat cu sarcasm eşe- 
cul cacialmalei lui Hoover, care a cos- 
tat guvernul american peste un milion 
de dolari şi a aruncat o lumină urîtă 
asupra procedeelor F.B.I.-ului. 

Dacă dintr-un punct de vedere — şi 
anume poziţia ei de activistă a unei 


mişcări protestatare — Angela Davis, 
tinără de culoare, comunistă, profesoară 
de filozofie, militantă pentru drepturile 
civile, reprezenta, ca şi frații Berrigan, 
o țintă foarte tentantă pentru cei încli- 
naţi să calomnieze forțele de stînga, 
dintr-alt punct de vedere procesul An- 
gelei Davis este ultimul episod al unui 
lanţ tragic de învinuiri  neîntemeiate. 
răbufniri de violenţă şi morţi misteri- 
oase. Esenţial este că, atunci 
cînd au ajuns în fața juriilor, victimele 
acestor întîmplări au fost absolvite de 
orice vină. Este, de altfel, foarte eloc- 
vent faptul că în ultimii ani au fost ac- 
ționaţi în judecată, fiind acuzaţi de 
crime şi delicte grave, 105 membri ai 
organizaţiei  „„Panterelor negre“, dar 
numai 23 au fost condamnaţi, în timp 
ce 68 au fost achitaţi (ceilalţi sînt încă 
in curs de judecată). Reiese de aici 
că ajunge să fii membru al acestei miş- 
cări pentru a fi pasibil de represiune 
polițienească și pentru a trăi neplăcuta 
experienţă a unui proces penal, chiar 
dacă nu ai săvirşit nici o ilegalitate. 
Juriile nu au dreptul să condamne de- 
cît dacă, pornind (totdeauna) de la pre- 
zumţia  nevinovăţiei inculpatului, se 
conving în timpul procesului, „mai pre- 
sus de orice îndoială rezonabilă“, că 
acesta este totuși vinovat. În majoritatea 
proceselor de acest tip, nimic nu vine 
să le zdruncine încrederea în inocenta 
acuzaților. 

În timp ce procesul Angelei Davis 
era în plină desfășurare, verdictul ne- 
vinovaţi“, la care s-a ajuns la 28 mar- 
tie în procesul „fraților de la Soledad“, 
punea într-o trist ironică evidenţă în- 
treaga absurdilate a situaţiei. „Fraţii de 
la Soledad“ erau trei tineri negri, în- 
temnițaţi din diverse motive la închi- 
scarea Soledad din California. La 13 
ianuarie 1970, un gardian a tras în- 
tr-un grup de cetăţeni albi și negri care 
se încăieraseră în curtea închisorii. Trei 
deţinuţi negri au fost uciși. A doua zi, 
un „mare juriu“ l-a absolvit pe gar- 
dian de orice răspundere. La 16 ianua- 
rie, alt gardian a fost bătut de deţinuţi 
și aruncat de la etaj. Conducerea în- 
chisorii a ales la întîmplare trei deţi- 
nuţi — pe George Jackson,  Fleeta 
Drumgo şi John Clutchette — şi i-a 
înaintat justiţiei ca ucigași ai gardianu- 
lui Mills. Justiţia s-a pronunţat abia 
acum, după doi ani: atit Drumego cit 
și Clutchette au fost achitaţi. George 
Jackson nu mai putea să fie nici achi- 
tat, nici condamnat : fusese ucis anul 
trecut de un gardian, în condiţii neelu- 
cidate, în timp ce, după cum s-a afir- 
mat, încerca să evadeze. 

'Ținînd seama de faptul că „fraţii de 
la Soledad“ nu erau vinovaţi, că au 
fost acuzaţi pe nedrept, tot ceea ce a 

wmat este îngrozitor: pe o bază atit 
de șubredă ca punerea lor sub acuzare 
s-a produs o escaladare a violenţei în 
care şi-au pierdut viața mai mulţi oa- 
meni (printre ei și cei doi fraţi Jackson) 
și care a culminat cu încriminarea An- 
gelei Davis. 

Ea a fost prinsă de virtej din mo- 
mentul cînd. încredințată că „fraţii de 
la Soledad“ sint victimele unei ns- 
dreptăţi, s-a înrolat în rîndurile celor 
ce militau pentru eliberarea lor. I-a 
vizitat la închisoare. Pe George Jackson 
l-a întilnit o singură dată, dar între ci 
s-a creat o puternică legătură sufle- 
tească : erau animați de idei similare, 
amindoi erau deprinşi să-şi comunice 
expresiv gîndurile în scris şi, atît in 
volumul de scrisori şi de eseuri publi- 
cat de George Jackson cit şi în car- 
tea „Dacă vor veni în zori“, sentimer- 
tele lor de profundă simpatie recipro- 
că sint exprimate cu multă forţă și gin- 
găşie. Cititorii revistei „Lumea“ cunosc 
întimplările care au urmat: la 7 au- 
gust 1970, Jonathan Jackson, tînărul 
frate al lui George Jackson, a pătruns 
în sala tribunalului de la San Marin, 
unde erau judecaţi trei deţinuţi din in- 
chisoarea San Quentin, le-a aruncat 
arme, împreună au luat ostatici cite- 
va persoane, printre care şi judecăto- 
rul, iar în schimbul de focuri care a 
urmat, Jonathan, judecătorul şi doi 
dintre deţinuţi au fost uciși. Al trei- 
lea deţinut, Ruchell Magee, a fost con- 
damnat la închisoare pe viaţă. In 
timpul procesului, propriul său avocat 
i-a propus un tîrg : s-o implice pe Aa- 
gela Davis și va fi achitat. 

Căci nesăbuitul gest al lui Jonathan 
Jackson a constituit un pretext perfect 
pentru a se pune pe seama Angelei D2- 
vis — căreia autorităţile californiene 
îi căutau de multă vreme pricină — 
fapte dintre cele mai grave. Jonathan 
Jackson fusese în ultima vreme garda 
ei personală, armele cu care a declan- 
şat atacul de la San Marin îi aparţi- 
neau Angelei Davis, de ce să se piai- 
dă prilejul de a o acuza că ea ar îi 
pus la cale atentatul ? Procesul a fost 
pregătit cu mare minuţiozitate. Prozu- 
rorul a adus la bară nu mai puţin de- 
cit 95 de martori, cu intenţie de a do- 
vedi că 1) Angela Davis era îndrăgos- 
tită de George Jackson, ceea ce a fä- 
cut-o să-și piardă uzul rațiunii; 2) ĉa 
a pus la cale atentatul din sala tribu- 
nalului pentru ca, în schimbul ostati- 
cilor pe care i-ar fi luat Jonathan 
Jackson, să ceară eliberarea „fraţilor 
de la Soledad“ și 3) ca atare, a acțio- 
nat tot timpul de conivență cu Jo- 
nathan Jackson, i-a dat armele, l-a 
așteptat în apropiere de locul atenta- 
tului pentru a fugi împreună cu el. 
Dacă juriul ar fi fost convins că aşa 


„FREE ANGELA” E Ei 
Puţine procese au Fi 
stirnit un asemenea - 
protest viguros în în- 

treaga lume 

s-au întîmplat într-adevăr lucrurile. 
Angela Davis s-ar fi făcut pasibilă de 
pedeapsa capitală sau, după abolirea a- 
cestei pedepse, de o condamnare pe 
viață. 

Dar cum ar fi putut acuzarea să de- 
monstreze o teză atît de absurdă, ba- 
zată exclusiv pe prezumţii răuvoitoa- 
re ? În California — ca de alttel pre- 
tutindeni în Statele Unite — toate per- 
soanele cu care am discutat despre An- 
gela Davis în perioada iniţială a pro- 
cesului îmi explicau că nu se poate ca 
ea să fie vinovată şi imi vorbeau cu 
mult respect despre puternica ei per- 
sonalitate. În universităţi, pe străzi, 
foarte multe persoane purtau insigne 
cu inscripţia „Free Angela“, „liberaţi-o 
pe Angela“. Și, într-adevăr, defilarea 
martorilor acuzării a fost jalnică. S-a 
dovedit că atentatul a avut loc — ceea 
ce, oricum, se ştia foarte bine — şi că 
armele au fost cumpărate de Angela 
Davis, lucru recunoscut de la bun în- 
ceput de ea. Mai departe, însă, nu s-a 
putut dovedi nimic: martorii chemati 
să ateste că Jonathan Jackson ar fi 
cerut eliberarea „fraţilor de la Sole- 
dad“ s-au contrazis, recunoscînd în ul- 
timă instanţă că declaraţiile lor au fost 
influențate de procuror. Încercarea de 
a face o legătură între Angela şi ma- 
sacrul de la 7 august au eșuat lamen- 
tabil. Apărarea n-a avut nevoie decit 
de 11 martori pentru a dovedi că An- 
gela se afla în altă parte, că nu ştiuse 
nimic, că a fost surprinsă și şocată cìnd 
a auzit ce s-a întimplat, că a fost dis- 
perată constatind dispariţia armelor pe 
care le cumpărase pentru a se apăra 
de eventuale atacuri. Activitatea ei in 
apărarea „fraţilor de la Soledad“ s-3 
desfășurat în limite strict legale. achi- 
tarea supraviețuitorilor fiind  dovaza 
supremă a justeţei cauzei pe care a sus- 
tinut-o. Juriul a deliberat rapid și a 
achitat-o. 

Puţine procese au suscitat într-un 
grad atit de înalt interesul opiniei pu- 
blice din întreaga lume. S-ar putea 
spune că juriul de la San Jose s-a sim- 
tit privit şi urmărit de milioane de oa- 
meni. Este stimulator faptul că, în zi- 
lele noastre, un intelectual, militant, 
de stinga, nu poate fi judecat pentru 
vini inventate fără ca aceasta să pro- 
voace indignare pe toate meridianele 
globului. Achitarea Angelei Davis, care 
fiind și femeie, și tînără, şi negresă, şi 
comunistă, și intelectuală, şi membră a 
mai multor mişcări  contestatare, se 
consideră reprezentanta tuturor minori- 
tăților oprimate din ţara ei, a repre- 
zentat o victorie semnificativă în lupta 
pentru justiţie și echitate. 


Felicia Antip 

Cu oraşele se Intimplă adesea așa 
cum se întimplă și cu oamenii: în co- 
pilărie, adolescență sau tinerețe ca- 
pătă o poreclă, pe care apoi o duc în 
spinare toată viața, chiar dacă nu li 
se mai potrivește cituși de puțin. 

Pentru cei care au cunoscut-o de 
mult sau care o știu din citite, ori din 
auzite, ori din  auzitele celor citite, 
Londra are un chip bine definit. E dəs- 
tul să-i rostești numele pentru a vedea 
în închipuire șiruri de clădiri masive, 
de un cenușiu  posomorit, învăluite 
într-o ceață aproape cu desăvirşire 
opacă. Prin piclă, lunecă fără zgomot 
solemne siluete înveşmintate în redin- 
gotă, purtind pə cap gambetă, tinind 
între dinți o pipă și ducind în mină o 
nelipsită umbrelă. Au ieșit dintr-o ban- 
că din City, unde au pus la cale des- 
tinele financiare ale omenirii, și se în- 
dreaptă spre cluburile lor, cu fotolii 


adinci şi confortabile, unde vor susține 
flegmatice convorbiri, pigmentate cu 
celebrul umor britanic. 

Așa arată Londra legendară. Căci 
uriașa metropolă este o dublă capiială 
— în primul rind a Angliei, în al doilea 
rînd a tradiţiei. A tradiţiei britanice, 
firește. Dar nu a ajuns aceasta să în- 
semne mai mult decit tradiția insuie- 
lor dintre Atlantic, Marea Nordului și 
Canalul Minecii? Nu a ajuns ea sim- 
bolul TRADIȚIEI pure și simple, în 
esența sa cea mai concentrată, cea mai 
rezistentă la inovațiile pe care le aduce 
cu sine neintrerupta succesiune a ge- 
nerațiilor ? 

O mitologie care se bucură încă de 
un larg credit a încetățenit imaginea 
unei Londre  imuabile, ca oraș-inimă 
al uneilafel de neschimbate Anglii și 
ca reședință principală a unui nu mai 
puțin stereotipat English gentleman, 
Deşi pare că datează de cînd lumea, 
această imagine are o virstă istori- 
ceșie fragedă — o sută de ani, plus sau 
minus citeva decenii. Este de fapt un 
daguerrotip îngălbenit de vreme înfăţi- 
șind Londra lui Dickens și a lui Conan 
Doyle, a lui Gilbert și Sullivan, a regi- 
nei Victoria și a lui Disraeli. Într-un cu- 
vînt, Londra de pe vremea giganticului 
imperiu, atunci cind, după definiția e- 

mirului arab Abdel Aziz, 
era în cer și englezii pe pămînt”. 
Astăzi, realitățile sînt altele. Implac«- 
bilul mers al istoriei a adus cu sine 
transformări radicale pe întreg cuprin- 
sul globului — și Marea Britanie nu a 


„Dumnezeu 


făcut excepție. În timpul celui de al 
doilea război mondial, Winston Chur- 
chill declara — cu convingerea omului 
de stat care  știuse să prevadă pînă 
atunci un anume curs al evenimentelor 
— că Anglia nu se angajase în crin- 
cena încleștare pentru a-și pierde im- 
periul. De data aceasta, luciditatea ex- 
perimentatului om de stat nu a mâi 
fost la înălțimea situației. Imperiul atit 
de drag lui s-a destrămat și, ca o su- 
premă ironie a muzei Clio, actualii pro- 
motori ai integrării britanice în Piaţa 
comună sint tocmai membrii partidu- 
lui conservator, partidul lui Churchill 
şi al „splendidei izolări” de odinioară. 

În zilele noastre, chipul Londrei nu 
mai corespunde bătrinului daguerrotip. 
E ceață la Londra, da. Dar aproape 
numai toamna și iarna, ca în orice port 
din vecinătatea Atlanticului, care-şi tri- 
mite suflarea aburită de cum se răceș- 
te vremea. În urmă cu vreo zece ani, 
Londra încă se mai sufoca sub masca 
umedă și lipicioasă a Ssmog-ului, for- 
mat din amestecul fumului de cărbune 
cu minusculii stropi de apă ai ceiii. 
Acum, însă, atmosfera s-a limpezit con- 
siderabil. O lege adoptată de Pariz- 
ment a obligat pe proprietarii fabricilor 
şi uzinelor să pună filtre speciale la 
capătul de sus al coșurilor, prin care 
fumul iese acum curat și străveziu, ca 
o aripă de libelulă. Pe de altă parie, 
cărbunele nu mai are voie să ardă în 
sobele și căminele din centrul oraşului, 
locul lui fiind luat de lemne, păcură 
sau gaze. 

În consecință, chiar dacă nu a pie- 
rit complet, smog-ul se ivește mult mai 
rar și are o viață mult mai scurtă de- 
cît în trecut. leșite de sub întunecata 
lui umbrelă, străzile londoneze se bu- 
cură de razele soarelui şi de albas- 
trul cerului așa cum s-au mai bucurut, 
probabil, doar înainte de prima revo- 
luție industrială pe care a cunoscut-o 
Anglia. Pe vechile clădiri, coaja griului 
posac, depusă de-a lungul deceniilor, 
a fost răzuită de dălți migăloase, ast- 


fel încît monumentele multiseculare se 
înfățișează în prezent în straiele lor cu- 
rate, de piatră albă, cărămidă aparentă 
sau marmură trandafirie. 

Dar, vorba lui H.Wells, progresul teh- 
nic are cel puțin două tăișuri. Mingi- 
iată de puritatea liniilor şi de admira- 
bilele proporţii pe care le au operele 
arhitectonice ale lui Christopher Wren 
și ale urmașilor săi, privirea e ofen- 
sată brusc de brutala întîlnire cu un 
building „moderm” : lipsit de orice per- 
sonalitate, croit după tipare arhibanale, 
etajele lui informe și arogante disto- 
nează violent cu mediul ambiant, im- 


pregnat de un discret rafinament, de o ` 


sofisticată poezie. Indignaţi și bătăioși, 
membrii unui comitet de protecţie a fru- 
mosului, pe care l-a lăsat moștenire 
trecutul, luptă din răsputeri împotriva a 
ceea ce unul dintre ei, Lawrence Friar, 
denumea cu plasticitate  „intruziunea 
înjurăturilor grosolane în metrica ar- 
monioasă a unui sonet antic”, 

Cu dificultăți mai mari sau mai mici, 
intruziunea pseudoinovaţiilor poaie {i 
oprită — și va fi cu siguranță opril& 
— de dragul Londrei. Mult mai greu 
poate bara tradiționalismul conservata: 
calea noului autentic. Ca și în restul 
Angliei, clienții din magazinele Londrei 
își plătesc acum cumpărăturile cu o 
monedă simplificată. Lira sterlină a in- 
cetat să mai aibă 20 de șilingi împăr- 
titi în cite 12 pence, combinaţie care 
făcea din cea mai elementară adura- 
re o operaţie de matematici superica- 
re. Trecerea la sistemul zecimal a în- 
lăturat definitiv și fantomatica guinee, 
o unitate monetară care de fapt nv 
mai exista de mult și care, cu cei 21 
de șilingi ai săi, juca rolul unei frun- 
ze de viță, camuflind pudic preţul mai 
ridicat al unor mărfuri. 

Nici arta nu este imună față de su- 
flul contemporan. În colosul victorian 
care este sala „Albert Hall”, putind 
găzdui peste 7000 de _ auditori, vara 
iminentă va readuce publicul fidel fai- 
moaselor Proms. E vorba de „concer- 
tele de promenadă“, care anul acestc 
își sărbătoresc cea de-a 78-a aniver- 
sare. Inaugurate în 1895, sub bagheta 
tînărului dirijor Henry Wood, care o- 
vea să rămînă la pupitru vreme de ju- 


mătate de secol. ele nu s-au întrerupt 
niciodată, nici măcar în 1941, cind ca- 
pitala britanică îndura martiriul bom- 
bardamentelor executate de  „Luit- 
waffe”. Anul trecut, peste 60 de „con- 
certe de promenadă” au oferi: publi- 
cului lor mai bine de 200 de lucrări 
muzicale. În repertoriu — Beethoven, 
Purcell, Mussorgski, Mahler, da: și 
Schoenberg, Siockhausen, Xenakis. Iar 
ca un complement al Albert Hall-ului, 
la celălalt capăt al Londrei, Round 
House — la origine un hangar de lo- 
comotive — adăpostea o altă serie de 
manifestări muzicale, dirijate de bine- 
cunoscutul sef de orchestră francez 
Pierre Boulez și frecventate de un ti- 
neret în îniregime captivat de magia 
sunetelor. 

Noul a făcut breșe pină și în mete- 
rezele care păreau inexpugnabile ale 
„Cetăţii“, nucleul financiar al Londrei, 
acea milă patrată (sau, conform siste- 
mului metric recent adoptat, cei 2,5 ki- 
lometri patrați), unde se află sediul 
Băncii Angliei, al Camerei de comert, 
al principalelor societăți de navigația 
și de asigurări, al burselor de metale 
prețioase, de grine, de lină și, mai a- 
les, de valori — multisecularul Stock 
Exchange. Acesta din urmă s-a insta- 
lat de curind într-o clădire din cate- 
goriu zgirie-norilor și a zgirie-ochilor, 
ceea ce însă nu este de natură a-i re- 
aduce prestigiul de altă dată, defini- 
tiv răpit de concurența de peste O- 
cean. De altfel, acolo unde megaloma- 
nele planuri ale lui Hitler au dat greş, 
subtila s:rategie a bancherilor ameri- 
cani a ieșit . învingătoare și City in- 
iruntă astăzi-o veritabilă invazie din 
partea Wall-Streetului. În 1955, doar 
cinci instituții de credit din Statele U- 
nite erau reprezentate aici. În 1967, nu- 
mărul lor a ajuns la 15, în 1968 — ia 
23, iar la sfîrşitul anului trecut — la 
37. Doar două dintre marile bănci q- 
mericane nu au (mai bine-zis, nu cu 
încă) filiale la Londra. Strada Moor- 
gate, unde s-au concentrat cele mui 
multe dintre aceste filiale, e cunoscu- 
tă acum sub porecla de „Bulevardul 
Americii”. 

Noul — noul în sens pozitiv, noul îaA 
sens negativ — schimbă mereu înfăți- 
șarea Londrei, ca și a întregii Anglii. 
O lege votată de curind pune capăt 
tristeții duminicale,  permițind, după 
sute și suie de ani de fanatic asce- 
tism, reprezentarea de spectacole în 
cea de-a șaptea zi a săptămînii. Iată 
dar că pasionaţii de teatru vor putea 
aplauda și duminica senzaționalele in- 
torsături ale piesei polițiste „Cursa de 
șoareci”, care se joacă de 17 ani. Au- 
toarea ei este octogenara Lady Mallo- 
wan, cunoscută mai bine sub numele 
de Agatha Christie. 

Ca și în urmă cu un veac squ cu 
cîteva decenii, străzile Londrei şi vəs- 
titul Hyde Park sînt arenele mariior 
dezbateri poliiice și sociale. Recentele 
greve, încununate de succes, ale mi- 
nerilor și feroviarilor, au însuflețit ca- 
pitala cu ample demonstraţii, cărora îi 
s-au adăugat puternicele mişcări de 
mase în favoarea păcii în Vietnam, a 
dezarmării și a conferinței pentru secu- 
ritatea Europei. 

Chipul Londrei... Veșnic același sgu 
mereu altul ? Am înclina să credem că 
e veșnic același pentru că e mereu ai- 
tul. 


Nicolae Minei 

Din ţările socialismului 


R. P. POLONĂ 


„G. O. P.“ 
PE HARTA 
INDUSTRIALĂ 


Este destul de greu să-ți dai seama, 
atunci cînd te afli în partea de sud a 
Poloniei, mai precis în regiunea indus- 
trială a Sileziei superioare, unde anu- 
me se termină un oraş și de unde în- 
cepe următorul. Ai în permanenţă sen- 
timentul că te afli într-o localitate de 
proporții neobișnuite pentru Polonia, 
atit în ce privește suprafaţa cit și din 
punct de vedere demografic. De fapt, te 
afli în „Orașul G.O.P.“, prescurtare 
în limba poloneză de la regiunea in- 
dustrială a Sileziei superioare, un oY- 
ganism multifuncțional, cuprinzind un 
număr de 33 de aşezări (dintre care 13 
oraşe) şi numărînd împreună peste 2, 
milioane de locuitori, adică aproape 
jumătate din populaţia voievodatului 
Katowice. Printre ele se află Dabrowa, 
Gornicza, Chorzow, Zabrze; Gliwice, 
Bytom. „G.O.P.“ ocupă 8 la sută din 
suprafaţa regiunii Katowice furnizînd 
circa 20 la sută din întreaga sa pro- 
ducție. În prezent, se schițează un sis- 
tem administrativ format din patru 
mari unități cu caracter urbanistic şi 
economic cu centre la Katowice, Sos- 
nowiec, Gliwice şi Bytom. 

Concentrarea masivă a industriei în 
această parte a ţării, îndeosebi a in- 
dustriei miniere, siderurgice și energe- 
tice, conferă „G.O.P.“-ului un loz de 
frunte pe harta cconomică a Poloniei. 
Cele 18 uzine siderurgice plasate în 
regiunea industrială a Sileziei superi- 
oare, Majoritatea construite fie spre 
sfîrşitul veacului trecut, fie la începu- 
tul secolului nostru, au dat, de exem 
plu, în anul 1971 aproape 42 la sută 
din valoarea producţiei naționale de 
“fier brut, pesta 48 la sută din cea de 
oțel, 50,6 la sută din producţia de co, 
deținînd o pondere pe scara întregii e- 
conomii naţionale de 47,4 la sută la 
produse laminate şi de 53,4 la sută din 
cea de ţevi. Simpla citire a acestor ci- 
fre ne dă o imagine cît se poate de e- 
dificatoare în ce priveşte importanța 
regiunii industriale a Sileziei superion- 
TE, + 

Planurile producţiei de otel în pers- 
pectiva următorilor 20—30 de ani pre- 

LAMINORUL DE LA SOSNOWIEC 


Una din bazele siderurgice ale 
„G.O.P."-ului 


văd realizarea unor importante creş- 
teri: 15 milioane tone în 1975, 24 de 
milioane tone în 1980, 28 de milioane 
tone în 1990. Sarcini ambiţioase rezul- 
tate din cerinţele tot mai mari ale e- 
conomiei naţionale. Pentru a le putea 
realiza în bune condiţii s-a trecut la 
concretizarea unui vast program de 
modernizare și adaptare a siderurgiei 
tradiţionale la cerințele etapei actuale 
de dezvoltare socialistă continuă a e- 
conomiei Poloniei. S-a renunţat, după 
discuţii și studii aprofundate, bazate 
pe experienţe şi consultarea largă a o3- 
menilor de ştiinţă și a specialiştilor în 
materie, la varianta modernizării din 
mers a vechilor secţii din uzine, multe 
dintre ele  numărînd 70 de ani sau 
chiar mai mult. De exemplu. la „Huta 
Pohoi“ — termenul „hutá“ în po- 
loneză semnifică uzină siderurgică — 
lucrează instalații din 1898, cheltuielile 
de producție şi de exploutare ridicate, 
productivitatea relativ scăzută au pus 
în mod necesar problema construirii 
unor uzine moderne care, la rîndul lor, 
să permită lichidarea „hutelor” vechi. 
Astiei, la uzina „Bierut* din Czestoc- 
howa, a doua ca mărime în țară după 
„Nowa huta“, cu ciclul complet de pro- 
ducție, plasat în afara bazinului in- 
dustrial al Sileziei superioare, dar 
strîns legat de „G.O.P.*, se află în con- 
strucție luminorul de tablă groasă, în 
timp ce la Sosnowiec sau la uzina „Za- 
wiercie* sînt realizate investiții simi- 
lare. „Huta ferrum“ se va îmbogăți nu 
peste multă vreme cu o modernă sec- 
ție de țevi spirale sudate. Pentru anul 
1973 este programată darea în funcţiu- 
ne a unei microuzine la Strremzszyce, 
lingă Bedzin, utilată cu două cuptoare 
clectriec cu vid pentru topirea oțeluri- 
lor de calitate supericară cu destinaţie 
spezială. Avînd 'în vedere. profilul a- 
parte al producţiei, aici vor fi realizate 


serii mici ajungîndu-se chiar pînă la 
cîteva kilograme. Pe șantierul uzinei 
„Katowice“ de la Zabkowice, cea mai 
mare construcţie din sectorul siderur- 
giei poloneze, care va costa, în final, 
aproximativ 25 de miliarde de zloți, se 
lucrează intens. Noul obiectiv va da o 
productie anuală de ordinul a 4,5 mi- 
lioane oțel- Începerea producţiei aici 
peste 4 ani va face posibilă lichidarea 
unor secții intregi în vechile uzine. 

Planurile siderurgiei poloneze pre- 
văd, de asemenea, trecerea în propor- 
ție de 30 la sută de la cuptoarele tra- 
diționale „Siemens-Martin“ la converti- 
zoare cu oxigen. Două astfel de cup- 
toare de capacitate mare pot înlocui cu 
succes 60 de cuptoare „Martin“. Tot- 
odată, se va trece treptat la folosirea 
cuptoarelor mari de 3 000 de metri cubi. 
În general, se poate spune că progra- 
mul de modernizare a întregii ramuri 
siderurgice în Polonia, comasală în cea 
mai mare parte în regiunea industrială 
a Sileziei superioare, tinde spre asigu- 
rarea unui spor consistent al producţi- 
ei, cu accent deosebit pe calitate, ridi- 
carea eficienţei economice, îmbunătă- 
țirea simţitoare a condiţiilor de muncă 
şi micşorarea considerabilă a poluării 
mediului  inconiurător (anual în a- 
ceastă regiune este răspîndită o canti- 
tate de 150 000 tone fum şi paste 60000 
tone bioxid de sulf). Pe de altă parte, 
construirea unei „hute“ specializate, 
profilată pe producţia de materii pri- 
me, va permite trecerea unor unităţi 
de producţie din categoria producăto- 
rilor de maierii prime în rindul uzine- 
lor cu un ciclu complet de producţie 
şi cu înalt grad de prelucrare a mate- 
riilor prime. 

Am avut nu de mult ocazia să vizi- 
tez uzina „Zygmunt“, care numai cu 
numele a rămas producător de materii 
prime. În prezent, „Zygmuit“ este cel 
mai mare furnizor din Polonia de uti- 
laje şi instalaţii grele speciale pentru 
industria siderurgică. Informînd despre 
acest lucru, directorul Kolodziej arăta 
că uzina dispune de o mașină electro- 
nică de calcul de tipul „Odra-1013* de 
producţie poloneză. Un procentaj de a- 
proximativ 30 la sută din producţia u- 
zinei este destinată exportului în peste 
30 de ţări, sub formă de obiective com- 
plete, linii tehnologice sau diverse ma- 
şini. Aproape toate problemele prezen- 
tate mai sus, valabile pentru întreaga 
ramură siderurgică din Polonia, le-am 
întîlnit aici la scară redusă. Aceleași 
preocupări, aceleaşi planuri actuale şi 
de perspectivă. 

„G.OP“-ul cu problemele sale mul- 
tiple şi interesante, zona respectivă 
constituind. un. unicat pe scară euro- 
peană chiar, se înscrie pe an ce trece 
pe o curbă ascendentă de dezvoltare, 
alături de alte „regiuni“ industriale 
prezente în voievodatul Katowice, ba- 
zinul Rybnik, Bielsko Biala şi Czesto- 
chowa. 


losii Dumitraşcu 


Varşovia, iunie 


R. P. BULGARIA 


SURSELE 
ENERGETICII 


Istoricii bulgari nu s-au decis incă 
în ceea ce priveşte stabilirea locului 
unde a apărut pentru prima dată întiiul 
„izvor“ de energie electrică pe terito- 
riul ţării : în Palatul cneazului din So- 
fia, în 1895, cînd o locomotivă cu aburi 
punea în mișcare un mic generator cu 
curent electric, folosit la iluminatul 
încăperilor, sau la moara industriașului 
gabrovean, Hadjiberov ? Sînt argumen- 
te şi pro şi contra. 

Ceea ce se ştie cu precizie este că 
prima hidrocentrală bulgară, „Pancea- 
revo“, din apropierea Sofiei, a intrat 
în exploatare la 1 noiembrie 1900. Şi, 
totuși, este greu de afirmat că bazele 
energeticii bulgare au fost puse atunci. 

Adevăratele „izvoare“ ale energeticii 
bulgare pot fi cu certitudine stabilite 
abia după 9 septembrie 1944. Și astăzi 
îşi dovedește actualitatea una din in- 
dicaţiile lui Gheorghi Dimitrov — ma- 
rele fiu al poporului bulgar a cărui a- 
niversare de 90 de ani va fi cinstită a- 
nul acesta la 18 iunie în întreaga Bul- 
garie şi peste hotarele ei — indicație 
pe care a dat-o încă în primii ani de 
după victoria de la 9 septembrie : „Una 
din pîrghiile de bază ale industrializă- 
rii şi ridicării puterii economice a Bul- 
gariei — spunea el — este electrifica- 
rea rapidă și raţională a ţării. Pentru 
realizarea ei nu pot fi cruţate nici for- 
te, nici muncă, nici resurse“, 

Pornind, în 1944, de la 130 MW pu- 
tere instalată, energetica bulgară a cu- 
noscut ritmuri rapide de dezvoltare, 
care i-au permis în 1970 să depăşească 
producția de 4000 MW și să-și propună 
să atingă în 1975 peste 6000, realizînd 
în această perspectivă un consum de 
energie electrică de aproape 3 800 kWh 
pe locuitor, De la eliberare şi pînă as- 
tăzi, fiecare cincinal al ţării a însemnat 
pentru energetica țării o nouă izbîndă. 
În anii primului plan cincinal au in- 
trat în funcțiune trei noi termocentra- 
le, care au realizat prima dublare a 
capacității electroenergetice a țării e- 
xistente înainte de 9 septembrie 1944. 
Al doilea cincinal a introdus în circui- 
tul energetic „cărbunele alb“ prin con- 
struirea  hidrocentralelor „Studena“, 
„Gheorghi Dimitrov” ş.a. şi a primei 
„cascade“ hidroenergetice „Petrohan“, 


„Prin intrarea în funcțiune, în 1964, a 


primei termocentrale „Mariţa-Iziok-l“, 
cu o putere instalată de 500 000 kW, în 


ȘANTIERUL DE LA KOZLODUI 
Primul „izvor atomic” al energeticii 
bulgare 


energetica bulgară a început să se o- 
pereze cu o nouă unitate de măsură — 
meguwatul. Au urmat apoi alte izbînzi, 
care au dus la o nouă dublare a po- 
tenţialului energetic al ţării şi, în ace- 
laşi timp, la mutații calitative faţă de 
realizările primului cincinal : de la 10,2 
miliarde kWh energie electrică produsă 
în 1965 s-a ajuns la 19,5 miliarde kWh 
în 1970 din care peste 50 la sută obţi- 
nută în centrale electrice cu capacităţi 
de peste 500 MW: „Varna“, „Mariţa- 
Iztok-2” ş.a. 

Mai bine de 2000 de baraje și peste 
85 de hidrocentrale au fost instalate 
pină în prezent pe teritoriul Republi- 
cii Populare Bulgaria. Apa, cunoscută 
în energetică sub denumirea de „cărbu- 
nele alb“, a devenit, după lignitul de 
slabă putere calorică din bazinul „Ma- 
rița“, al doilea mare „izvor“ energetic 
al ţării. 

În actualul cincinal, construcţia ma- 
rilor „cascade“ hidroenergetice din 
Munţii Rila şi Rodopi — „Belmeken- 
Sestrimo” şi „„Dospat-Vacea“ — va a- 
duce în balanţa energetică a Bulgariei 
încă 1200 de MW. Acestora li se vor 
adăuga producțiile  termocentralelor 
„Bobov-Dol“ (630 MW) și „Mariţa-lz- 
tok-3*“ (800 MW) pe ale căror şantiere 
lucrările se desfăşoară din plin. 

O dată memorabilă în istoria ener- 
geticii socialiste bulgare va rămîne, 
fără îndoială ziva de 14 octombrie 
1969. Atunci, la 4 km de Kozlodui, pe 
malul Dunării, cîţiva constructori au 
făcut prima săpătură ia fundaţia unuia 
din cele mai mari obiective ale actua- 
lului cincinal buigar:  atomocentrala 
electrică de 880 MW. Ceea ce în urmă 
cu numai doi ani era o simplă săpătu- 
ră, se înalţă acum în beton şi oţel, iar 
peste alţi trei ani va deveni primul 
„izvor atomic“ al energeticii bulgare. 
Kozlodui, a cărei perspectivă este de 
a-şi dubla în cincinalul următor capa- 
citatea pînă la 1760 MW, va însemna 
folosirea primului agregat energetic 
de putere unitară mare — 440 MW — 


şi, în acelaşi timp, va aduce o econo- 


mie anuală de circa 700000 tone căr- 
bune; care vor rămine la dispoziţia ti- 
nerei industrii chimice bulgare. 


În jurul anului 1980, cînd atomocen- 
trala electrică de la Kozlodui va fi în 
întregime terminată şi cînd vor intra 
în funcţiune primele agregate ale ce- 
lei de-a doua centrale atomice, care va 
avea o putere instalată de 2000 MW, 
circa 55 la sută din creștere şi aproxi- 
mativ 26 la sută din întreaga produc- 
ție de energie electrică a Bulgariei vor 
fi asigurate din surse atomice. 

Nici celelalte surse energetice nu 
vor fi neglijate. În afara celei de-a doua 
atomocentrale de 2000 MW, la con- 
strucţia căreia este posibil să se folo- 
sească reactoare cu capacităţi unitare 
de cîte 1000 MW — ceea ce o anunţă 
de pe acum ca pe cea mai puternică 
sursă energetică a Bulgariei — particu- 
larităţile consumului de energie elec- 
trică în R.P. Bulgaria impun ca în 1975 
să fie dată în exploatare o centrală ter- 
mică „de vîrf“, ale cărei agregate să 
poată fi oprite în fiecare noapte cînd 
încărcarea sistemului energetic scade 
simţitor. O astfel} de centrală, a cărei 
putere totală se prevede să atingă 1000 
MW, va folosi drept combustibil 
păcura. Din datele puse la dispoziție de 
energeticienii Institutului  „Energo- 
proiect“ din Sotia, autorii prognozei de 
dezvoltare a energeticii bulgare pînă în 
anul 2000, rezultă că amplasamentul a- 
cestui mare obiectiv va fi stabilit lingă 
o mare sursă de apă — Dunărea sau 
Marea Neagră. 

Alături de construirea de centrule 
care să funcţioneze cu combustibil de 
înaltă eficienţă, va continua construc- 
ţia unor noi termocentrale, avantajoase 
din punct de vedere economic, care vor 
folosi combustibili locali. Dintre acestea, 
cele mai puternice vor aparţine bazi- 
nului energetic „Mariţa-Iztok”, a cărei 
capacitate totală finală va atinge 2 000 
MW 


Schimbări esenţiale în structura ba- 
lanţei energetice și de combustibili a 
R.P. Bulgaria vor interveni după ce vu 
începe, în 1974, importul de gaz natu- 
ral din U.R.S.S. Cei 3 miliarde de me- 
tri cubi de gaz, cît se prevede să se 
transporte anual prin magistrala al că- 
rei traseu trece şi prin ţara noastră, 
vor însemna cel de-al patrulea mare 
„izvor“ de energie electrică ul econo- 
miei bulgare. 

La sfirșitul cincinalului, sistemul e- 
nergetic naţional bulgar va fi pe deplin 
conturat, iar la Sofia va începe să 
funcţioneze dispecerul energetic naţio- 
nal, aflat deja în construcţie, în a că- 
rui supraveghere şi dirijare vor intra, 
într-o primă etapă, primele 35 de hi- 
dro şi termocentrale. Atunci, alături de 
linia electrică de înaltă tensiune Cra- 
iova-Boicinovţi, va apare în sistemul 
energetic bulgar cel de-al treilea inel 
de linii electrice de transport de 400 
kW. Acesta va fi traseul cure, trecînd 
pe teritoriul românesc, va asigura a- 
nual din U.RSS. cîte 3 miliarde de 
kWh energie electrică. 

Realizarea tuturor acestor proiecte 
va face ca în 1975 economia bulgară să 
dispună de o putere energetică de pes- 
te 33 miliarde kWh. În aceste condiții, 
Bulgaria va dispune de 3800 kWh pe 
locuitor, ocupind un binemeritat loc 
printre ţările cu o puternică bază ener- 
getică. 


Constantin Amariţei 


Solia, iunie 


17 


y » 
n 


N N CN a 


—— 


F 


Th ma Îi = Magi = r M, -o 


= z > 25 r F 


a 


CNE End ai AUS 


TREI ANI DE LA INSTAURAREA GUVERNULUI REVOLUȚIONAR PROVIZORIU 
AL REPUBLICII VIETNAMULUI DE SUD 


O 
ANIVERSARE 
EROICĂ 


La 6 iunie 1969, în contextul ampli- 
ficării luptei de rezistenţă a populaţiei 
din Vietnamul de sud, a victoriilor ră- 
sunătoare repurtate de patrioţi împo- 
triva regimului de la Saigon şi a in- 
tervenţiei americane, a avut loc Con- 
gresul reprezentanţilor poporului din 
Vietnamul de sud care a hotărît crea- 
rea Guvernului Revoluționar Provizo- 
riu al Republicii Vietnamului de Sud. 
Actul de constituire a G.R.P. al Re- 
publicii Vietnamului de Sud a repre- 
zentat un moment deosebit de semni- 
ficativ în istoria luptei eroice a po- 
porului vietnamez pentru libertate, in- 
dependență şi pace, moment care a 
marcat în mod decisiv schimbarea ra- 
portului de forţe în favoarea, patrioți- 
lor, precum şi posibilitatea ca în teri- 
toriile eliberate să ia naștere şi să se 
că enege organe ale puterii popu- 
are. 

În cei trei ani care au trecut de la 
înființarea G.R.P. al Republicii Vietna- 
mului de Sud, cronica luptei pe front 
şi a eforturilor pentru normalizarea 
vieţii în regiunile eliberate a înregis- 
trat numeroase file de eroism şi abne- 
gație care ilustrează pregnant hotă- 
rirea unui popor de a-și clădi, dinco- 
lo de sacrificii şi jertfe, propriul des- 
tin social-politic. Conform programului 
de acţiune, definit cu ocazia constitui- 
rii şi inclus în Declaraţia în 12 puncte, 
G.R.P. a realizat cu succes sporirea 
producţiei şi reconstrucţia unor obiec- 
tive economice, dezvoltarea agricultu- 
rii, ameliorarea reţelei sanitare şi de 
învățămînt, intensificarea activității 
cultural-educative şi politice în rîndul 
populației eliberate. 

De la înființarea G.R.P. puterea re- 
voluționară, de la nivel central pînă la 
nivelul comunelor, s-a consolidat con- 
tinuu. Au fost înființate încă patru co- 
mitete de reprezentanți ai guvernului 
în zonele Nambo meridional şi Nambo 
de vest. Urmărind creşterea producției 
agricole, ramură prioritară în aceste 
regiuni, comitetele de acțiune ale 
G.R.P. au organizat, cu sprijinul activ 
al populației, ample lucrări de desțe- 
lenire în zona Platourilor Înalte şi în 
cîmpiile Vietnamului meridional, în 
vederea extinderii suprafețelor cultiva- 
bile. Deşi munca populaţiei din zoneie 
eliberate se desfăşoară în condițiile 

În zonele eliberate se creează un 


grele ale bombardamentelor şi atacu- 
rilor americano-saigoneze, prin eforturi 
îndiîrjite s-a reuşit obţinerea mai mul- 
tor recolte pe an, defrișarea unor su- 
prafeţe de peste 300 000 hectare, pre- 
cum şi sporuri însemnate de producţie 
la hectar. Astfel, producţia agricolă de 
anul trecut a înregistrat o creştere de 
25 la sută faţă de aceea obţinută în 
1970. 

Activitatea politico-educativă, factor 
însemnat al luptei de rezistenţă, a in- 
tensificării solidarităţii populaţiei în 
lupta împotriva saigonezilor şi a in- 
tervenţiei americane, a cunoscut în a- 
ceastă perioadă însemnate succese. În 
anul 1971, spre exemplu, în zonele e- 
liberate au mai fost deschise încă 1 000 
de săli de clasă pentru școlile genera- 
le. În numeroase provincii s-au creat 
şcoli speciale pentru îmbunătăţirea ni- 
velului de pregătire al cadrelor la care 
participă combatanții şi tineretul mun- 
citor. De asemenea, rețeaua sanitară 
a fost anul trecut ameliorată prin da- 
rea în folosință a încă trei noi spita- 
le. Astăzi, în peste 70 la sută din sa- 
tele eliberate ale Vietnamului de sud es 
xistă cabinete medicale, maternităţi, la 
care se adaugă o rețea de puncte sa- 
nitare mobile. 

Desigur, obiectivul principal al 
G.R.P., al Frontului Naţional de Elibe- 
rare, al întregului popor vietnamez, dor- 
nic de libertate şi pace, rămîne lupta 
împotriva agresiunii şi a celor care 
speră că prin forţa armelor vor anihi- 
la dreptul Vietnamului de a-şi făuri 
singur soarta, conform  dezideratelor 
populaţiei. Succesele obţinute pe front 
de forţele patriotice, de mișcarea popu- 
lară de rezistență în mod special in 
ultima perioadă, marcată de ofensiva 
F.N.E. pe patru fronturi, au fost pe 
larg relatate de revista noastră. Un 
bilanţ al pierderilor suferite de forțe- 
le americano-saigoneze în cei trei ani 
care au trecut de la constituirea G.R.F. 
ni se pare elocvent pentru amploarea 
şi eficacitatea atacuriior întreprinse de 
patrioţi în această perioadă. Trupele de 
eliberare au doborit 14000 de avioane, 
au distrus 41 000 de vehicule militare, 
5000 de mortiere şi piese de artilerie 
grea, au scufundat 3080 de nave de 
luptă, au incendiat 1 900 de depozite de 
carburanţi etc. După cum se ştie, în ul- 

nou detașament de luptători ai F.N.E. 


timele două luni harta frontului din 
Vietnamul de sud a fost substanţial 
schimbată în favoarea patrioţilor. Noi 
regiuni au fost eliberate, numeroase 
sate şi cătune au intrat sub controlul 
patrioţilor. Toate aceste succese au 
contribuit și contribuie la mărirea in- 
fluenţei G.R.P. în Vietnamul de sud, la 
creşterea puterii de atracţie a puterii 
populare asupra regiunilor aflate încă 
sub controlul saigonezilor. 

Punînd la baza politicii sale hotărî- 
rea de a lupta pînă la victoria finală 
împotriva intervenţiei americane şi a 
regimului  militarist al lui  Thieu, 
G.R.P. a dat întotdeauna dovadă de spi- 
rit constructiv în abordarea problemei 
vietnameze, militînd pentru găsirea u- 
nei soluţii pașnice, negociate, a conflic- 
tului. În repetate rînduri G.R.P. şi-a 
expus poziţia, inclusiv în cadrul Con- 
ferinţei cvadripartite de la Paris, a- 
supra necesităţii încetării războiului 
dus de S.U.A. la sud şi la nord de pa- 
ralela 17, a abordării problemei viet- 
nameze în spiritul propunerii în şapte 
puncte, singura cale rezonabilă a înce- 
tării conflictului. Boicotind conferinţa 
de la Paris,  intensificind bombarda- 
mentele împotriva regiunilor eliberata 
din Vietnamul de sud şi escaladind 
războiul împotriva R. D. Vietnam, Sta- 
tele Unite nu au dat dovadă pină în 
prezent că au intenţia de a duce o po- 
litică realistă faţă de cursul eveni- 
mentelor din Vietnam, din întreaga 
peninsulă indochineză. 

Poziţia constructivă consecventă şi 
prestigiul internaţional al G.R.P. al 
Republicii Vietnamului de Sud va înre- 
gistra şi în viitor o tot mai largă şi 
mai profundă confirmare a adeziunii 
opiniei publice mondiale, a forţelor 
progresiste din întreaga lume, faţă de 
cauza justă a poporului vietnamez. 

Tara noastră, poporul român și-au ex- 
primat încă de la începutul luptei de 
eliberare a poporului vietnamez senti- 
mentele de fermă solidaritate interna- 
ționalistă şi convingerea neabătută că 
Vietnamul eroic va depăşi toate greu- 
tățile şi adversităţile înscriindu-şi, la 
capătul luptei, deplina sa victorie. 


Radu Budeanu 


CONFERINȚA O. N. U. 


DE LA STOCKHOLM 


„Mezo-mediul“ sub atacul „smog”-ului 


Poate că cel mai nou și mai impor- 
tant eveniment psihologic al lumii con- 
temporane este faptul că oamenii au 
căpătat conștiința colectivă a planetei 
lor. Drumul străbătut de Homo Sa- 
piens pînă la acest moment crucial a 
fost lung și foarte sinuos. Pămintul era 
un simplu fund de farfurie pentru su- 
merieni, un platou în jurul căruia se 
învîrteau aştrii pentru filozofii antici 
şi, doar de 4 veacuri şi jumătate, s-a 
putut afla că se învirtește în jurul lui 
şi în jurul Soarelui ca o imensă „por- 
tocală mecanică“. 

Abia s-a implinit un deceniu de cînd 
oamenii l-au văzut din spaţiul cosmic. 
Şi numai trei ani au trecut de cind ni 
s-a transmis prir televiziune, de pe 
Lună, cea dintii imagine globală a Ter- 
rei, în faţa căreia am rămas stupetiaţi : 
o splendică sferă învăluită într-un giul- 
giu cu irizări multicolore, albastre, 
verzi, albe şi opaline, rostogolindu-se 
încet şi elegant pe fondul absolut ne- 
gru al nemărginirii. 

Despre acest „Pămînt al oamenilor“, 
asupra căruia avem astăzi nu numai O 
imagine de ansamblu, ci și o conştiinţă 
plenară, s-a legat în ultimul timp, din 
ce în ce mai intens, un dialog substan- 
tial. Termeni ca ecologia, sanogeneza 
(grija pentru ocrotirea sănătăţii), etho- 
logia (regulile de comportament inter- 
uman), practic necunoscuţi pînă mai 
ieri omului de pe stradă, au intrat în 
vocabularul marelui public, aproape în 
același timp cu bogatele informaţii pri- 
vitoare la structura geofizică a plane- 
tei şi cu poziţia ei astronomică. O mai 
bună cunoaştere a Pămîntului a evoluat 
paralel cu o mai atentă observare a 
stărilor sale fizico-chimice, precum şi a 
prefacerilor intervenite în aceste stări, 
fie din cauze naturale, fie sub acţiunea 
oamenilor, în lupta lor pentru exis- 
tenţă. 

În mod special. atenţia învăţaţilor a 
fost atrasă de stratul subţire și fragil 
ce învăluie plarseta și pe care-l numim 
biosferă. Dacă geologia în general, in- 
clusiv studiul structurilor adinci ale 
Pămîntului, se află încă într-un stadiu 
nu prea evoluat al cunoașterii, iar des- 
pre marele spaţiu cosmic abia începem 
a înţelege cite ceva, biosfera, suport 
esenţial şi exclusiv al vieţii, este me- 
diul terestru pentru a cărui cercetare 
şi înţelegere trebuie să se consacre, din 
zi în zi mai mult, rațiunea umană. In 
același scop trebuie solicitată și capa- 
citatea psihologică a oamenilor real- 
mente civilizați de a se sprijini reci- 
proc, de a lucra solidar nu numai pen- 


tru conservarea, dar şi pentru amelio- 
rarea continuă a biosferei, ca mediu vi- 
tal absolut. 

Să tie oare udevărat că biosfera trece 
printr-o perioadă grea, periculoasă pen- 
tru viitorul omenirii şi chiar pentru 
viitorul noţiunii de viaţă ? Da, incon- 
testabil ! Clopotul de alarmă a răsunat 
cu vreo cîteva decenii în urmă, spre 
sfîrşitul primului război mondial, cînd 
oainenii au fost îngroziți de apariţia 
gazelor otrăvitoare pe fronturile de 
luptă. ca o armă apocaliptică. Incapaci- 
tatea comandamentelor militare de a 
limita răspîndirea norilor de gaze uci- 
gătoare era considerată o amenințare 
inadmisibilă pentru regiuni întinse, în 
care toate condiţiile naturale erau răs- 
turnate şi orice formă de viaţă nimi- 
cită. Pe atunci nu se prevedea că norii 
verzui de  yperită, ce se prelingeau 
printre văile din Flandra, vor fi între- 
cuţi de mii de ori în oroare şi forță de 
distrugere de compactele „ciuperci“ a- 
tomice şi de norii de dimensiuni pla- 
netare din care s-a scuturat, invizibilă, 
ucigaşa cenușă a bombelor A. 

îngrijoraţi de starea biosferei au mai 
fost şi cîţiva meteorologi britanici. Pe 
la începutul veacului nostru ei au sta- 
bilit că Soarele de deasupra Londrei nu 
era umbrit de ceața venită din apele 
Nordului, ci de redutabilul nor de fum 
industrial poreclit smog, pe care-l re- 
vărsau sutele de hornuri şi coșuri din 
cuptoarele industriale alimentate cu 
cărbuni şi incapabile de ardere com- 
pletă. De pe atunci datează și termenul 
poluare, a cărui existență a trecut 
multă vreme neobservată pentru a de- 
veni în zilele noastre o adevărată ob- 
sesie 

Cu mult mai vechi este și cuvintul 
ecologie — și dacă dicționarele popu- 
lare abia l-au încorporat în ultimele 
lor ediţii, acest fapt nu demonstrează 
decît că marele public il neglija, nu 
simţea nevoia să discute şi să argumen- 
teze în favoarea ecologiei. O lăsa în 
grija „maturaliștilor“, savanți despre 
care se credea în genere că se ocupau 
mai mult de viața și moartea insecte- 
lor. În realitate, după cum se ştie acum, 
cuprinsul ecologiei este mult mai mare 
şi mai important decit bănuiam noi 
pină prin 1960, cînd termenul a fost 
lansat în presă cu efectul unui tunet 
pe un cer senin. 

Dacă biosferă înseamnă mediul în 
care poate exista viața pe suprafaţa 
planetei (nivelul mării) pînă la 20—30 
metri adincime și pînă la 4—5 000 metri 


„AVEM 
UN SINGUR 
PĂMÎNT!“ 


„CU numeroase 
probleme 
ecologice 


înălțime, ecologie, în sensul cel mai 
larg. înseamnă ansamblul stărilor de 
echilibru natural stabilite prin inter- 
acțiune permanentă între toți factorii 
componenți ai biosferei. Pe lingă a- 
ceastă definiţie de ordin general se 
poate vorbi și de sisteme ecologice lo- 
cale sau particulare, înăuntrul cărora 
se manifestă interacţiunea și echilibrul 
pe scară mai mică, între anumite spe- 
cii vegetale și animale care convieţuiesc 
în condiţii specifice de mediu fizic, de 
climat şi de biochimie. A deteriora 
echilibrul unui sistem ecologic în- 
seamnă a interveni, brutal sau insidios, 
în partea de biosferă obţinută şi deţi- 
nută în mod natural de sistemul eco- 
logic respectiv și a-i distruge unul sau 
mai multe elemente de importanţă vi- 
tală ceea ce poate provoca pieirea în- 
tregului ansamblu. În natură, astfel de 
intervenţii sînt rare dar brutale : erup- 
țiile vulcanice, prăbușirile de terenuri, 
uraganele însoţite de inundaţii nimici- 
toare, procesele de eroziune a solului, 
glaciaţiile şi dezgheţurile pe vaste su- 
prafeţe, cunoscute din vremuri geolo- 
gice. În zilele noastre, un factor de in- 
tervenţie activă, cu acţiune insidioasă 
şi continuă în degradarea anumitor 
sisteme ecologice este omul, mai cu 
seamă „omul industrial“. Iar sistemele 
ecologice asupra cărora se exercită — 
am putea spune cu predilecție — ac- 
țiunea nocivă a omului-industrial sînt 
tocmai acelea în mijlocul cărora tro- 
nează el însuşi. 

Din această cauză, termenii biosferă— 
biochimie—ecologie—mediu  înconjură- 
tor și poluare au ajuns să preocupe 
opinia publică pe întreg globul pămîn- 
tesc. Pe măsură ce Pămiîntul este cu- 
noscut mai bine mai amănunţit şi ob- 
servat cu mai serioasă atenţie, se con- 
stată şi însemnătatea conservării şi 
ameliorării condițiilor ecologice natu- 
rale. Studiul mediului vital sau al me- 
diului înconjurător (cum i se spune în 
termeni pleonastici) a devenit una din 
cele mai importante discipline ştiinți- 
fice. Reuniunea convocată săptămîna 
aceasta la Stockholm de Organizaţia 
Națiunilor Unite are tocmai scopul de 
a inventaria elernentele problemelor 
ecologice de mari proporții şi de a în- 
cerca o coordonare pe plan mondial a 
măsurilor ce se impun atît pentru pro- 
tejarea naturii, cît și pentru continua 
ameliorare armonioasă a mediului. 

Conferința din capitala Suediei nu 
este nici prima şi — evident — nu va 
fi nici ultima din seria, obligatoriu 

Fauna piscicolă... 


lungă, a eforturilor naţionale și inter- 
naţionale consacrate protejării mediu- 
lui natural. Să nu uităm că, paralel cu 
întreţinerea acestuia. oamenii constru- 
iese şi un mediu artificial, implicat de 
urbanizarea accelerată a omenirii, de 
creșterea tot atit de rapidă a număru- 
lui de locuitori ai planetei, de multi- 
plicarea mijloacelor de transport, de 
mecanizarea muncilor agricole, de di- 
versificarea producţiei, de necesitatea 
inexorabilă de a găsi hrană mai bună, 
îndestulătoare pentru mai multe mi- 
liarde de oameni apți să trăiască, în 
medie, cel puţin 70—80 de ani fericiţi. 
De altfel, toată luna iunie pare a fi 
consacrată „mediului“. La 2 iunie pre- 
şedintele Georges Pompidou a inaugu- 
rat în marginea Parisului, la „Porte de 
Versailles“, prima „Săptămînă interna- 
țională a mediului ambiant şi a mij- 
loacelor tehnice de luptă împotriva 
elementelor dăunătoare acestuia“. De la 
5 pînă la 12 iunie are loc, așa cum ară- 
tam mai sus, Conferinţa de la Stock- 
holm, iar între 14 şi 17 ale lunii, un 
congres va reuni la Cannes pe experţii 
în problemele de ecologie marină. Este 
aproape sigur că un congres ad-hoc va 
reuni citeva cluburi americane obse- 
date de problema insecticidului DDT și 
o întîlnire a experţilor Organizației 
Mondiale pentru Alimentaţie (F.A.O. va 
trage desigur concluziile impuse de a- 
bundenţa recoltei de referate şi dis- 
cuții ecologice din zilele de iunie.) 
Nu va fi deloc o treabă comodă. La 
Conferința de la Stockholm numai ra- 
portul secretariatului, în care sînt foar- 
te succint rezumate comunicările știin- 
țifice, formează un volum de 1600 de 
pagini mari, cu litere mărunte. Faptul 
acesta nu reprezintă totuși decit un as- 
pect parţial şi modest al problemei, 
deoarece, pentru a ne ocupa de ecolo- 
gie în ritmul civilizaţiei noastre teh- 
nice, înseamnă a studia și a cunoaște 
de-o dată toţi factorii vieţii sociale și 
naturale. Sînt autori care cred că in- 
tervenţia omului în sistemele ecologice 
este o chestiune specifică ţărilor și ora- 
şelor hiperindustrializate, în care at- 
mosfera e îmbibată. de oxid de carbon, 
de acid sulfuros şi vapori de acid sul- 
furic. Şoselele şi străzile de acolo arată, 
în fotografiile cu raze infraroşii, ca 
nişte rîuri fierbinţi din care ies aburi 
infernali. Prefectul regiunii pariziene, 
Maurice Doublet, ajuns de nevoie un 
ecologist-expert, se plinge ziariştilor că 
în fiecare zi cade asupra frumoasei ca- 

pitale a Franţei, fostul  oraş-lumină, 
cantitatea îngrozitoare de o sută de mii 
de metri cubi -de acid sulfuros şi 
10 TONE de vapori de acid sulfuric, 
proveniți din emanaţiile necontrolate 
ale zonelor industriale și din excesiva 
circulaţie a vehiculelor alimentate cu 
benzină. O parte din aceste ploi sub- 
tile, nevăzute, este neutralizată chimic 
prin acţiunea frunzelor verzi, dar bu- 
levardele și parcurile sînt ele înșile su- 
focate, iar pentru a dilua densitatea lo- 
cuitorilor din Paris (unde s-a ajuns la 
25 000 de oameni pe kilometru patrat), 
zonele verzi din jurul metropolei sînt 
luate cu asalt de agenţii imobiliari şi 
transformate repede în „grădini“ de 
beton armat. Despre situaţia centrelor 
industriale din Statele Unite ale Ame- 
vicii aproape că nu se mai discută, după 
un deceniu de alarmă inutilă și după 
publicarea cîtorva legi care limitează, 
deocamdată numai pe hirtie, ravagiile 
poluării urbane. Munţi de automobile 
strivite de prese uriașe, coline de sticle 
sparte şi de cutii de conserve „inoxida- 
bile“ care sfidează forțele neutraliza- 
toare ale naturii, codri de carbon îm- 
bibat cu sumă, miliarde de cutii și de 
sacoşe din materii plastice, practic in- 
destructibile, vaste parcuri fantoma- 
tice de pneuri vechi — acestea sint tră- 
săturile frapante ale tabloului ce re- 
prezintă sfîrşitul mileniului doi în trista 
aventură ecologică a „societăţii de 
consum“ cu ambalaje publicitare. In 
altă parte a lumii, în Renania vest- 
germană, Lorelei privește consternată 
moartea lentă dar sigură a Rinului. Şi 
din nou în altă parte, la Chicago, mi- 
lioane de citadini îmbătaţi de asaltuj 
cu gaze şi de ploile murdare de fum, 
se îndreaptă fără speranţe spre lacurile 
și pădurile în agonie... 

Este această problemă ecologică o si- 
tuaţie specifică limitată la zonele geo- 
grafice mai mult sau mai puţin întinse 
pe care le-am enumerat? Da și nu. 
Efectele primare se manifestă, într-ade- 
văr, în limitele acelor zone, dar puter- 
nice efecte secundare se produc, din 
cauza poluărilor industriale, la distanțe 
uneori foarte mari. Atentatele  împo- 
triva sistemelor ecologice și degrada- 
rea mediului natural nu se opresc 
niciodată la frontierele statelor. Duse 
de vînt, cărate de ape, vehiculate ca 
prin osmoză de fauna şi flora minus- 
culă, otrăvurile industriale nu sînt, 
practic, limitate de nici o barieră dacă 
nu sînt neutralizate sau stirpite din 
chiar momentul producerii și scurgerii 
lor. Din această cauză, majoră, se con- 
sideră că diversele conferinţe și con- 
grese internaţionale consacrate apărării 
pasive a sistemelor ecologice ar trebui 
să elaboreze cît mai repede un „drept 
internaţional al apărării mediului na- 
tural“, „un cod“ de conservare a pla- 


— Este soțul meu, 

Medicul i-a recoman- 

- dat să facă exerciții 

de respirație în aer 
liber... 


(Din Die Welt) 


netei vii, poate singura din Univers pe 
care viaţa a înfloriţ „cu atita exube- 
ranță și inegalabilă splendoare. 

Nici o ţară, mare sau mică, indus- 
trializată sau pe cale de a-şi construi 
uzinele care să-i valorifice bogăţiile 
naturale nu poate rămîne indiferentă 
faţă de marea luptă pentru salvgarda- 
rea mediului. Este vorba de o acţiune 
ce are prin excelență vocaţie mondială. 
Fie că ne apărăm micro-mediul, casa 
de locuit, uzina, biroul, școala, parcul 
de odihnă ; fie că ne preocupă în mod 
firesc  mezo-mediul, “orașul, regiunea, 
centrele agricole, forestiere, lacurile și 
apele dulci din apropierea noastră ; fie 
că ne gîndim cu egal interes la macro- 
mediu, la atmosferă, fluvii, mări, oceane, 
păduri vaste și munţi încărunţiţi cu 
piscuri îngheţate — oricum ne-am si- 
tua faţă de această elocventă enume- 
rare făcută de experţii F.A.O., dato- 
ria fiecărui locuitor de pe planetă este 
să apere cu luciditate și vigoare acest 
unic Pămînt al Oamenilor. 

Accentul puternic pus în ţara noas- 
tră, printr-o legislație bine adecvată 
condiţiilor noastre de mediu, prin mă- 
suri practice și prompte aplicate în fie- 
care caz de delict, prin educarea per- 
severentă a tuturor locuitorilor și în- 
deosebi a tineretului, pentru înțelege- 
rea intimă și protejarea (nu numai res- 
pectarea) fiecărui sistem ecologic, în 
aspectele lui locale și interferenţele lui 
mai depărtate, ne îndreptățește să spu- 
nem că un „Drept internaţional al me- 
diului natural“, gîndit și înfăptuit pen- 
tru a se obţine armonizarea tuturor le- 
gislaţiilor naţionale sau crearea lor 
acolo unde au întirziat, ori unde apa- 
rențele momentane nu pledează pentru 
o acţiune urgentă, a devenit o necesi- 
tate de ordin general. 

E limpede că nu progresul tehnic, nici 
cel industrial se fac vinovate de al 
terarea sistemelor ecologice, de moar- 
tea prematură a florei și faunei, de 
agravarea riscurilor şi  primejdiilor 
pentru locuitorii planetei, ci neglijența 
factorilor care aşează, din egoism, ren- 
tabilitatea mai presus de responsabili- 
tatea umană. Relaţia fundamentală om- 
mediu, în care se cuprinde însăși esenţa 
vieţii de azi și de miine pe Pămînt, tre- 
buie să fie preocuparea și datoria su- 
premă a generaţiilor actuale, neînfri- 
nate de nici un fel de interes particu- 
lar, de nici un tip de egoism. Avem 
un singur Pămînt. Înseși investigaţiile 
cosmice, care ne-au arătat  dezolaţia 
Lunii sterile și misteriosul pustiu fu- 
nebru al feţei lui Marte, ne obligă să 
cruţăm şi să iubim planeta aceasta ma- 
tricială, vie şi bogată, destinată oame- 
nilor și copiilor—copiilor de oameni, 
pînă spre nenumărate milenii. 


Mircea Grigorescu 


SINTEZE 


DIVIZIUNEA MONDIALĂ A MUNCII 
Și RELAȚIILE ECONOMICE INTERNAȚIONALE (IiI 


ROMÂNIA SOCIALISTĂ, 

PARTICIPANT ACTIV LA 

CIRCUITUL ECONOMIC 
MONDIAL 


Pornind de la faptul că amplificarea 
colaborării și cooperării economice şi 
tehnico-știinţifice internaţionale este o 
cerință a progresului contemporan, a 
asigurării securităţii și păcii în lume, 
şi traducind în viaţă politica de dez- 
voltare complexă şi în ritmuri susţi- 
nute a economiei naţionale, de sporire 
a eficienţei economice în întreaga ac- 
tivitate, în vederea  făuririi socie- 
tăţii socialiste multilateral dezvoltate, 
partidul și statul nostru militează şi 
acţionează consecvent pentru încadra- 
rea activă și eficientă a României în 
circuitul economic mondial, în vederea 
tructificării avantajelor pe care le ofe- 
ră participarea la diviziunea interna- 
țională a muncii. 

Datorită eforturilor susţinute depu- 
se în anii construcţiei socialiste, în ve- 
derea industrializării şi diversificării 
economiei naționale, în concordanță cu 
direcțiile progresului ştiinţific şi tehnic 
contemporan, participarea ţării noastre 
la circuitul economie mondial s-a îm- 
bunătăţit continuu. 

România întreţine în prezent relaţii 
economice cu peste 110 state, de trei 
ori mai multe decit în primii ani post- 
belici. Schimburile comerciale ale ţă- 
rii noastre au crescut în ritm alert; 
numai între 1960 și 1970 ele au sporit 
de 2,8 ori, ceea ce corespunde unei di- 
namici medii anuale superioară celei a 
comerțului mondial. O expresie eloc- 
ventă a participării tot mai active a 
României la circuitul economie mon- 
dial este faptul că schimburile comer- 
ciale externe s-au dezvoltat într-un 
ritm mai mare decit venitul naţional 
(de pildă, în cincinalul trecut, comer- 
tul exterior a sporit cu 75 la sută, în 
timp ce venitul naţional cu 45 la sută) 
ceea ce demonstrează realizarea într-o 
proporţie din ce în ce mai importantă 
a produsului social românesc pe piața 
mondială. 

În acelaşi timp, în planul îmbunătă- 
țirii structurii participării României la 
schimburile economice internaţionale, 
se poate observa că exporturile noas- 
tre tradiţionale de produse lemnoase, 
petroliere și agroalimentare se fac în- 
tr-o structură reînnoită, cu produse 
superioare din punct de vedere calita- 
tiv şi al gradului ` de prelucrare ca şi 
faptul că România își cîștigă un loc 
propriu în comerţul internaţional de 
maşini şi utilaje, produse chimice şi 
mărfuri industriale de larg consum. 

în funcţie de tendinţele remarcate în 

planul diviziunii internaționale a mun- 
cii, România a promovat şi promovea- 
ză o politică consecventă de dezvolta- 
re a industriei, a ramurilor și subra- 
murilor ei moderne, pentru a benefi- 
cia de avantajele participării la circui- 
tul economic mondial. Ritmurile mai 
înalte de creştere prevăzute de Congre- 
sul al X-lea al P.C.R., pentru ramuri- 
le moderne electrotehnică, electro- 
nică, mașini-unelte, mecanică fină, fi- 
re şi fibre sintetice, chimie — urmă- 
resc să acţioneze în sensul apropierii 
configurației industriei noastre de cea 
a ţărilor economic dezvoltate. 

O direcţie caracteristică pentru po- 
ziţia nouă a României în circuitul eco- 
nomic mondial este participarea ci tot 
mai activă la cooperarea  internaţio- 
nală în producţie, știință şi tehnică. 
Dependentă aproape în întregime în 
trecut de importul de maşini, utilaje şi 
instalaţii, ţara noastră construieşte, în 
prezent, în alte ţări numeroase şi di- 
verse obiective industriale, ceea ce 
constituie mărturia progreselor ei pe 
tărîm tehnico-industrial, precum şi © 
manifestare a înscrierii României pe 
coordonatele noilor tendințe observa- 
te în cadrul diviziunii internaţionale a 
muncii, sub influența progresului teh- 
nico-știinţitic contemporan. 

Apreciind contribuţia pe care pot 
s-o aducă noile forme de cooperare e- 
conomică, industrială, tehnică,  ştiin- 
ţifică, România s-a pronunţat pentru : 
construirea unor obiective economice în 
cooperare cu alte ţări ; realizarea unor 
obiective prin livrare de echipament 
industrial pe credit rambursabil prin 
cote-părţi din producţia obţinută ; pro- 
ducţia şi livrarea în comun de utilaj 
pe terţe piețe sau pentru nevoile par- 
tenerilor ; organizarea producţiei și li- 
vrarea de utilaj pe baza licenţei par- 
tenerului ; înfăptuirea de acţiuni de co- 
operare sub forma coproducției și sub- 
producţiei ; construirea de către Ro- 
mânia a unor obiective industriale sau 
acordarea de asistenţă tehnică ; înfiin- 
tarea de firme comerciale mixte în ve- 
derea desfacerii produselor româneşti ; 
participarea la programe de cercetare 
tehnico-ştiinţifică cu alte țări; consti- 
tuirea de societăți mixte ; construirea, 
prin cooperare, de obiective industriale 
în România — toate aceste forme co- 
respunzînd respectării principiilor 
fundamentale ale relaţiilor dintre sta- 
te ; independența şi suveranitatea na- 
ţională, neamestecul în treburile inter- 
me, egalitatea deplină în drepturi, a- 
vantajul reciproc, principii pe care Ro- 
mânia înţelege să le promoveze cu con- 
secvenţă în întreaga sa activitate ex- 
ternă. 

Consideriînd dezvoltarea fiecărei ţări 
drept condiţia primordială a participă- 
rii sporite la circuitul economie mon- 


dial, România acordă, în acelaşi timp, - 


importanţa cuvenită factorului interna- 


tional, respectiv creării acelui sistem 
de relaţii economice mondiale, de na- 
tură să valorifice eforturile depuse, pe 
plan intern, de popoare, cadru care 
nu poate fi decît cel al respectării 
stricte a legalităţii internaţionale, al e- 
liberării schimburilor economice din- 
tre state de orice fel de restricţii, ba- 
riere şi practici discriminatorii, al de- 
grevării acestora de obstacole de orice 
gen, care ar putea să impiedice dez- 
voltarea lor neîngrădită. Dînd expresie 
poziţiei României în această direcţie, 
tovarășul Nicolae Ceauşescu arăta: 
„Pentru accelerarea progresului gene- 
ral este necesar ca toate statele să-și 
asume obligația de a favoriza dezvol- 
tarea nestingherită a schimburilor in- 
ternaţionale economice, științifice, teh- 
nice și culturale, lichidindu-se orice 
fel de bariere, restricţii, discriminări 
care impielează în prezent asupra en 
daborării dintre popoare. Fiecare popor 
poate să-si aducă o contribuţie preţioa- 
să, proprie la cauza progresului și Ci- 
țilizației mondiale, De aceea, este ne- 
cesar să se creeze condiţii pentru in- 
tensiticarea conlucrării naţiunilor în 
rezolvarea problemelor dezvoltării lor, 
atit pe plan material cît și spiritual”, 

Consecventă politicii sale externe, 
România, ca ţară socialistă, a acționar 
şi acţionează continuu pentru dezvolta- 
rea, pe cele mai diverse planuri, 
a unor ample relaţii de prietenie 
şi colaborare cu toate ţările so- 
cialiste, atît cu cele membre ale 
C.A.E.R., cît şi cu cele care nu fac 
parte din acest organism — relaţii pe 
care, după cum este binecunoscut, le 
aşează la baza întregii ei activităţi in- 
ternaţionale. O expresie elocventă a a- 
cestei politici este faptul că ţările so- 
cialiste ocupă primul loc în comerţul 
exterior românesc, acestor ţări revenin- 
du-le în prezent o pondere de peste 55 
la sută din totalul schimburilor exter- 
ne ale României. Relaţiile economice 
ale ţării noastre cu ţările socialiste s-au 
extins permanent, observîndu-se ten- 
dinţa de desfășurare a acestora tot mai 
mult în formele moderne de cooperare 
în producţie, tehnico-știinţifică. Ample 
acţiuni de acest gen de cooperare au 
fost efectuate în ultimii ani şi altele 
similare sînt în curs de realizare sau 
perfectare. 

România pornește de la convingerea 
nestrămutată că prin așezarea fermă a 
relaţiilor economice dintre ţările so- 
cialiste pe temelia egalităţii în drep- 
turi între parteneri. a avantajului şi a- 
jutorului tovărăşesc reciproc, aceste re- 
laţii pot şi trebuie să ofere un exemplu 
de conlucrare rodnică între naţiuni, a- 
sigurîndu-se astfel dezvoltarea econo- 
mică a fiecărei ţări, înflorirea fiecărei 
naţiuni socialiste, și, totodată, creşte- 
rea potenţialului economic al ţărilor 
socialiste în ansamblu, afirmarea supe- 
riorităţii noii orînduiri, întărirea. po- 
ziţiilor socialismului în lume, sporirea 


forţei sale de atracţie. În acest spirit, 


țara noastră a participat în mod activ 

la elaborarea Programului . complex 
de activitate al C.A.E.R. — aprobat în 
unanimitate de sesiunea C.A.E.R. de la 
București din 1971 — care constituie un 
vast plan de acţiune pentru amplifica- 
rea relaţiilor de colaborare între ţările 
membre şi, totodată, prin reafirmarea 
caracterului deschis al acestei organi- 
zaţii, constituie o chemare la intensifi- 
carea colaborării cu toate celelalte state 
socialiste, cu toate statele lumii. Româ- 
nia socialistă va acţiona şi pe viitor 
pentru dezvoltarea colaborării multi- 
laterale cu toate țările socialiste în pe- 
neficiul progresului ţării şi poporului 
român, cît și al cauzei socialismului și 
păcii în lume. 

În acelaşi timp, pornind de la reali- 
tățile lumii contemporane, de la exis- 
tenţa unor state cu orînduiri sociale di- 
ferite — ceea ce face ca unica soluţie 
de organizare a vieţii internaţionale, 
corespunzător aspirațiilor de progres şi 
pace ale întregii omeniri, să fie colabo- 
rarea între toate ţările lumii, convie- 
ţuirea lor pașnică —, de la necesitatea 
obiectivă a participării mereu sporite 
a fiecărei ţări la circuitul economic 
mondial, România promovează coope- 
rarea şi colaborarea cu toate ţările lu- 
mii, indiferent de mărimea, puterea lor 
economică, de orinduirea lor social- 
politică. 

Profund animată de dorința de a-şi 
aduce contribuția activă la înfăptuirea 
aspirațiilor de pace, independență, 
prosperitate și progres ale. popoarelor, 
România a acționat şi acționează con- 
stant pentru dezvoltarea unor relații 
largi cu țările în curs de dezvoltare, cu 
tinerele state independente din Asia 
şi Africa, cu statele din America Latină. 
Dezvoltarea pe multiple planuri a co- 
laborării dintre România şi aceste țări 
îşi găseşte în extinderea cooperării pe 
plan economic un fundament viabil, 
concret şi trainic. Legăturile economi- 
ce dintre România și ţările în curs de 
dezvoltare s-au extins şi se extind con- 
tinuu. Astfel, între 1960 şi 1970, ele au 
crescut de aproape cinci ori, dinamica 
lor fiind mai accelerată decît cea a co- 
merţului global românesc. Numărul 
țărilor în curs de dezvoltare cu care 
România întreţine relaţii economice şi 
comerciale trece în prezent de 70. În 
1971, România a avut încheiate instru- 
mente de colaborare economică cu 
peste 50 de ţări în curs de dezvoltare, 
din care 20 au reprezentat acorduri pe 
termen lung. i 

Se amplifică permanent cooperarea 
economică și tehnică, se dezvoltă forme 
noi de colaborare economică cu ţările 
în curs de dezvoltare. România socia- 
listă este pe deplin solidară cu lupta 
acestor state pentru apărarea și conso- 
lidarea independenţei naţionale, pentru 
emanciparea economică, pentru lichi- 
darea subdezvoltării, a decalajelor ce 
le despart de ţările industriale avan- 
sate. 

Moment de o deosebită importanţă 
în politica externă a României, act cu 
semnificaţii profunde, remarcabil me- 
saj de pace, prietenie și colaborare, re- 
centa vizită întreprinsă de  tovarăşul 
Nicolae Ceaușescu în unele ţări din 
Africa se înscrie, prin rezultatele sale, 
ca o contribuţie de mare însemnătate 
la întărirea relaţiilor de prietenie şi 
colaborare dintre Republica Socialistă 

România şi ţările africane vizitate. 
În cadrul acestei vizite a fost afir- 
mată dorinţa reciprocă a  poporu- 
lui român şi a popoarelor din tă- 
rile vizitate de  adincire şi diversifi- 
care a colaborării economice şi pe alte 
planuri, au fost încheiate o serie de 
instrumente de cooperare (acorduri, în- 
țelegeri, protocoale), de natură să pună 
bazele unei colaborări pe termen lung, 
să asigure un cadru stabil dezvoltării 
acesteia, au fost explorate și identifi- 
cate noi domenii și forme în acest 
sens. 

Țara noastră, în raport cu potenţialul 
său, sprijină eforturile interne depuse 
de ţările în curs de dezvoltare pe linia 
progresului economic, participă la 
fluxul de tehnică nouă către aceste ţări, 
construieşte în colaborare cu ele o- 
biective industriale în ţări în curs de 
dezvoltare, acordă credite, pregăteşte 
specialiști, acordă asistenţă tehnică. [i 
același timp, România sprijină reven- 
dicările legitime ale acestor state vi- 
zînd situarea lor într-o poziţie echita- 
bilă în cadrul diviziunii mondiale a 
muncii, crearea de relații economice 
internaționale de natură să faciliteze 
accesul produselor lor pe pieţele exter- 
ne, să oprească deteriorarea raporturi- 
lor lor de schimb, să asigure un trans 
fer de resurse financiare către ele. ac- 
țiuni la care ţările dezvoltate sînt che- 
mate să-şi aducă o contribuţie substan- 
țială. 

Aflindu-se ea însăși într-un proces 
complex și dinamic de dezvoltare mul- 
tilaterală, România impărtășeşte preo- 
cupările țărilor în curs de dezvoltare, 
fiind confruntată cu o serie de pro- 
bleme similare, generate de nivelul scă- 
zut de la care a pornit în dezvoltarea 
sa socialistă. În funcție de aceste 
condiţii acţionează ţara noastră în ca- 
drul U.N.C.TA.D. — forul care şi-a 
propus să contribuie la accelera- 
rea progresului ţărilor lumii, în spe- 
cial al celor mai puţin avansate. Por- 
nind de la nivelul actual al dezvoltării 
sale economice în raport cu ţările cu o 
economie dezvoltată, ţara noastră — 
ea însăşi în curs de dezvoltare — a 
considerat şi consideră că este îndrep- 
tățită să beneficieze de sistemul prefe- 
rințelor generalizate la exporturile sale, 
sistem convenit în cadrul U.N.C.T.A.D, 
ea făcînd, după cum este cunoscut, de- 
mersuri în această direcţie pe lîngă 
ţările dezvoltate donatoare de prefe- 
rinţe, printre altele, pe lîngă ţările 
Pieței comune. 

La recenta sesiune  U.N.C.T.A.D. 
— cea de-a treia — de la Santiago de 
Chile, România a acţionat în strînsă 
concordanţă cu principiile fundamen- 
tale pe baza cărora țara noastră abor- 
dează complexa problematică a dez- 
voltării, cu înseși obiectivele pe care 
U.N.C.T.A.D. şi le-a propus, ex- 
primîndu-se hotărît pentru respec- 
tarea strictă a dreptului fiecărui popor 
de a-și hotărî singur soarta, pentru 
crearea unui sistem de relaţii interna- 
tionale de natură să valorifice efortu- 
rile interne — a căror însemnătate este 
primordială — în vederea progresului 
economic şi social al țărilor în curs de 
dezvoltare. 

În deplină conformitate cu spiritul 
coexistenței pașnice, România socia- 

listă dezvoltă relaţii comerciale, de coo= 
perare tehnică şi ştiinţifică cu ţările 
capitaliste economic avansate pe baza 
respectării stricte a normelor echităţii 
și avantajului reciproc. Schimburile 
comerciale ale României cu aceste ţări 
au: crescut, între 1966 şi 1970, de peste 
două ori. S-au extins, totodată, le- 
găturile economice prin intermediul 
noilor forme de cooperare indus- 
trială,  tehnico-ştiinţifică ete. O con- 
tribuţie importantă la dezvoltarea 
colaborării economice a României cu 
țările capitaliste dezvoltate a adus-o 
așezarea raporturilor economice cu ma- 
joritatea acestor țări pe baza acorduri- 
lor comerciale de lungă durată sau a 
înțelegerilor interguvernamentale bi- 
laterale pe termen lung (în ce priveşte 
cooperarea economică, industrială, teh- 
nico-ştiinţifică), precum și adaptarea 
mai bună a posibilităţilor de finanţare 
şi creditare a tranzacţiilor, în urma 
amplificării schimburilor și extinderii 
noilor forme de cooperare. Înriuriri po- 
zitive asupra dezvoltării pe mai de- 
parte, într-un mod dinamic şi echili- 
brat, a schimburilor economice dintre 
România și țările capitaliste dezvoltate 
ar putea avea eliminarea oricăror ob- 
stacole, tarifare şi netarifare, care mai 
barează calea exporturilor românești 
către unele din ţările respective. Ob- 
stacolele tarifare şi netarifare aplicate 
de unele ţări capitaliste dezvoltate, de 
unele grupări economice închise, de 
pildă CEE. aduc prejudicii exportu- 
rilor românești. De aceea, în orienta- 
rea politicii sale economice externe, 
România, pornind de la realităţile vie- 
ţii contemporane, a acţionat și acţio- 
nează pentru eliminarea efectelor ne- 
gative ale acestor obstacole. În a- 
cest sens, apartenenţa României la 
G.A.T.T. — implicînd ridicarea unor 
asemenea bariere şi dobîndirea de că- 
tre România a clauzei națiunii celei mai 
favorizate — precum și eventualitatea 
înscrierii României pe lista beneficiari- 
lor de preferinţe vamale pot fi de na- 
tură să joace un rol important. 

Partidul şi statul nostru manifestă o 
preocupare permanentă pentru îmbu- 
nătăţirea participării României la cir- 
cuitul economic mondial. O serie de 
măsuri au fost luate, în ultimii ani, în 
acest sens. O mare importanţă a avut 
adoptarea, anul trecut, a noii legi pri- 
vind activitatea de comerţ exterior, de 
cooperare în producţie, tehnico-ştiinti- 
fică internaţională a Republicii Socia- 
liste România. 

România socialistă este hotărită să 
promoveze şi în viitor o politică de 
largă cooperare economică cu toate 
ţările socialiste, cu toate statele lumii, 
în spiritul egalităţii în drepturi şi a- 
vantajului reciproc. Țara noastră şi-a 
adus şi îşi aduce o contribuţie tot mai 
activă la amplificarea circuitului eco- 
nomic mondial, cu convingerea fermă 
că aceasta slujeşte nu numai progresu- 
lui ţării noastre, dar şi intereselor în- 
tregii colectivităţi umane, progresului 
general al civilizaţiei, cauzei securită- 
ţii şi păcii în lume. 


Ilie Șerbănescu 

„VERIGA MARSILIA“ (11) 


e Morin intră în acţiune 
e Zidul tăcerii 

e „La Gache“ 

e 0 arestare „ca-n filme“ 


Morin și-a preluat sarcina la Marsilia la jumătatea lunii 
august 1971. Brigada municipală de luptă împotriva stups- 
fiantelor, care în urmă cu doi ani avea opt membri, are in 
prezent 77. Echipa (care a fost formată fără zarvă în ulii- 
mele trei luni ale anului, 1971 pentru a evita ca apariția 
membrilor ei în oraș să atragă atenția) reprezintă o varie- 
tate uimitoure de lipuri umane și de accente. Majoritatea 
membrilor ei nu vor pune niciodată piciorul la sediul ofi- 
cial] al lui Morin, „Hotel de Police”, situat lingă catedrala 
din Marsilia. Pentru a călăuzi activitatea brigăzii, el a sia- 
bilit un sediu secret într-o vilă din afara orașului, sperind 
ca amploarea ei să nu poată fi descoperită de privirile 
iscoditoare ale lumii interlope. Parcul său de autovehicule 
cuprinde automobile sport „Alia Romeo”, cisterne de lapte, 
camioane pentru transportul mobilei, camioane poştale, 
motociclete și, în moc practic, toate mărcile de automobile 
produse în Franța, unele dintre ele echipate cu aparate 
electronice noi care înlesnesc urmărirea mașinilor. 

Tehnica pe care Morin începe s-o aplice în oraş a fost 
elaborată de el și de superiorul său, Le Mouel, în campa- 
nia lor cea mai reușită de pînă acum: zdrobirea unor 
bande de spărgători foarte binə organizaţi, care făcuseră 
ravagii în Franța în anii de după războiul din Algeria, 
Discutind această metodă, Morin a declarat: „Metoda po- 
lițienească clasică de a cerceta scena unui delict peniru 
a descoperi indicii, apoi de a urmări indiciile pentru œ 
ajunge la făptași, nu dădea roade împotriva acestor bande. 
Ele erau atit de experimentate, atit de rapide în loviturile 
lor, încît nu lăsau urme și de aceea nu aveam materialul 
necesar pentru o arestare și o condamnare. De aceea am 
hotărit să începem înainte de comiterea delictului, punin- 
du-ne întrebarea: «Cine este susceptibil să-l comită?» 
Cunosciînd lumea interlopă, aveam în vedere un anumit 
număr de suspecți. l-am pus sub o supraveghere atentă. 
Apoi am încercat să-i prindem asupra tilhăriei, astfel în- 
cît în momentul arestării să fim în posesia dovezilor pen- 
tru a-i condamna“. 

Această tehnică reclamă un personal fcarte numeros şi 
mulți bani. Agenţii trebuiau să fie instruiți pentru a urmări 
pe suspecți fără să fie descoperiți. Cel puţin un spărgător 
de bănci a fost ținut sub supraveghere timp de 24 de ore 
pe zi în cursul unui an întreg, pînă cînd, în cele din urmă, 
fără să bănuiască nimic, a fost prins asupra faptului. 

În prezent, la Marsilia, Morin a ales drept prime tinte 
zece „obiective” — în majoritatea cazurilor oameni bă- 
nuiți de multă vreme că ar fi fost implicați în traficul cu 
stupefiante dar împotriva cărora poliția nu a reușit nici- 

odată să formuleze o acuzaţie. Fiecare dintre ei este su- 
pravegheat acum timp de 24 de ore pe zi de echipe for- 
mate din șase polițiști, fie camuflați în salahori care mută 
mobile și reparatori de televizoare, fie ascunși pur și sini- 
plu pe acoperișurile caselor și echipați cu binocluri și cu 
aparate de fotografiat la distanță. Morin primește zilnic la 
biroul său un raport despre activitatea fiecărei echipe. 
lată cum arată un asemenea raport: „La locuința «obiecii- 
vului» lumina se aprinde la ora 6,15. «Obiectivul»  pieacă 
de acasă purtind o servietă maron și este așteptat de un 
«Peugeot» cu numărul 2830-XN-06 la ora 9,15”. Morin no- 
tează numărul mașinii. Proprietarul ei va fi identificat: an- 
tecedeniele sale de poliție, în cazul în care există, vor îi 
controlate ; jandarmeria din orașul său natal va fi intero- 
gată în mod discret. Cu răbdare, treptat, se va întocmi un 
dosar al „obiectivului” pînă cînd, fie că pista se va închide 
în mod brusc, fie că va duce la o anumită informaţie ho- 
tăritoare. Apoi, „obiectivul“ îl va călăuzi pe Morin spre 
ceea ce caută el: un laborator de prelucrare. 

Morin și colegii săi nu-și fac iluzii în ce privește com- 
plexitatea sarcinii pe care au primit-o. Biroul S.U.A. de 
luptă împotriva narcoticelor consideră că la Marsilia iunc- 
ționează între 5 și 10 laboratoare clandestine. Francezii nu 
vor să avanseze un număr; ei sînt reticenţi cu privire la 
cifre într-un domeniu despre care se ştie atît de puțin. Dar, 
din experiența trecută, ei calculează că nu mai mult de 
patru persoane cunosc existența unui  arumit  laboralor. 
Așadar, la Marsilia există 40 de oameni care îl pot duce 
pe Morin la un asemenea laborator. 

În plus, a numi „laboratoare“ atelierele rudimentare in 
care lucrează ei reprezintă o exagerare verbală și în ace- 
lași timp o deformare a problemei care i se pune lui Morin. 
De cele mai multe ori laboratoarele sînt subsoluri, bucă- 
tării nefolosite sau depozite de unelte. Echipamentul este 
fie improvizat, fie de genul care poate fi cumpărat în ma- 
gazinele ieftine fără a trezi bănuieli. Într-un asemenea ia- 
borator descoperit mai de mult de poliție, recipientul era 
amplasat pe un trepied de metal făcut din picioare de pat 
și era acționat de un motor vechi al unei mașini de spăiai. 
Pentru procesul de uscare se foloseau două frigidere adap- 
tate în care fuseseră instalate aparate de încălzit cu pro- 
pan. Tăvile de uscat erau tăvi mari de aluminiu folosite 
pentru copt în patiserii. Întregul „laborator” funcționa în 
două încăperi de la parterul vilei destinate să serveuscă 
drept magazie. 

Cel mai perfecționat dintre cele trei laboratoare desco- 
perite în ultimii 20 de ani aparținea unui fost marinar din 
marina comercială, abia știutor de carte, pe nume Joseph 
Cesari. Laboratorul lui era spălătoria unei ferme dărăpă- 
nate. În acest laborator el putea să prelucreze dintr-o dată 
17,50 livre de morfină-bază, cifră care, după părerea po- 
liției, reprezintă o producţie record. Cind un profesor de 
toxicologie de la Universitatea din Marsilia a fost invitat să 
inspecteze instalaţia lui Césari după arestarea acestuia în 
1964, el a spus ironic: „Nu e un laborator, e o bucătărie”. 
Specialistul a declarat că formula lui Cesari pentru procesul 
de prelucrare, scrisă de mînă, seamănă cu „o rețetă de 
prăjitură a unei gospodine”. Dar, după ce a analizat „pro- 
dusul” lui Césari în propriul său laborator, profesorul și-a 
schimbat părerea. Fostul marinar realizase o heroină cu 
uimitorul procent de puritate de 98 la sută. Se crede că 
producția lui Césari este aceea care a asigurat  heroinai 
din Marsilia reputația de a fi cea mai pură de pe piața 
mondială. 

Operaţiunea efectuată în laboratoarele din Marsilia este 
un proces chimic direct dar dificil, cuprinzînd 17 etape se- 
parate. El durează ceva mai mult de 24 de ore şi, odată 
început, nu poate fi întrerupt. Pentru această sarcină este 
nevoie de cel puţin trei oameni, toți purtind măști de gaze 
din cauciuc, deoarece fumul degajat de morfină ar putea 
droga pînă și un elefant. Dacă depășește temperatura de 
110 grade, amestecul poate exploda ; cel puţin un proprie- 
tar de laborator a murit de pe urma arsurilor provocate de 
o asemenea explozie. 

Procesul poate fi descoperit datorită următorilor trei fac- 
tori : impurităţile lăsate în apa cu care se curăță morfino- 
bază, curentul electric necesar pentru efectuarea opera- 
țiunii și mirosul. Laboranţii au învățat să ascundă primele 
două elemente, folosind curent direct de la o linie de ten- 
siune (astfel încît consumul de electricitate să nu poate fi 
citit pe contoarele din clădirile lor) și golind apa folosită 
la spălat într-o grădină sau pe o pajiște. Din păcate, mi- 
rosul poate fi detectat numai la citiva metri de laborator. 

Francezii sint de părere că, de la arestarea lui Césari, 
traficanţii tind să lucreze in laboratoare mici, în stare să 
prelucreze dintr-o dată două sau trei kilograme de mo:- 
fină-bază. Deoarece procesul de transformare reclamă a- 
proximativ 24 de ore, se evaluează că producția săptămi- 

nală a unui laborator este de aproximativ 15—20 kilogra- 
me. Laboratoarele sint ioarte mobile și, în mai puţin de 24 
de ore, pot fi demontate, ambalate și mutate în altă parte. 
„Laboranții” au grijă ca, de ochii vecinilor, să ducă îna- 
inte de a-și începe activitatea o viață obișnuită în clăai- 
rile laboratoarelor. 

Morin arată foarte sincer dificultățile pe care le întini- 
pină pentru a descoperi laboratoarele. El și-a dat seama 
că Marsilia nu este Parisul. După cum a declarat unul din 
subordonații săi, acest oraș este alcătuit dintr-o „mulţime 
de sate ai căror locuitori se întreabă : «Dar ce-i cu străinul 
ăsta aici ?»“. Spre deosebire de Paris, unde nimeni nu se in- 
teresează de viata vecinului, locuitorii Marsiliei se simt 
vecini. Fiecare vrea să știe ce face celălalt, iar orizontul 
orașului pare dominat de femei voinice care, aplecate pe 
ferestrele locuințelor lor, urmăresc fiecare mișcare de pe 
stradă. În unele cartiere alcătuite dintr-un labirint de siră- 
dute întoriocheate, este imposibil să urmărești un om fără 
să fii descoperit, iar străinul este precedat pe străzi de 
copii care anunță apariția lui. Mica hoţie a fost conside- 
rată totdeauna la Marsilia drept o profesiune acceptabilă 
cu condiția ca hoţul să nu încalce domeniul vecinului său, 
iar poliția este privită cu o deosebită suspiciune. Rezultatul 
este existența unui mediu inconjurător foarte puţin propice 
urmăririi discrete care constituie baza metodei lui Morin. 

Se ridică și alte dificultăţi. Indicaţiile informatorilor au 
constituit sursa tradițională a arestărilor operate în mate- 
rie de stupefiante. Dar în problema laboratoarelor sînt im- 
plicați prea mulţi bani și prea puţini oameni pentru ca in- 
formatorii să constituie un ajutor util. 

Există uimitor de multe mijloace de a aduce prin contra- 
bandă la Marsilia moriină-bază. Numai prin punctul de 
trecere Menton, 5 milioane de automobile venind din Italio 
intră an de an în sudul Franței. Poliția franceză știe foarie 
bine că contrabandiștii folosesc week-end-urile din cursul 
verii pentru a intra cu automobilul în țară. „Ce putem face? 
— se plinge un funcţionar vamal. Dacă am începe brusc 
să facem control, am imobiliza circulația pînă la Roma”. 

Intre Monaco și Marsilia, coasta franceză este presărată 
cu nenumărate mici porturi de pescuit, care în fiecare vară 
sînt invadate de mii de ambarcațiuni. Una din metodele 
frecvente este de a cufunda o cantitate de moriină-bază 
într-un mic golf pustiu, folosind pentru a marca locui o 
canistră goală de benzină legată de pungile care conţin 
morfina. Apoi destinatarul poate recepționa maria dupu 48 
de ore, cînd este sigur că nu va fi observat. 

Recent a apărut o nouă posibilitate: morfina-bază este 
transportată din Turcia în R.F.G. și apoi în Franța. Anul 
acesta, după ce au fost operate două importante arestări, 
s-a descoperit că se transportase clandestin mortină-bază 
la Marsilia pe această rută. 

In sfîrşit, poliția nu știe precis cum se desfășoară traficul 
Turcia — Marsilia — New York. Deși lumea interlopă corsi- 
cană este comparată deseori cu Mafia, între ele există deo- 
sebiri fundamentale. Lumea interlopă se bazează pe loiali- 
tăți de clan, de sat și de regiune. Dacă Mafia tinde să fie o 
organizație „verticală“, ierarhică, structura lumii interlope 
este mai „orizontală“ ; ea este alcătuită dintr-o serie de 
grupuri mai mult sau mai puțin independente care se unesc 
din cînd în cînd pentru un obiectiv comun, iar apoi merg 
mai departe, fiecare pe drumul său. 

Între lumea interlopă și Mafia există însă o trăsătură co- 
mună : membrii lor nu vorbesc. „Omul are limbă pentru 
a-și ascunde gindurile“, se spune în lumea interlopă. „Pe: 
deapsa cea mai mare pe care pot s-o dau eu este de 20 ani 
închisoare — subliniază Morin. A lor este condamnarea la 
moarte și nimeni nu o comută”. 

Rezultatul ? Un zid al tăcerii datorită căruia este greu de 
stabilit natura relaţiilor dintre importatorii de moriină- 
bază, laboratoare și exportatori. Nu se poate decit presu- 
pune că cele trei faze aie operaţiunii sînt conduse de o sin- 
gură mină sau de mai multe, sau că ele se desiășoare în 
mod mai mult sau mai puțin independent. Francezii tind să 
adopte această ultimă teorie, în timp ce americanii sînt inci 
închinați să-și însușească pe cea dintii. 

Morin și tovarășii săi afirmă că, în momentul de față, 
morfina-bază se vinde la Marsilia cu 1 000—! 500 dolari ki- 
logramul. Din arestările operate în ultimii cinci ani reiese că 
proprietarii de laboratoare nu posedă de fapt morfina-bază 
pe care o prelucrează. Ei primesc pentru prelucrare o sumă 
evaluată în momentul de față la 400 dolari de kilogram. 
Produsul rafinat care iese din laboratoare gata pentru des- 
tacere se vinde, pare-se, cu 2400—2 800 dolari kilogramul. 
Deoarece tranzacțiile se fac de obicei în numerar, autorită- 
tile franceze acordă mai puțină importanță decit cele ame- 
ricane rolului conturilor cifrate de la băncile elveţiene. 

Mișcarea heroinei-bază spre laboratoare și a heroinei 
pure din laboratoare spre traficanţi are loc prin intermediul 

unei instituţii locale, denumite în argoul masiliez „La 
Gache“. „La Gache“ este alcătuită din bărbaţi care nu 
muncesc, hoți mărunți dispuși ca, în schimbul unei sume, să 
îndeplinească o sarcină „rezonabilă“. Angajaţi prin telefon, 
ei conduc un automobil sau un camion de la punctul A la 
punctul B sau transportă o valiză de la un capăt al orașu- 
lui la celălalt. Ei nu știu ce conţin vehiculele sau valizele, 
deși este clar că nu cărţi de rugăciune. Ei nu știu de unde 
vin sau încotro se duc. Folosind „La Gache”, traficanţii de 
stupefiante reușesc să construiasă un labirint uimitor, la fel 
de greu de descoperit ca o rețea de spionaj. 

Controlul! familiei Gusrini asupra lumii interlope din Mar- 
silia a fost lichidat la mijlocul anilor '60, cînd doi membri ai 
ei, Antoine și Pascal, au fost uciși într-o ciocnire dintre 
bande rivale, iar un al treilea, Meme, a fost condamnat la 
20 de ani închisoare sub acuzaţia de asasinat pentru că în- 
cercase să-i răzbune. După părerea lui Morin, sfîrşitul dom- 
niei iamiliei Guerini, însoţit de creșterea uimitoare a consu- 
mului de stupefiante în Statele Unite, a dus la o mare extin- 
dere a lumii interlope a drogurilor și la introducerea de noi 
elemente în rîndurile ei. 

„Simțim că există un fel de concurenţă între oamenii pe 
care îi bănuim că cumpără moriină-bază pentru labora- 
toare — spune Morin. Aceasta ne duce la convingerea că nu 
ne aflăm în prezența unei singure organizații, de tipul Ma- 
fiei, ci mai degrabă a unei serii de grupuri independente“. 
Aceasta explică de asemenea creșterea bruscă a „pieţei in- 
terne” franceze a stupetfiantelor. 

„Noii traficanţi sînt tipi care nu se supun regulilor — 
adaugă Morin. Deoarece eforturile depuse în Statele Unite 
în lupta împotriva stupefiantelor s-au intensificat, contra- 
banda a ajuns să prezinte un risc prea mare pentru unii din- 
tre ei, astfel încît au ales o cale mai ușoară și au început 
să vîndă în Franța”. 

Două asasinate săvirșite la sfîrşitul anului 1971 arată poa- 
te că unii dintre conducătorii lumii interlope au trecut la re- 
presalii pe cont propriu împotriva traticanţilor care au în- 
călcat regula familiei Guérini de a nu vinde în Franta și ast- 
fel au adus poliția pe capul lor. 

În ce-l privește, Morin este de părere că organizația po- 
liienească creată de el la Marsilia începe abia acum să 
devină cu adevărat eficientă. Dar descoperirea micului nu- 
cleu de oameni pe care îi urmărește va fi un proces lent și 
dificil. 

„Cu cîtva timp în urmă am remarcat că vechii noștri 
«clienţi» din bandele de spărgători se îndreaptă spre faza 
de export a traficului cu stupefiante — spune Morin. Cunos- 
cînd identitatea lor, am dispus de o oarecare bază inițială 
pentru a lovi în faza de export a afacerii și am efectuat cî- 
teva arestări destul de spectaculoase în această afacere“. 

Cea mai spectaculoasă dintre ele a fost condamnarea la 
New York, în urmă cu citeva luni, a 20 de francezi, un aus- 
triac și doi newyorkezi, acuzaţi că în cursul ultimilor doi 
ani au adus prin contrabandă în Statele Unite 1 500 livre de 
heroină. Condamnarea lor este un rezultat direct al lansării 
lui Le Mouel și Morin în lupta împotriva traficului de stupe- 
fiante. În septembrie anul trecut, Le Mouel a pus sub supra- 
yeghere pe Andre Labay, industriaș francez, cîndva produ- 
cător de filme și personalitate „mondenă” bine cunoscută. 
Le Mouel remarcase că Labay avea legături cu doi foști 


suspecți dintr-o bandă de spărgători din Franta. După șase 
săptămîni Labay a fost arestat la Paris deoarece în auto- 
mobilul său se descoperise o cantitate de 200 livre de he- 
roină cu destinația Statele Unite. Datorită arestării sale au 
putut fi formulate majoritatea acuzațiilor conținute în ver- 
dictul dat la New York. 

Dar Morin nu dispune de foști „clienți“ care să-l poată 
duce pină la patronii laboratoarelor din Marsilia. „Se as- 
cund extraordinar de bine și sînt fricoși ca iepurii — spune 
el. Nu cunoaștem încă activităţile lor. Cînd luptam împo- 
triva bandelor de spărgători, știam cel puțin de la început 
cu cine avem de-a face. Aici ei sînt niște necunoscuţi”. 

Dacă examinăm trei dintre principalele arestări pentru 
trafic de stupefiante operate la Marsilia în ultimii doi ani, 
ne dăm seama de asemenea că Morin are nevoie și de un 
dram de noroc. 

Cazul nr. 1. Marcel Toudayan era bănuit de 15 ani, fie că 
are un laborator, fie că livrează morfină-bază. De trei ori 
acuzaţiile ce i-au fost aduse au trebuit retrase din lipsă de 
dovezi. La 24 februarie anul trecut, un pescar din apropiere 
de Saint-Louis-du-Rhâne și-a aruncat plasa şi, în loc să 
prindă sardele, a scos la suprafață cinci saci de iută conți- 
nînd fiecare citeva pungulițe din plastic umplute cu o pastă 
brună : morfină-bază. Pescarul a anunțat poliția, informind-o 
de asemenea că o ambarcaţiune naviga în jurul locului de 
pescuit. O șalupă a autorităților vamale a pornit după am- 
barcaţiune, denumită „La Rieuse”, și a descoperit doi mari- 
nari turci care se ascundeau în cala ei. Erau membri a 
echipajului vasului „Carente“, care trecuse cu o noapte îna- 
inte prin Saint-Louis. O descindere efectuată imediat de po- 
liție la locuința unui anume Maurice Caillol, proprietarul 
ambarcaţiunii „La Rieuse“, nu a dat nici un rezultat. Pe cînd 
poliția se pregătea să plece, Toudayan a intrat pe ușă în- 
trebind : „Maurice s-a întors?” Afară se afla un camion 
cu un șoler. Deoarece Caillol și șoferul au recunoscut că fu- 
seseră angajați de Toudayan, acesta a putut fi condamnat 
la 18 ani închisoare. 

Cazul nr. 2. Ca și Toudayan, Mohammed Ali, în virstă de 
60 de ani, originar din Djibouti, era bănuit de ani de zile că 
lucrează cu stupefiante. Avea o cafenea de mîna a treia, 
„Zanzibar“, în portul vechi al Mazrsiliei, dar locuia într-o 
vilă somptuoasă. La 11 februarie 1971, doi indivizi în al că- 
ror automobil se descoperise opiu, au intrat în barul lui Ali 
și i-au oferit opiu spre vînzare. El a refuzat, probabil fiindcă 
nu-i cunoștea. Cei doi au fost arestaţi în fața barului și po- 
liția a folosit arestarea lor pentru a-l reține pe Moham- 
med Ali pe baza unor bănuieli, deși știa că nu are dovezi 
împotriva lui. 

Peste citeva zile, „Mercedesul“ unui jucător de fotbal 
vest-german, care făcuse trei călătorii la Marsilia, a fost de- 
pistat în port. Pretextind o  percheziție vamală, poliția i a 
deschis bagajul și a descoperit 162 kilograme de morfină- 
bază. În carnetul de adrese al fetei care îl însoțea pe fotba- 
list, poliția a descoperit numărul de telefon al lui Moham- 
med Ali. În cele din urmă fata a fost nevoită să admită că 
moriina-bază era destinată lui Mohammed Ali și că ea și 
prietenul ei nu știuseră cum să scape de „marfă” cu o 
seară înainte, cînd intraseră la „Zanzibar“ și aflaseră că 
patronul fusese arestat. Astfel Mohammed Ali a putut fi con- 
damnat la 15 ani închisoare. 


UN „AUXILIAR” 
AL POLIȚIEI 
Niciodată nu poți ști 
ce ascunde o roată 
de automobil... 


Cazul nr. 3. Laboratorul din Mimet (despre care s-a rela 
tat în capitolul apărut în numărul trecut — n. red.). Poliţia 
supraveghea de mai multă vreme doi indivizi suspectați că 
fac trafic cu stupefiante, Antoine Pierangeli și Robert Brand- 
huy. Locul lor preferat de întîlnire era un mic bar aparţinind 
unui anume Maurice Ravazzano. În octombrie 1969, agentul 
care controla în mod regulat barul a remarcat absența lui 
Ravazzano. Lipsise trei zile. Deși nu avea motive să-l sus- 
pecteze, poliția a pus instinctiv barul sub supraveghere. În 
duminica următoare, doi agenţi au văzut automobilul lui 
Brandhuy oprindu-se în fața barului. Din local a ieșit soția 
lui Ravazzano cu un coș de excursie și a urcat în automobil. 
Strecurindu-se în mijlocul circulației intense de duminică, 
maşina poliției a reușit să urmărească automobilul timp de 
15 mile pînă la vila de lingă Mimet. Vila a fost pusă sub 
supraveghere. A doua zi, unul dintre agenți l-a văzut cu un 
binoclu pe Pierangeli punind la răcit pe terasă o tavă pe 
care era întinsă o pastă de culoarea  caramelei. Agentul 
și-a dat seama imediat că este vorba de heroină. Poliţiştii 
au pătruns în vilă și l-au surprins pe Ravazzano, stupetiat, 
scuturind un recipient în care clocotea heroină-bază. „Ce 
faci aici ?“ — l-a întrebat unul dintre agenți. „Gătesc” — 
i-a răspuns Ravazzano. „Frumoasă supă!” — a replicat 
agentul după toate tradiţiile filmului poliţist. (Recent, agenți 
vamali francezi au anunțat descoperirea unui alt laborator 
de prelucrare în suburbia marsilieză Montolivet.) 

E ciudat că în cursul celei de-a doua jumătăți a anului 
1971, cînd autorităţile franceze au pus în practică genul de 
program împotriva traficului de stupefiante cerut de ameri- 
cani de ani de zile, s-a acordat atît de multă atenție unor 
cazuri ca acela al lui Roger Delouette (descoperirea la Port 
Newark, în aprilie anul trecut, a unei cantități de 96 livre de 
heroină pură într-un autobuz de excursii venind din Franța), 
care dezvăluie divergențele franco-americane. Atit oficiali- 
tățile franceze cît și cele americane din Paris afirmă ener- 
gic că, în momentul de față, relațiile dintre poliția franceză 
și Biroul american de luptă împotriva narcoticelor sînt mai 
strînse ca oricînd. Autorităţile din Statele Unite au furnizat 
o parte a echipamentului folosit în cadrul programului fran- 
cez de combatere a traficului de stupefiante și ar fi bucu- 
roase să furnizeze în continuare dacă francezii sînt dispuși 
să-l primească. În momentul de față francezii au posibilita- 
tea să trimită pe informatorii lor la filialele locale ale Bi- 
roului de luptă împotriva narcoticelor, care dispun de mai 
multe fonduri și care, după ce le plătește recompensa, tri- 
mit informaţiile înapoi francezilor pentru a fi folosite de ei. 
Filiala din Marsilia a Biroului a plătit recompense de 
25 000—30 000 dolari. 

O mostră din fiecare captură de heroină făcută în Franța 
este trimisă în Statele Unite pentru analiză  spectroscopică. 
Se speră că în cele din urmă se vor pune la punct un fel de 
amprente chimice care vor permite poliției să identifice cel 
puţin numărul laboratoarelor active. 

Ambasadorul Statelor Unite în Franța, Watson, are legă- 
turi strînse cu poliția franceză. De pildă, în cursul unei vi- 
zite recente la Marsilia, el a aflat că unele din vehiculele 
destinate lui Morin și comandate cu trei luni în urmă nu so- 
siseră încă. În cursul următoarei sale vizite făcută minis- 
trului de interne al Franței, Marcellin, el a menţionat această 
chestiune. Ministrul a telefonat imediat, a descoperit pe bi- 
rocratul care ținuse hîrtia în sertar și a ordonat ca automo- 
bilele să sosească la Marsilia în cinci zile. 

De fapt, ambasada americană nu dorește nici un fel de 
publicitate care ar putea periclita noile relații de muncă cu 
autorităţile franceze prin repetarea unor acuzații împotriva 
francezilor considerate depășite în momentul de față. După 
cum subliniază ambasada, propuneri de boicotare a mărfu- 
rilor franceze, ca cea făcută recent în publicaţia „The Con- 
gressional Record“ de membrul democrat al Camerei Repre- 
zentanților, Frank J. Brasco, se bazează atit pe ignorarea 
procesului de prelucrare a heroinei cît și pe ignorarea efor- 
turilor întreprinse în prezent de poliția franceză. În plus 
aceste propuneri înfurie oameni ca Morin și tovarășii săi, 
care consacră ore îndelungate unei munci grele — cei mai 
mulți pentru un salariu lunar mai mic decit costul a apro- 
ximativ 80 pungulițe cu heroină pe Amsterdam Avenue din 
New York. 

Unul dintre principalii consilieri ai ambasadorului _ State- 
lor Unite a declarat recent : „Pentru prima oară Statele Unite 
se bucură de o colaborare deplină din partea francezilor în 
lupta împotriva . stupefiantelor. Numai timpul va arăta dacă 
metodele folosite actualmente de ei vor da roade. Dar ei se 
străduiesc în mod real și oricine afirmă contrariul pur și 
simplu nu știe despre ce vorbește“. 

CLIMATUL 
VIOLENTEI 


IDEILE lui George Wallace importă 
mai puțin în cazul de față. Atentatul 
impotriva sa a constituit în orice caz 
o acțiune oribilă, al cărei mobil este 
inexplicabil,  exceptind ipoteza că a- 
tentatorul este un anormal. Consecin- 
tele politice ale acestei acțiuni importă 
şi ele mai puțin. Fapt este însă că oa- 
menii raționali trebuie să se întrebe : 
cit de des poate trece națiunea ameri- 
cană, zdruncinată, prin asemenea mo- 
mente traumatizante ? Dacă guverna- 
torul statului Alabama ar fi decedat 
nu ar exista din punct de vedere uma- 
nitar nici o deosebire între asasinarea 
lui și asasinarea lui John şi Robert 
Kennedy sau a lui Martin Luther King. 

Sintem oare blestemaţi, bolnavi sau 
lipsiţi de o însuşire de caracter esen- 
țială de vreme ce asistăm atit de frec- 
vent la episoade în care, aşa cum 
scria James Reston la 22 noiembrie 
1963, „într-un fel, ceea ce este mai rău 
într-o naţiune prevalează asupra a 
ceea ce este mai bun ?* Sau există 
condiţii politice datorită cărora aceste 
reacţii asasine se vor înmulţi pe viitor? 

Răspunsul trebuie să fie negativ la 
ambele întrebări: la prima, deoarece 
ațiunea argumentează împotriva ideii 
unei deficiențe naţionale ; iar la a 
doua, dacă nu din alt motiv, fie şi 
numai din cauza marii diversităţi a 
victimelor vizate de cei patru asa- 
sini. 

Dar la niciuna dintre aceste între- 
bări nu se poate da un răspuns sim- 
plist, În primul rînd, ar fi greu de 
negat că deceniul care a trecut a fost 
în S.U.A. un deceniu de violențe se- 
rioase — de pildă ca reacţia la mişca- 
rea din sudul țării pentru drepturile 
cetățenești, apoi în ghetourile negre 
din orașele mari ; împotriva studenți- 
lor albi de la Universitatea de stat 
Kent și împotriva studenților negri 
de la Universitatea de stat Jackson; 
mai presus de toate, în Vietnam. 

Și ce să mai spunem despre popu- 
laritatea filmelor „western“ violente, 
în care „eroul“ nu ezită niciodată să 
trimită pe lumea cealaltă pe „ticălos“, 
motiv care se repetă la  nesfiriit în 
toate filmele de acţiune şi aventuri de 
la televiziune ? Ce să mai spunem 

despre violenţa organizată din dome- 
niul fotbalului profesionist, în care 
chezășia succesului îl constituie „lovi- 
tura dată adversarului“ ? Ce se poate 
spune despre cozile nesfișite în faţa ci- 
nematografelor la care rulează filmul 
„Naşul“ (un film american extrem de 
violent despre Mafia — n.t.) sau despre 
aplauzele care salută de obicei succe- 
sele asasine ale familiei Corleone (fa- 
milia de mafioți din acest film — 
n.t.) ? 

În cel mai bun caz, acest climat de 
neînfrîinată violenţă nu poate să nu 
facă impresie asupra unor minţi incli- 
nate oricum spre acţiuni pripite sau 
nesăbuite, sau a unor capete tulburi 
— așa cum pare să fi fost cazul atît 
cu Sirhan B. Sirhan cît şi cu Lee H. 
Oswald, 

S-ar putea ca acest lucru să fi fost 
mai puţin valabil pentru James Earl 
Ray (asasinul tui Martin Luther King 
— nt.), dar toți acești trei asasiai a- 
cuzafi sau dovediți, ca şi agresorul gu- 
vernatorului Wallace — și ca și cei ce 
au tras mai de mult asupra lui Ilarry 
Truman şi asupra lui Franklin Roose- 
velt, precum şi cei ce au asasinat pe 
președinții McKinley, Garfield şi Lin- 
coln — au făcut-o cu arme de foe do- 
bîndite uşor. Acesta este un aspect 
care nu poate fi ocolit. 

Nicăieri în lume revolverele nu a- 
jung atit de repede în mîinile asasi- 
nilor ca în America. Nicăieri cetățenii 
obişnuiţi nu sînt atit de puternic înar- 
maţi. Faptul că în America armele 
sînt atît de lesne disponibile pur şi 
simplu nu poate fi, isnorat sau minima- 
lizat ca sursă importantă a crimina- 
lităţii. Fabricanţii de arme şi grupurile 
lor de presiune, amatorii de arme şi 
organizaţiile lor, purtătorii de arme şi 
apologeţii lor n-au decît să spună ori- 
cît de des le place că oameni, nu ar- 
me, împușcă alţi oameni. E un argu- 
ment absurd. Nimeni nu presupune ză 
armele funcţionează singure. 

Din păcate, probabil că climatul a- 
merican de violență — care este atit 
de des violenţă oficială (ne vin îa min- 
te evenimentele din Attica, Orange- 
burg şi Augusta) — contribuie la rezis- 
tența feroce a unor categorii de ame- 
ricani faţă de orice formă de legi pen- 
tru controlul armelor de foc. Atìt timp 


cît acest climat se menţine, asemenea 
legi nu vor fi probabil adoptate şi ac- 
te de nebunie ca acela care s-a abătut 
asupra lui George Wallace se vor re- 
peta. Nici un fel de protecţie supli- 
mentară din partea serviciului secret 
nu poate apăra personalităţi publice în 
mijlocul unei populaţii în esenţă înar- 
mate. 


Tom Wicker 


MOSCOVA 


RELAȚII 
SOVIETO- 
CANADIENE 


ÎNTR-O RECENTĂ cuvintare ţinută 
la Vancouver, ministrul afacerilor ex- 
terne al Canadei, Sharp, a subliniat 
deosebita utilitate a deciziei guvernu- 
lui canadian de a imprima un caracter 
mai diversificat legăturilor sale poli- 
tice externe şi economice. Această 
orientare, adoptată în 1968, de guver- 
nul condus de Trudeau prevede dezvol- 


tarea activă a relaţiilor cu un şir de 
state din lume, printre care se numără 
şi Uniunea Sovietică. Relevînd impul- 
sul pozitiv imprimat acestor relaţii în 
urma schimbului de vizite, din cursul 
anului trecut, între şefii guvernelor 
U.R.S.S. şi Canadei, ministrul a dat în 
același timp un răspuns lipsit de echi- 
vcc acelor critici canadieni care nu 
de mult condamnau guvernul pentru 
„abaterile indezirabile din politica ca- 
nadiană“. El a reliefat totodată marea 
importanță pe care o au pentru Ca- 
nada mutaţiile ce se manifestă în pre- 
zent în relațiile  sovieto-canadiene... 

Colaborarea sovieto-canadiană a că- 
pătat o dezvoltare în numeroase do- 
menii. Astfel, pe baza unui protocol 
intervenit între cele două ţări şi sem- 
nat la Moscova acum un an, s-a in- 
stituit practica utilă a consuliărilor 
politice periodice într-un larg cerc de 
probleme internaționale actuale și, în- 
deosebi, de probleme ţinind de rela- 
tiile bilaterale. Sînt bune perspectivele 
ce se deschid în domeniul colaborării 
economice și tehnico-ştiinţifice ale că- 
rei baze au fost deja puse. S-au în- 
cheiat și se realizează cu succes con- 
venţiile bilaterale în toate aceste pro- 
bleme. 

În prezent, la Ottawa are loc cea de 
a doua sesiune a comisiei mixte so- 

vieto-canadiene pentru colaborarea 
tehnico-ştiințifică. Condiţiile naturale 
şi climaterice ale celor două ţări con- 
stituie în această privință un stimu- 
lent suplimentar pentru colaborarea 
reciprocă în vederea soluționării unui 
șir de probleme știinţitice şi economi- 
ce, din care unele se referă la dezvol- 
tarea economică a regiunilor nordice. 

Incă de anul trecut, în ianuarie, co- 
misia a relevat posibilităţile extinderii 
relaţiilor economice bilaterale, cele 
privind participarea organizațiilor şi 
întreprinderilor din cele două țări la 
vaste proiecte economice în U.R.S.S. și 
Canada. Studierea acestor posibilităţi 
se deplasează tot mai mult în dome- 
niul realizării practice. Fiecare dintre 
cele două ţări are tipuri de utilaje, 
maşini, materiale, licenţe, documenta- 
ție tehnică, care pot prezenta interes 
pentru cealaltă ţară... 

Legăturile dintre U.R.S.S. şi Canada 
în diverse domenii ale științei, învăţă- 
miîntului, culturii, sportului, turismu- 
lui au menirea de a extinde Acordul 
general de schimburi semnat de şefii 
celor dcuă guverne. Calea colaborării, 
consolidată prin eforturi corespunză- 
toare, constituie calea sigură spre în- 
țelegere reciprocă și pace. 


S. Volodin 


THE TIMES 


LONDRA 


SEMNE 
DE SPERANȚĂ 
ÎN ULSTER 


LOGICA politicii lui Whitelaw în Ir- 
landa de Nord este că el desfăşoară o 
campanie politică simultan pe două 
fronturi. Impunînd guvernarea directă, 
guvernul britanic a încercat să dea 
asigurări catolicilor, dar a existat tot- 
deauna pericolul ca această iniţiativă 
să-i provoace pe protestanți mai mult 
decît să-i împace pe catolici. Astfel, 
pentru Whitelaw a fost tot atît de ne- 


WILLIAM WHITELAW 
O campanie pe două fronturi 


cesar de a potoli indignarea unei părţi 
cît şi de a face curte celeilalte şi, pro- 
cedind astfel, el a pornit într-o cursă 
contra cronometrului. Pentru ca aceas- 
tă politică să aibă sorţi de izbindă este 
necesar să existe o dovadă a unui răs- 
puns pozitiv din partea catolicilor îna- 
inte ca moderaţia protestanților să se 
epuizeze. 

Următoarele citeva săptămîni vor fi 
o perioadă de mari încercări. Dar săp- 
tămina trecută a fost vădit încuraja- 
toare pentru Whitelaw din partea cato 
lică. Declaraţia de la 26 mai a Partidu- 
lui laburist social-democrat (P.L.S.D.) a 


fost ultimul dintr-un număr de semne 
dătătoare de speranță. S-a înregistrat 
mişcarea pentru pace în sectoarele 
Creggan și Bogside din Londonderry, 
condusă de gospodine. Whitelaw a pri- 
mit o delegaţie de femei nu numai de 
acolo, ci şi din partea catolicilor din 
Belfast. De asemenea, la Dublin s-a 
aflat că guvernul irlandez se pregăteşte 
intens pentru a institui curţi criminale 
speciale fără juri, ceea ce este de na- 
tură să trezească speranța că împotriva 
membrilor I.R.A. se vor lua. în sfîrșit, 
măsuri mai eficiente în republică. 

Atitudinea P.L.S.D. este deosebit de 
interesantă, nu pentru că el ar putea 
exercita o influență directă asupra 
I.R.A., ci pentru că se consideră în ge- 
neral că partidul exprimă vederile ca- 
tolicilor moderați. Declarația sa a fost 
redactată în mod îngrijit. Nu există in- 
dicii că partidul în ansamblu ar fi re- 
nunțat, aşa cum ar fi putut să o facă, 
la hotărîrea sa de a nu negocia cu 
Whitelaw pînă cînd deținuții nu vor fi 
puși în libertate. Înghețarea chiriilor 
şi a dobînzilor nu a fost anulată. În 
schimb, declarația cheamă pe toți cato- 
licii care se retrăseseră în semn de 
protest din parlamentul local anul tre- 
cut, să se înapoieze la posturile lor. Ea 
preconizează colaborarea cea mai de- 
plină cu noua comisie consultativă şi 
sugerează că partidul ar fi dispus să 
indice persoanele care ar putea fi che- 
mate pentru completarea locurilor. 

Tonul declarației importă tot atit 
de mult ca şi propunerile înseşi. S-a 
pus accent pe reconcilierea dintre 
comunităţi şi pe hotărirea şi dorinţa de 
a sta de vorbă cu liderii protestanți. În 
afară de aceasta există promisiunea că 
la „fiecare pas important înainte, se va 
reacționa din partea noastră printr-o 
replică pozitivă“. Acest lucru este de 
natură să trezească speranţa în iniţie- 
rea unui proces în care fiecare act de 
pace ar duce la un altul în schimb. 
pînă la reinstaurarea stabilităţii. Acesta 
este un fel de ciclu binefăcător pe 
care Whitelaw încearcă să-l declan- 
şeze de la numirea sa. Punerea trepta- 
tă în libertate a deținuților, de pildă, a 
constituit o succesiune de acțiuni în 
această direcție. 

Pînă în prezent, eforturile lui White- 
law au fost întimpinate doar cu foarte 
puțină bunăvoință, astfel că acum s-ar 
putea manifesta o uşurare şi s-ar putea 
trezi noi speranţe datorită acestor ini- 
țiative din partea catolică. Trebuie însă 
să se dea răspunsuri în special la două 
întrebări. Înainte de toate, oare aceste 
noi acţiuni vor fi suticiente ? Fără în- 
doială, în curind se va manifesta o 
contrainiţiativă din partea lui White- 
law în speranța ca procesul să pro- 
greseze, dar marja sa de manevră tre- 
buie să fie limitată într-o oarecare mă- 
sură atît timp cît protestanții se tem ca 
nu cumva interesele lor să fie știrbite. 
Pentru ca un proces de reconciliere să 
poată fi declanșat, este necesar ca pro- 
testanţii să fie mulţumiţi de intenţiile 
catolicilor. Declaraţia P.L.S.D., luată 
laolaltă cu celelalte recente acţiuni dă- 
tătoare de speranţă, este un pas valo- 
ros în această direcţie. Este însă firesc 
ca protestanții să urmărească ceea ce 
P.L.S.D. s-a abținut de a spune şi nu 
numai ceea ce el a spus. 

Cea de-a doua întrebare este : în ce 
măsură P.L.S.D. va primi un răspuns 
din partea comunităţii catolice ? Toate 
simptomele sugerează dorinţa de pace 
în rîndurile oamenilor simpli din cele 
două comunităţi din Irlanda de Nori, 
dar încercările anterioare de iniţiative 
pașnice fuseseră  zădărnicite de I.R.A. 
Oamenii de bună credință din toate 


părţile doresc ca aceasta să nu se mai 
întîmple. Desigur, săptămîna trecută 
s-au înregistrat mai multe evoluţii 
încurajatoare decît în orice altă perioa- 
dă de cînd Whitelaw şi-a asumat răs- 
punderea pentru Irlanda de Nord. Dar, 
în Ulster au fost atît de multe „zori 
false“ încit ar fi înţelept să nu se dea 
dovadă de un optimism exagerat. 


DEUTSCHE ZEITUNG 


CHRISTuw WELT 


FRANKFURT 


UN CALCUL 
GREȘIT 
AL OPOZIȚIEI 


Horst Ehmke 


ministru pentru problemele Cancelariei 
federale 


TOATE asigurările U.C.D.—U.C.S. că 
noi alegeri ar fi soluția cea mai atră- 
gătoare nu ne pot induce în eroare asu- 
pra faptului că opoziția se teme de 
alegeri anticipate pentru Bundestag. 
Teama ca nu cumva eşecul tratatelor 
cu Răsăritul în Bundestagul vest- 
german să ducă la noi alegeri şi pro- 
blema să se situeze apoi în centrul 
campaniei electorale a îndemnat opo- 

ziția la „moţiunea constructivă“ de ne- 
încredere de la 27 aprilie. Eşecul 
acesteia — dr. Barzel nu a primit toate 
voturile fracțiunii U.C.D.-U.C.S. — a 
silit opoziția să-şi reconsidere respin- 
gerea tratatelor cu Răsăritul Dr. Bar- 
zel, împreună cu guvernul federal, s-a 
străduit să întindă fracțiunii sale o 
punte de la „nu“ la „da“. Reprezen- 
tanţi ai coaliţiei  social-liberale şi ai 
opoziţiei au elaborat, în cadrul mai 
multor şedinţe, o rezoluție comună. 

O majoritate parlamentară conforta- 
bilă pentru legile de ratificare părea 
astfel asigurată. Un număr de membri 
ai fracțiunii U.C.D—U.C.S. din Bun- 
destag s-au declarat în mod expres în 
favoarea tratatelor. Unii — ca, de 
pildă, Hans Katzer şi Dietrich Roll- 
mann — au făcut-o în mod public, 
alţii au arătat în convorbiri particulare 
că se alătură tratatelor cu Răsăritul. 

Cu toţii, la fel ca şi dr. Barzel, apre- 
ciaseră greşit situația din tabăra 
creștin-democrată. Ei nu au ţinut sea- 
ma de Franz-Josef Strauss. O atitu- 
dine comună a guvernului federal şi 
a opoziţiei, chiar dacă este vorba de 
probleme vitale, nu se încadrează, în 
mod vădit, în concepţia preşedintelui 
U.C.S. Poate să fie surprins de aceas- 
ta numai acela care nu a citit sau a 
uitat articolul „Spun nu“, apărut în 
„Bayernkurier“, din 25 septembrie 1971. 
Pe atunci, Strauss scria: „Dacă vom 
aproba nuanţat politica guvernamenta- 
lă, oamenii or să creadă că votăm la 
fel ca P.S.D.“. 

Acest lucru a fost valabil şi pentru 
tratatele cu Răsăritul.  Sprijinindu-se 
pe blocul omogen al U.C.S. — întărit 
prin Schröder, care a sperat că-l va 
vedea pe Barzel poticnindu-se —, în 
înţelegere cu activiști ai organizaţiilor 
de refugiaţi şi transfugii din rîndurile 
coaliţiei, Strauss a exercitat presiuni 
asupra lui Barzel şi a U.C.D. — deşi 
el însuşi participase la redactarea 
textului rezoluţiei comune. Aceia care 
încă în ajun se declaraseră în favoarea 
aprobării au început să reflecteze. 
Dacă încă înainte cu o zi era vorba 
de libertatea votului şi a hotăririi pen- 
tru fiecare deputat, acum  tacticienii 
partidului aveau din nou cuvîntul. Se 
spune că, inițial, trei deputaţi urmau 
să voteze în favoarea tratatelor. În cele 
din urmă, şi ei au trebuit, de bună 
seamă, să devină conştienţi de faptul 
că unitatea fracțiunii nu trebuia scin- 
dată din cauza conștiinței a trei oa- 
meni. Dimpotrivă, zece voturi negati- 
ve în cazul tratatului de la Moscova 
şi 17 voturi de respingere a tratatului 
de la Varşovia nu puteau, în mod vă- 
dit. să distrugă coeziunea U.C.D— 
U.C.S. Marea majoritate a deputaţilor 
creştin-democraţi au promovat o „poli- 


tică pe baza răspunderii creştine“ prin 
abţinerea de la vot într-o problemă 
vitală. 

După ce tratatele cu Răsăritul fuse- 
seră adoptate cu voturile coaliţiei 
social-liberale, guvernul — care stăruie 
asupra convorbirilor puse de acord cu 
opoziţia privind politica internă, inclu- 
siv problemele securității interne, care 
s-au ascuţit atît de dramatic în ultime- 
le zile — s-a declarat din nou gata 
pentru noi alegeri. Totuși, opoziţia se 
eschivează, ca și înainte, de la o înţe- 
legere rezonabilă privind alegeri anti- 
cipate pentru Bundestag. Ea speră, 
probabil, că alegătorul cu „orizontul 
său foarte îngust asupra evenimentelor 
zilei“ (Kurt Georg Kiessinger) va uita 
faptul că actualul candidat al opoziţiei 
la funcţia de cancelar nu dispune de 
majoritate în propriile rînduri, că uni- 
tatea în rîndurile U.C.D.—U.CS. nu 
poate fi realizată decit în negaţie, în 
cel mai bun caz în abţinere. că 
U.C.D.—U.C.S. este incapabilă de a 
acţiona pe plan pozitiv. Dar acest cal- 
cul se va dovedi greșit. Alegătorul nu 
se lasă tras pe sfoară. 


The New Pork Cimes 


POATE FI 
ACCEPTAT 
MCGOVERN? 


NU ESTE UŞOR pentru un partid 
politic să săvirşească o serie de greşeli 
în cursul unei singure campanii electo- 
rale dar, după cît se pare, democraţii 
fac tocmai aceasta. Ei se află într-o 
dispoziţie apropiată de sinucidere: 
frînţi, divizați și acum oarecum dez- 
gustaţi.  Atacindu-l pe vechiul său 
prieten George McGovern pentru că 
acesta îmbracă straie radicale, Hubert 
Humphrey şi-a uzat cu desăvirşire 
viaţa politică. 

Pentru Humphrey răsună acum ulti- 
ma chemare de a participa la banchet. 
El este un om voios la o vîrstă tristă. 
El a dus lupta, în cursul generației 
trecute, pentru o politică pe care Nixon 
o acceptă abia astăzi, şi chiar George 
McGovern sau Edmund Muskie ar pu- 
tea recunoaşte că Humphrey este mai 


McGOVERN 
Spre o poziție de ciş- 
tigător ? 


HUMPHREY 
Ultima chemare „la 
banchet” 


calificat să fie preşedinte decit orice 
alt democrat. 

Astfel, se înțelege ușor de ce Hum- 
phrey doreşte să dea ultima sa lovi- 
tură. Ceea ce nu e lesne de înţeles, 
e judecata şi tactica sa în California : 
pentru că, dacă declarațiile lui în 
Congres sint mai radicale decît ale lui 
McGovern, acum, în disperare de 
cauză, el se pregăteşte să asvirle un 
nor de retorică împotriva „radicalului 
McGovern“. 

Așa cum a spus într-o zi Harry 
Truman, sau altcineva, „politica nu 
este o sărbătoare“. Este un business 
dur, şi poate că una din loviturile săl- 
batice ale lui Humphrey îşi va avea 
efectul, dar este totuşi o ironie şi 
oarecum o miîhnire de a-l urmări pe 
Humphrey căutind să iasă bine în Ca- 
litornia prin insinuarea că McGovern 
este nehotărit față de cei săraci şi faţă 
de comunism. 

În mod vădit, cineva se îndreaptă în 
direcţia greşită, sau cel puţin în direcţia 
opusă. Totul este talmeş-balmeş. 

Discuţiile aprige între Humphrey şi 
McGovern nu fac decît să dramatizeze 
dilema în care se află partidul demo- 
crat. Democraţii s-au aflat într-o si- 
tuaţie destul de penibilă atunci cînd 
Humphrey şi McGovern se defăimau în 
fața presei locale din California, și după 
dezbaterile lor televizate pe plan națio- 
nal, cîștigătorul evident nu este nici 
Humphrey, nici McGovern, ci Nixon. 

Ceilalţi lideri ai partidului democrat 
abia încep să acționeze în vederea 
consecinţelor posibile ale acestei pro- 
bleme. Ei au meditat în mod vag 
la aceasta vreme îndelungată, dar 
astăzi ei se află în faţa  realităţilor. 
Pot ei oare cu adevărat „să permită lui 
McGovern să obțină investitura ?“ 
Dacă el cîştigă în California, cum îl 
pot împiedica ei să obțină investitura ? 
Și dacă el o va obține, vor fi oare pro- 
gramele sale privind bunăstarea, apă- 
rarea, reforma fiscală şi împărţirea ve- 
niturilor tot atît de eficiente împotri- 
va lui Nixon în toamna aceasta cum 
au fost împotriva lui Humphrey, Mus- 
kie şi Jackson în alegerile preliminare? 


Şi încotro se va îndrepta infirmul Geor- 
ge Wallace. dacă va avea de ales între 
programele lui McGovern şi ale lui 
Nixon ? 

În rîndurile liderilor democrați se 
înregistrează o panică ascunsă în legă- 
tură cu aceste probleme. Ei ştiu că in 
faţa naţiunii stau probleme radicale şi 
că există un argument puternic în fa- 
voarea soluţiilor radicale ale lui McGo- 
vern, dar guvernatorii, senatorii şi 
membrii democrați ai Camerei Repre- 
zentanților, care se pregătesc să fie re- 
aleşi în luna noiembrie, nu au con- 
vingerea că alegătorii sînt dispuşi să 
voteze pentru propunerile lui McGo- 
vern. 

Poate că nici McGovern nu este pre- 
gătit pentru ele. McGovern a alcătuit 
un catalog de programe care erau adec- 
vate şi eficiente în alegerile prelimi- 
nare, cînd nimeni nu calcula cheltuie- 
lile, dar ceea ce este bun în alegerile 
preliminare, poate fi dezastruos în ale- 
gerile generale și tocmai de aceea este 
actualmente îngrijorat partidul demo- 
crat în ansamblu. 

Pentru că Humphrey, a cărui sarci- 
nă, în calitate de conducător titular al 
partidului, a fost de a-i uni pe demo- 
craţi și de a-l înfrînge pe preşedinte, 
i-a divizat, a risipit mijloacele şi fon- 
durile în lupta cu Muskie, pe care l-a 
scos din luptă, iar acum, fie că-l pa- 
ralizează pe McGovern, fie că-l pune 
într-o poziţie de cîştigător cu un pro- 
gram care îi divizează pe democrați 
şi îl face vulnerabil în faţa atacurilor 
dezlănţuite de republicani. 

Preşedintele și John Mitchell nu mai 
trebuie să atace programele de asistenţă 
socială, apărare și impozite, ale lui 
McGovern. După atacul zdrobitor al 
lui Humphrey împotriva lor, tot ce au 
ei de făcut este de a cita cuvintele 
lui Humphrey, că McGovern ameninţă 
apărarea şi economia ţării. 

Astfel, în prezent, după a doua dez- 
batere Humphrey-MeGovern, în Cali- 
fornia se desfăşoară o mişcare dezor- 
ganizată şi vagă de frînare a lui 
McGovern pentru a oferi democrați- 
lor o şansă de a-şi înlătura confuzia. 
Dacă McGovern cîştigă în California, 

el va fi greu de oprit la Miami Beach, 
pentru că, chiar-dacă Daley din Chi- 
cago şi Meany de la A.F.L.—C.I.O., 
care i se opun, se vor coaliza, există 
șanse să se desfășoare o mișcare în 
favoarea unui al treilea partid, care îi 
va scinda şi mai mult pe democrați, 
iar aceasta va asigura  realegerea lui 
Nixon. 

Aceasta este situaţia pe care Hubert 
Humphrey nu a prevăzut-o. El credea 
că va putea să facă faţă tuturor as- 
pectelor situaţiei. El era convins că-l 
va putea înfrînge pe Muskie pe linie 
sindicală şi rasială şi avea dreptate, 
dar l-a subapreciat pe McGovern şi 
acum se pomenește nu în rolul de 
unificator al partidului său, ci de dis- 
trugător nu numai al lui Muskie, ci 
şi al lui McGovern. 

Iar ironia finală este că, chiar dacă 
Humphrey îl înfrînge pe McGovern în 
California şi aduce Convenţia demo- 
crată într-o situaţie fără ieşire, ar fi 
posibil ca această Convenţie să nu-l 
prefere pe el, ci să caute un compro- 
mis prin Muskie şi Adlai Stevenson 
din Illinois, despre care guvernatorii 
şi candidaţii democrați ai Congresului 
încep să vorbească serios, chiar dacă 
nu cu prea multe speranţe. 


James Reston 


l'Unità 


ROMA 


PROPUNEREA 
LUI „FRENTE 
AMPLIO” 


O ÎNTRERUPERE a operațiunilor 
armate a fost propusă guvernului şi 
unităților „Tupamaros“ de „Frente Am- 
plio“, coaliția forțelor de stînga care 
reuneşte pe comunişti, socialişti, demo- 
crat-creștini și independenți. Cererea a 
fost prezentată de generalul Liber Se- 
regni, președintele „Frontului“, într-un 
aiscurs pe care inițial au acceptat să-l 
transmită numai două posturi de radio, 
Dar la intervenţia președintelui Juan 


29 


FERIT MELEN 


` primul ministru al Republicii Turcia 


PROFIL 


Noul premier al Republicii Turcia, 
Ferit Melen, s-a născut în anul 1906, în 
localitatea Van din estul Anatoliei. Stu- 
diile primare le-a făcut în orașul natal, 
liceul la Bursa, iar în anul 1931 a ab- 
solvit Facultatea de Ştiinţe Politice din 
Ankara. Și-a început cariera ca inspec- 
tor în cadrul Ministerului de Finanţe, 
al cărui portotoliu îl va și deţine apoi 
intre 1962-1965. Odată cu începuturile 
profesionale Ferit Melen își face intra- 
rea în viaţa politică. El aderă la Par- 
tidul republican al poporului și, în 1950, 
este ales deputat în Parlament, repre- 
zentind Vanul. În același an devine 
membru al Comitetului director al 
partidului. 

Anul 1967 marchează un moment im- 
portant în activitatea sa politică. Ferit 
Melen părăseşte rîndurile Partidului 
republican al poporului şi întemeiază, 
impreună cu alţi membri dizidenți ai 
aceleiaşi formații, Partidul încrederii, 
al cărui secretar general adjunct a fost. 

În cadrul guvernului Erim, constituit 
după intervenția din 12 martie 1971 a 
armatei pe scena politică a țării, va de- 
ține funcţia de ministru al apărării. În 
perioada ce a urmat demisiei lui Erim, 


lui Ferit Melen ii revine sarcina de a 
asigura interimatul președinției Con- 
siliului de Miniștri. 

În cercurile politice din Ankara este 
recunoscut atașamentul noului premier 
faţă de ideea aplicării principiilor ke- 
maliste, atit pe plan intern cit și 
pe plan extern. În declaraţia de 
politică generală prezentată în fața 
Adunării Naţionale, Ferit Melen a 
arătat că guvernul condus de el in- 
tenţionează să ia toate măsurile pentru 
restabilirea calmului în ţară și organi- 
zarea alegerilor legislative în termenii 
constituţionali. De asemenea, premierul 
Melen a anunțat că noul cabinet va a- 
corda atenţie reformelor necesare de în- 
tăptuit în domeniile agrar, judiciar, ad- 
ministrativ, al educaţiei și finanţelor. 

Cit priveşte politica externă, Ferit 
Melen a subliniat că, fără a părăsi ca- 
drul N.A.T.O. și obligaţiile ce decurg 
din aceasta, Turcia se va strădui să dez- 
volte pe mai departe relaţii de bună 
vecinătate cu statele din zonă, de co- 
laborare și cooperare cu toate ţările 
lumii. 


G. G. 


Maria Bordaberry, care a considerat că 
propunerea „prezintă interes public“, 
glasul generalului Seregni a ajuns în 
toate casele, transmis pe canalele na- 
tionale ale radioului şi televiziunii. 
Preşedintele lui „Frente Amplio“ a 
reafirmat sensul pe care forțele de stîn- 
ga au vrut să-l dea coaliţiei lor, adică 
un rol de pacificare și — pornind de 
pe această poziţie — a afirmat clar: 
„Rugăm pe preşedintele republicii să 
ia iniţiativele necesare pentru a cădea 
de acord asupra unui armistițiu şi re- 
petăm propunerea noastră către autori- 
tăţi şi către -Tupamaros» să cadă de 
acord asupra unei perioade de întreru- 
pere a violenţei și luptei armate“. Tot- 
odată, Seregni a avertizat că actualul 
conflict se poate rezolva numai „„prin- 
tr-un dialog între părţi sau prin exter- 
minarea uneia dintre părți“ şi a atras 
atenţia asupra faptului că, dacă nu s-ar 
cădea de acord asupra întreruperii cioc- 


nirilor, „ar fi pusă sub semnul întrebă- 
răii însăși existenţa Uruguayului“ şi 


„ar exista pericolul unei sinucideri co- 
lective“. 

În cercurile politice de la Montevidec 
se subliniază insistența „Frontului“ a- 
supra acestei cereri, prezentată încă de 
la sfirsitul lui aprilie tot de generalul 
Seregni care a oferit „un sprijin critic 
guvernului“. În aceleaşi cercuri se con- 
sideră însă că Bordaberry va continua 
să rămînă la o atitudine negativă plină 
de consecințe foarte periculoase pe pla 
nul stabilităţii și securităţii unei ţări în 
care violența represivă a guvernului 
este lipsită de discernămint, în care nu 
a fost luată nici o măsură împotriva 
bandelor de criminali fasciști. Și lucru- 
rile sint cu atit mai grave cu cit Bor- 
daberry. declarind „război total“ îm- 
potriva „Tupamaros“, a accentuat sim- 
titor criza din care pare a fi incapabil 
să iasă, fiind confruntat cu imposibili- 
tatea de a frina spirala violenţei fără 
a adopta acele măsuri politice și econo- 
mice picificatoare care necesită unita- 
tea intregii țări. 

În legătură cu aceasta trebuie spus 
că Bordaberry, ales președinte cu ceva 
mai puţin de o treime din voturi și lip- 
sit de majoritate parlamentară, caută 
un acord cu majoritatea Partidului Na- 
țional, condusă de senatorul Ferreira 
Aldunate. Acesta, la 26 mai, în urma 
unei a doua întilniri cu președintele, a 
afirma; că s-au remarcat coincidenţe în- 
tre punctele de vedere. Aldunate a mai 
spus că un acord nu ar implica intrarea 
in guvern a Partidului Naţional, ci un 
sprijin din partea lui pentru unele legi 
pe care Bordaberry le-ar prezenta în 
parlament și pe care Aldunate le con- 
sideră o rectificare a actualei „linii 
dure“, moștenite de la precedentul gu- 
vern al lui Pacheco Areco. 

Intre măsurile preconizate, 
torul respectiv a menţionat:  creş- 


sena- 


MONTEVIDEO 
Spirala violenţei... 


terea controlului public asupra băncilor 
particulare ; interzicerea ca străinii să 
achiziţioneze terenuri în apropierea 
frontierelor ; unele măsuri de modifica- 
re a politicii economice, actualmente 0- 
rientată conform  hotăririlor Fondului 
Monetar Internaţional ; schimbarea u- 
nor structuri ale comerţului exterior, 

După cum se vede, Aldunate a re- 
nunțat la două cereri pe care le ridi- 
case în mod public, prezentindu-le ca 
prioritare faţă de orice acord cu gu- 
vernul : o amplă cercetare în legătu- 
ră cu crimele bandelor fasciste şi des- 
fiinţarea lor; un acord naţional fără 
discriminări, deci și cu  ..Frente Am- 
plio“. Surse ale Partidului Naţional 
consideră că ultimul punct a fost în- 
locuit printr-o soluţie tranzitorie. Cu 
alte cuvinte, cit timp guvernul nu recu- 
noaște oficial contacte cu „Frente Am- 
plio“, Aldunate va fi cel care va 
coordona acorduri parţiale pe plan par- 
lamentar (Frontul și Partidul Naţional 
au votat împreună în mai multe rîn- 
duri, dar întotdeauna împotriva guver- 
nului). 

Aşteptind atit răspunsul lui „Frente 
Amplio“ la soluţiile propuse de Aldu- 
nate cît şi reacţia lui Bordaberry la dis- 
cursul lui Seregni, trebuie relevat că 
represiunea poliţienească continuă și se 
agravează. Ceea ce, evident, subliniază 
valoarea propunerii făcute de genera- 
lul Seregni pentru salvarea ţării de la 
distrugere şi o situează intr-o perspec- 
tivă politică de colaborare şi unitate 
naţională care poate avea ca punct de 
pornire numai participarea tuturor for- 
telor, deci inclusiv a „„Tupamaros“, la 
stabilirea măsurilor necesare întrerupe- 
rii operaţiunilor armate. 

Paleativele sau soluţiile incomplete 
— în punctul în care a ajuns inrăutăţi- 
rea situaţiei — nu ar putea decit să 
agraveze criza al cărei indiciu drama- 
tic este spirala violenţei. 


Roman Vera 


OPȚIUNI PENTRU 
„CONCORDE 


Marin Iancu., Giurgiu. În 
ciuda neliniștilor provocate de 
articolul publicat de Andrew 
Wilson în săptăminalul „The 
Observer“ (reprodus în caarul 
rubricii „Puncte de vedere“ 
nr. 19). companiile aeriene au 
început să comande avioane 
„Concorde“. In articolul amin- 
tit se afirma că avionul e de- 
parte de a atinge performan- 
tele prevăzute, costă prea 
scump şi are multe imperfec- 
țiuni. Comentariile apărute 
imediat după dezvăluirile zia- 
ristului britanic considerau că 
o mare parte din ceea ce Wil- 
son denunțase în articolul său 
era cunoscut de cei ce ar 
urma să cumpere şi să între- 
buinţeze avionul. O aovadă în 
acest sens o constituie şi CO- 
manda fermă de cinci avioane 
făcută constructorilor de „Bri- 
tish Overseas Airways Corpo 
ration“ (BOAC). avioane ce ar 
urma a fi folosite începînd din 
vara anului 1975 pe rutele 
Londra—New York, Londra— 
Johannesburg , Londra—Syd- 
ney şi Londra—Tokio, Indife- 
rent însă de opţiunile compa- 
niilor britanice şi franceze, 
experții sînt de părere că vii- 
torul supersonicului Concor- 
ce“ va depinde de vinzările în 
Statele Unite. Pină acum cele 
șapte companii aeriene nord- 
americane au afirmat că ar 
dori 38 de aparate, dar nu este 
încă vorba de comenzi ferme. 
În ceea ce privește „Air Fran- 
ce“. această companie n-a co- 
mandat pină acum nimic da- 
torită diticultăţilor financiare 
în care se află. 


B. Călinescu, Bucureşti. Des- 
pre condamnarea practicilor 
armatei portugheze din Mo- 
zambie de către misionarii şi 
preoţii aflaţi in acest teritoriu 
am mai răspuns la „Poşta re- 
dacţiei“ (vezi nr. 30 din 1971) 
Expulzarea persoanelor stinje- 
nitoare sau a celor care „ştiu 
prea multe“ despre genocidul 
din Mozambic, precum și ares- 
tarea lor nu reuşesc să împie- 
dice exprimarea protestelor. 
Astfel, agenții de presă au re- 
latat recent cazul a doi preoți 
catolici portughezi şi a doi mi- 
sionari spanioli care vor fi 
aduşi înaintea unui tribunal 
militar sub acuzaţia de „acti- 

z 


vități împotriva statului într-o 
zonă de război“. De fapt, pri- 
mii doi prelați au fost arestați 
de poliția portugheză pentru 
că au acuzat de la amvon ar- 
mata portugheză de crime co- 
mise împotriva populaţiei de 
culoare din provincia Fete, în 
apropierea frontierei cu Zam- 
bia, Malawi şi Rhodesia. Cei- 
lalţi doi au fost arestaţi de po- 
liţia  rhodesiană la Salisbury, 
pe cînd se pregăteau să se în- 
toarcă în Spania cu fotografii 
denunţind crimele săvirșite de 
colonialiștii portughezi. Ares- 
taţi în urmă cu patru uni, 
preoţilor nu li s-a permis să fie 
apăraţi de vreun avocat. Inter- 
venţia Papei nu a dat rezul- 
tate, iar nunțiul apostolic, că- 
ruia i se promisese că se va 
putea întreține cu arestaţii, a 
ajuns la concluzia că situaţia 
preoților care se opun practi- 
cilor armatei portugheze în 
Mozambic este din ce în ce mai 
dificilă, mulţi fiind nevoiţi să 
părăsească teritoriul. 


ORGANIZAȚII 
PROTESTANTE 


Neculai Matache, Buzău. 
Există mai multe organizații 
protestante în Ulster. Cea mai 
puternică este Mişcarea Van- 
guard, condusă de Bill Craig, 
formată în luna februarie din 
grupuri protestante disparate. 
Nu e un partid politic. A reușit 
să strîngă un mare număr de 
adepţi : la demonstraţia orgu- 
nizată la 18 martie au partici- 
pat 16 000 persoane ; a condus 
greva protestantă de două zile 
(27-28 martie), împotriva sus- 
pendării Stormontului şi pre- 
luării administrării de către 
Londra. Loyalist Association ot 
Workers (L. A.W.) a devenit 
mai cunoscută după martie 
1971. E condusă de Billy Hull 
şi grupează aproximativ 80 000 
de protestanți, în special de la 
șantierele navale Harland şi 


Wolff. Ulster Defence Associa- 


tion (U. D. A.) e organizație pa- 
ramilitară din Belfast. Nu dis- 
pune de o organizare centra- 
lizată. Tartans, organizație tot 
din Belfast, acționează patru- 
lînd străzile la căderea serii. 
Ulster Special Association ce 
formată în mare parte din foşti 
membri ai trupelor britanice 
speciale. Activează în specia! 
în provincie. Din cele 102000 
de licenţe pentru arme, înre- 
gistrate în Ulster, se pare că 
aproximativ 50000 se află în 
posesia acestei organizaţii. 
Orange Order are ca lider al 
mișcării pe reverendul Martiri 
Smith şi se află în strînse le- 
gătu:i cu Mișcarea Vanguard. 
Există şi alte organizaţii pro- 
testante, mai vechi, în fruntea 
cărora se află reverendul Jan 
Pasley, al căror rol şi influ- 
enţă, deși au diminuat consi- 
derabil în ultimul timp, 
rămîn încă notabile: Ulster 
Constitutional Defence Commi- 
ttee (U.C.D.C.) şi Ulster Pro- 
testant Volunteers (U.P.V.). 


IMPORTANT! 


V-aţi reinnoit abonamentul pe trimestrul III 
1972 ? Dacă nu aţi făcut-o încă, pînă la data de 15 
iunie a.c. vă puteţi adresa factorului poștal, ofici- 
ilor și agenţiilor P.T.T.R., precum și dituzorilor 


de presă din instituţii şi întreprinderi. 


Pretul unui abonament este de : 


— pe șase luni 
— pe trei luni 


52 lei 
26 » 


„GLOMAR-CHALLANGER* 


Gh. Duţă, Brăila. 1. Despre 
„Deep Sea Drilling Project“ 
(proiectul de forări submari- 
ne) am scris pe larg în mai 
multe rînduri (de ex. în nr. 51 
din 1969). Început în august 
1968. acest proiect, conceput 
iniţia! pentru 18 luni, avea în 
vedere obţinerea de informa- 
ţii despre fundul marin şi mai 
ales despre trecutul geologic 
al Pămîntului. În 1969 durata 
proiectului a fost prelungită 
cu încă trei ani de către Fun 
daţia naţională americană pen- 
tru știință, iar recent a fost 
anunţată o nouă prelungire de 
alți trei ani. Forările în cadrul 
acestui proiect au avut loc în 
Atlantic, Pacific şi Meditera- 
na cu nava special amenajată 
„Glomar-Challanger” (în foto- 


grafie). Dintre importantele 
descoperiri ale cercetătorilor 
care lucrează pe această na- 
vă amintim : dovedirea exis- 
tenţei unor resurse de pe- 


Stefan Valeriu, Slatina. 1. 
Capitala statului Montana 
(S.U.A.) este oraşul Helen. 
Guvernatorul, Forrest H. An- 
derson, aparține partidului de- 
mocrat. Montana a fost al 
4l-łea stat al S.U.A., alipit în 
1889, anul în care a fost adop- 
tată şi actuala constituție a 
statului. Din punct de vedere 
al mărimii este al patrulea 
stat al Federației (147 138 mile 
pătrate) dar cu o populație 
redusă — aproximativ 700 000 
de locuitori. Capitala statului 
Missouri e oraşul Jefferson- 
City. Guvernatorul, Warren E. 
Hearnes, aparține partidului 


trol în Golful Mexicului, 
extragerea unor roci extrem 
de vechi din Pacific (aproxi- 
mativ o sută douăzeci şi cinci 
de mii de ani) etc. Actualmen- 
te, „Golmar Challanger“ fo- 
rează în Marea Roșie, Prezen- 
ţa ei aici se explică prin ipo- 
tezele geologilor potrivit că- 
rora această mare tinde să de 
vină un ocean : peninsula ara- 
bică se îndepărtează încet dar 
sigur de Africa, de-a lungul 
unui lanţ de gropi submarine 
2. Franţa intenţionează să or- 
ganizeze şi în acest an o serie 
de experienţe nucleare în Pa- 
cific, în timpul verii. Se cu- 
nosc protestele de anul trecut 
aie țărilor de pe coasta Pacifi- 
cului care au dus în cele din 


ce Sa 


urmă la încetarea experiențe- 
lor. De pe acum, deci înainte 
de a fi reluate, au fost înain- 
tate proteste guvernului fran- 
cez (de exemplu Canada). 


democrat. Al 24-lea stat al U- 
niunii, Missouri, a fost alipit 
în 1821. Actuala constituţie da- 
tează din 1945. Deşi are o su- 
prafaţă de 69 686 mile patrate, 
populaţia trece de 4 500 000 lo- 
cuitori. 2. „Asociaţia latino- 
americană a liberului schimb“ 
a fost înființată la 18 februa- 
rie 1960 la Montevideo şi a 
intrat în_ vigoare la 1 iu- 
nie 1961. Fac parte: Argenti- 
na, Brazilia, Columbia. 
Ecuador, Mexic, ci d. Paraguay, 
Peru, Uruguay, Venezuela. 
Bolivia, care făcea şi ea parte 
din tratat, l-a denunţat în 
1963. 

POŞTA 
REDACŢIEI 


BORMANN 


Emil Ghiţulescu. Galaţi. Ar- 
ticolele publicate recent de 
ziare de mare tiraj din Ame- 
rica de Sud în legătură cu ca- 
zul Barbie-Altmann au confir- 
mat faptul că fostul ofiţer 
nazist care, în calitate de şef 
al Gestapoului din Lyon în 
anii războiului, a ucis mulți 
membri ai Rezistenței franceze, 
şi industriașul de origine ger- 
mană stabilit în Bolivia sînt 
una şi aceeaşi persoană. Toto- 
dată, scandalul provocat de 
acest caz a atras din nou aten- 
ţia asupra foștilor naziști cri- 
minali de război stabiliţi în 
unele state  latino-americane, 
mai cu seamă asupra lui Mar- 
tin Bormann, care fusese sem- 
nalat de mai multe ori în di- 
verse regiuni şi tot de atitea 
ori pierdut fie de urmăritorii 
civili, fie de organele poliție- 
neşti. De astă dată, un oare- 
care concurs de împrejurări 
pare a fi stabilit o mai mare 
apropiere de ascunzătoarea lui 
Bormann. Un fost ofiţer S.S., 
Friedrich Schwend, a încercat 
să-l apere şi să-l ajute pe Bar- 
bie-Altmann înainte de a se 
aduce dovezi incontestabile că 
e vorba de una şi aceeași per- 
soană, La aproximativ o lună 
după ce atrăsese în acest mod 
suspect atenția asupra sa, 
Schwend a fost arestat la Lima 
pentru trafic de devize. Cu 
acest prilej s-a aflat că 
Schwend fusese implicat la în- 
ceputul acestui an în asasina- 
rea lui Luis Banchero Rossi, 
un magnat al pescuitului in- 
dustrial, care se pregătea să 
dezvăluie presei informaţii 
preţioase în legătură cu foştii 
ofiţeri nazişti refugiați în 
America de Sud. Cu ocazia 
arestării lui Schwend s-a des- 
coperit la domiciliul său o fo- 
tografie  reprezentindu-l pe 
Bormann în sutană de călu- 
găr. Preluînd declarațiile lui 
Schwend, ziarele peruviene au 
afirmat că fotografia ar fi fost 
luată la o mînăstire din La 
Paz (Bolivia) şi că Schwend 
ştie unde se află Bormann. 
Oare de această dată se va 
ajunge la descoperirea şi cap- 


săptăminal de 

serv. 


turarea fostului colaborator al 
lui Hitler ? Autorităţile şi pre- 
sa sud-americane refuză deo- 
camdată să comenteze această 
posibilitate. 

n. eee 


Ion Gheorghe Constanţa. 1. 
Legea nigeriană privind con- 
damnarea la moarte prin îm- 
pușcare în public a tuturor ce- 
lor găsiţi vinovaţi de tîlhărie 
(despre care am scris în ca- 
drul rubricii „Din surse“ în 
urmă cu un an) este încă în 
vigoare. Această lege a fost 
decretată după încetarea răz- 
boiului biafrez (ianuarie 1970) 
pentru a se pune capăt atacu- 
rilor armate foarte numeroase. 
Se pare că pînă acum au fost 
condamnate şi executate pe 
baza acestei legi peste 100 de 
persoane. 2. Legea pe baza că- 
reia va fi judecat atentatorul 
lui George Wallace a fost insti- 
tuită în anul 1958. 


DEMISIA LUI WERNHER 
VON BRAUN 


Vasile Covaci, Tg. Mureș. 
Ideea emisă recent de a se crea 
o nouă organizaţie spaţială 
vest-europeană în locul actua- 
lei falimentare E.S.R.O. a 
apărut după demisia lui Wern- 
her von Braun din funcția 
de administrator adjunct al 


N. A.S.A. Von Braun lucra în 
N.A.S.A. din 


cadrul anul 


1960, cînd a început, la centrul 
de zboruri spaţiale „George 
Marshall“, construirea rachetei 
„Saturn“. După succesul obţi. 
nut în cadrul zborurilor „Apo- 
llo“, von Braun a fost nu- 
mit administrator adjunct al 
N. A. S. A. însărcinat cu studi- 
erea programelor spaţiale pen- 
tru viitor. Se pare că, după re- 
ducerile fondurilor acordate 
acestui organism de cercetări 
spaţiale, atmosfera de eferves- 
cenţă şi entuziasm de la înce- 
putul deceniului șapte a dis- 
părut, mulţi specialişti cunos- 
cuţi părăsind N. A. S. A. Demi- 
sia lui Wernher von Braun, 
acceptată de dr. James Flet- 
cher, administratorul N.A.S.A., 
va deveni efectivă la 1 iulie. 


politică externă 


Redactor-şef : Liviu Rodescu 
Bucureşti, Piaţa Scinteii nr. 1. 


Import-Export Presă 


y Gh. Bădescu, Craiova. 
imaginea solicitată : solemnita- 
tea retrocedării Okinawei, des- 


Iată 


făşurată la Nippon Budokan 
Hall din Tokio. În centrul fo- 
tografiei se află impăratul şi 
împărăteasa Japoniei, de o 
parte şi de alta personalități 
politice nipone şi americane 
(între care vicepreşedintele 
S. U. A., Spiro Agnew, şi am- 
basadorul Robert S. Ingersoll), 
iar În fața împăratului, cu spa- 
tele, premierul Eisaku Sato. 
Solemnitatea retrocedării Oki- 
nawei a fost transmisă de pos- 
turile de televiziune din întrea- 


ga Japonie, inclusiv Okinawa. 
O solemnitate asemănătoare a 
avut loc şi în centrul adminis- 
trativ al insulei retrocedate, 
oraşul Naha. Guvernul japo- 
nez consideră că insula va juca 
un rol central în schimburile 
economice cu celelalte țări ale 
Asiei şi Pacificului şi, pentru 
a crea „o prefectură pașnică“, 
a pregătit mai multe proiecte 
pentru dezvoltarea ei. Între 
altele, pentru anul 1975 se pre- 
vede ca în Okinawa să se or- 
ganizeze o expoziţie oceano- 
grafică internaţională. 


CARTAGINA 


P. Petru, Moineşti. Pro- 
blema salvării Cartaginei 
(despre care am scris recent 
în cadrul acestei rubrici) pare 
să fi stîrnit un puternic ecou 
internațional. Către jumătatea 
lunii mai, directorul general 
al U.N.E.S.C.O., René Maheu, 
a lansat un apel, la cererea gu- 
vernului tunisian, invitind 
universităţile, fundaţiile şi in- 
stituţiile științifice din toate 
țările să participe la salvarea 
şi repunerea în valoare a Car- 
taginei. Cum n-au existat pînă 
acum săpături sistematice în 
vechea aşezare, autoritățile 
tunisiene consideră că primul 


lucru ce trebuie făcut e cer- 
cetarea atentă a vestigiilor 
punice, romane şi bizantine 


aflate aici. Apelul adresat de 
René Maheu se referă la coor- 
donarea acestor săpături şi 
cercetări asupra teritoriului 
Cartaginei. Se ştie de altfel că 
de peste doi ani, U.N.E.S.C.O, 
şi Programul Națiunilor Unite 
pentru Dezvoltare se ocupă de 
un proiect de valorificare a 
patrimoniului monumental al 
Tunisului şi Cartaginei. 


editat 


Telefon 17.60.10. Internațional 


Ovidiu Neagu, Braşov. Nu 
au apărut informații noi în 
legătură cu problema la care 
vă referiți: Vom avea în ve- 
dere celelalte propuneri. 


Viorel Costea, București. 
Găsiți un răspuns amplu la 
întrebarea dv. în articolul „În 
ce constă statutul de neutrali- 
tate“, apărut în cadrul rubricii 
„Lumea vă răspunde“ nr. 
3 a.c 


Ing. Liana  Ivanciu, B-dul 
Dinicu Golescu nr. 31, scara 3, 
etajul 7, apart. 93, București, 
sectorul 7, telefon 494917, 
oficiul P.T.T.R. nr. 12. Doreşte 
să cumpere revista „Lumea“ 
nr. 1 din 1970. 


Vasile Suciu, satul Domnești, 
județul Bistriţa-Năsăud. Am 
răspuns în repetate rînduri la 
întrebarea despre victimele 
bombardamentelor de la Hiro- 
şima şi Nagasaki. Ziarul cu 
cel mai mare tiraj e tipărit în 
Japonia („Asashi”): peste 9 
milioane de exemplare zilnic. 


de Uniunea Ziariştilor din Republica Socialistă România 


18.52.63 și 


difuzorii voluntari din 


— Bucureşti — Calea Griviței nr. 64—66, P.O.B. — Box 2001. 

| produce: 

— instalaţii de foraj 

— racorduri şi reducţii 
pentru garnituri 
de foraj 

industriale din 
oţel de uz general, 

de reglaj, pentru | 

temperaturi şi presiuni 

COLABORAREA 
ECONOMICĂ 
A ROMÂNIEI 

CU ȚĂRILE SOCIALISTE 


OPŢIUNI POLITICE 
LA ADEN 


VIETNAM. 
O voinţă de neinfrint 


Py s pa è Ta P | 
Tovarășul Nicolae Ceaușescu, secretar general al Partidului Comunist 
Român, a primit pe Harold Wilson, liderul Partidului laburist din Marea 


Britanie 


Primirea de către tova- 
rășul Ion Gheorghe 
Maurer, președintele Con- 
siliului de Miniștri, a lui 
Ksente Bogoev, președin- 
tele Consiliului Executiv 
al R. S. Macedonia, mem- 
bru al Prezidiului R. S. F. 
Iugoslavia 


La Muzeul de istorie a par- 
tidului comunist, a mişcă- 
rii revoluționare și demo- 
cratice din România : de- 
legația Partidului Comu- 
nist din Argentina, con- 
dusă de tovarășul Geroni- 
mo Arnedo Alvarez, secre- 
tarul general al partidului, 
aflată într-o vizită de pri- 
etenie în țara noastră. 


Nr. 25 (451) 15 iunie 1972 


DINTRE EVENIMENTELE actualității internaționale comentate în 
acest număr al revistei : reuniunea şefilor de state africane; miş“ 
cările sociale din Franţa ; evoluția alegerilor preliminare pentru de- 
semnarea candidaţilor la președinția Statelor Unite ; situaţia politică 
din Grecia ; conferinta Naţiunilor Unite asupra mediului înconju- 
rător (pag. 4—9) ; evenimentele din Burundi (pag. 22). 


CONTINUÎND să vină în sprijinul celor ce studiază în diferite for- 
me de învățămint, de partid şi de stat, al numeroșilor cititori inte- 
resați de problemele economice, revista noastră publică, în cadrul 
rubricii „Sinteze“ a acestui număr, prima parte a unui articol avind 
ca temă dezvoltarea colaborării economice a României cu celelalte 
țări socialiste (pag.11). 


CONVORBIRILE avute cu tovarășul Nicolae 
Ceaușescu, aspecte ale relaţiilor româno-bri- 
tanice, problemele securităţii europene, po” 
zitia partidului său faţă de aderarea Angliei 
la Piaţa comună sînt temele abordate de 
Harold Wilson, liderul Partidului Laburist, în 
interviul acordat în exclusivitate revistei 
noastre (pag. 14). 


CUNOSCUTUL ziarist american 
Anthony Lewis a trăit o experi- 
ențţă cu totul neobișnuită pentru 
un corespondent de presă din ţara 
sa : experienţa vieţii la Hanoi ín 
timpul bombardamentelor ameri- 
cane. Ce a văzut şi ce a transmis 
Lewis din R. D. Vietnam? (pag. 
20). 


STRĂBĂTIND centrul Australiei, călătorul 
întilneşte o regiune stranie, aproape pustie, 
cu peisaje insolite, cu o floră ce descinde 
parcă direct din preistorie, cu mici comuni- 
tăți de aborigeni care trăiesc în afara 
timpului (pag. 24). 


Îi i a CA 


Incepind cu acest număr, revista „Lumea“ esie 
difuzată în fiecare joi în întreaga ţară 

Stockholm. Probleme ştiinţifice, dar 

Washington. „Stop McGovern"? Fe- 
licia Antip. 8 

lor. Liana Enescu. 8 

7 — 13 iunie 


Primiri : 
la tovarășul 
NICOLAE CEAUȘESCU 


e Mariano Pagador Puente, ambasadorul Republicii Peru 
(7.VD. 


e V. I. Drozdenko, ambasadorul Uniunii Sovietice (10.VI). 


e Suomela Pentti Martin, care și-a prezentat scrisorile de 
acreditare în calitate de ambasador al Republicii Fin- 
landa (10.VI). 


e Harold Wilson, liderul Partidului Laburist din Marea Bri- 
tanie (12.VI), 


la tovarășul 
ION GHEORGHE MAURER 


e lisente Bogoev, președintele Consiliului Executiv al R. S. 
Macedonia, membru al Prezidiului R.S.F. Iugoslavia (8.VI). 


e Frantisek Krajcir, prim-adjunct al ministrului afacerilor 
externe al Republicii Socialiste Cehoslovacia (3.VI). 


e Eduard Tschöp, ambasadorul Austriei, în legătură cu ple- 
carea sa definitivă din țara noastră (9.VI). 


e Jaromir Ocheduszko, ambasadorul R. P. Polone (12.VI). 


| Oaspeți: 


e Harold Wilson, liderul 
Partidului Laburist din Ma- 
rea Britanie e Marian Dmo- 
| ehowski, adjunct al minis- 
| trului comerţului exterior 
| din R. P. Polonă, conducăto- 
rul delegaţiei care se afiă în 
ţara noastră pentru semna- 
rea Protocolului privind li- 
vrările reciproce de mărfuri 
pe anul 1972 e Alexander 
Vodeniciarov, secretar gene- 


ral al Comitetului de priete- 
nie şi relaţii culturale cu 
străinătatea din R.P. Bulga- 
ria e Geronimo Arnedo Al- 
varez, secretar general al 
Partidului Comunist din Ar- 
gentina, În fruntea unei de- 
legații e Bedri Dedja, ad- 
junct al ministrului învăţă- 
mintului și culturii din R. P. 
Albania. 


Peste hotare: 


e Varşovia: Nicolae Eco- 
bescu; adjunct al ministrului 
afacerilor externe e Am- 
sterdam : Expoziție de carte 
tehnică şi știinţitică e Lon- 
dra: Ion Păţan, vicepreşe- 
dinte al Consiliului de Miniş- 
tri, ministrul comerţului ex- 
terior, conducătorul delega- 
+ ţiei economice guvernamen- 
tale, pentru a semna Acordul 
comercial pe termen lung şi 
Acordul de cooperare econo- 
mică și tehnică dintre Româ- 
` nia şi Marea Britanic e So- 
fia : Leonte Răutu, membru 
al Comitetului Executiv al 
C.C. al P.C.R., care participă 
la festivitățile prilejuite de 


cea de-a 90-a aniversare a 
lui Gheorghi Dimitrov e 
Praga : Virgil Trofin, mem- 
bru al Comitetului Executiv, 
al Prezidiului Permanent 
al C.C. al P.C.R preşe- 
dintele Consiliului Central al 
U.G.S.R.. în fruntea unei de- 
legaţii, pentru a participa la 
cel de-al VIII-lea Congres al 
Mişcării Sindicale Revoiuţio- 
nare din Cehoslovacia e Poz- 
nan (Polonia) : Expoziţie în 
cadrul Tirgului internaţional 
e Boigrad: Ion Ioniţă, mi- 
nistrul forțelor armate, în 
fruntea unei delegaţii mili- 
tare, 


PRAGA 


PRODUSE 
INDUSTRIALE 


Pe parcursul unei singure săplă- 
mini, România a fost prezentă în 
R. S. Cehoslovacă cu trei manifestări 
economico-comerciale — tot atitea re- 
cunoașteri ale unor pregnante suc- 
cese obţinute în efervescenta activitate 
ce se desfăşoară de la un capăt la al- 
tul al ţării noastre. 

Mai întîi, întreprinderile românești 
de comerţ exterior „Mașinexport* şi 
„Mecanoexport* au prezentat, pe un 
spaţiu larg, la expoziţia internaţională 
tehnică din oraşul Kolin, maşini, in- 
stalaţii şi elemente de mică  mecani 
zare pentru industria de prelucrare a 
lemnului,  rulouri-compresoare,  excu- 
vatoare mecanice, betoniere. 

Apreciind parametrii tehnico-econo 
mici, comportarea în exploatare, ran- 

damentul şi estetica. juriul expoziţiei 
a acordat trei premii produselor ro- 
mâneşti : excavatorului realizat de u- 
zinele „Progresul“ -Brăila, maşinii 
combinate şi  circularului — ambele 
folosite în industria lemnului și pro- 
duse de uzinele Mecanica” din Ro- 
man. 

Apoi, în una dintre cele mai frec- 
ventate săli de expoziţii din capitala 
cehoslovacă a fost deschisă expoziția 
„Construcţiile industriale din  Romă- 
nia“. O inspirată selecţie de imagini 
fotografice, precum și numeroase gra- 
fice şi diagrame au pus publicul 
praghez în faţa unei bogate activități 
industriale. La conferința de presă 
premergătoare deschiderii expoziției, 
ziariştii din țara gazdă au pus orga- 
nizatorilor întrebarea dacă nu cumva 
la cifrele referitoare la obiectivele in 
dustriale date în folosinţă în cincina 
lul trecut sau la cele proiectate a se 
ridica în perioada 1971-1975 nu s-a 
strecurat, din greşeală, un zero în plus 
Această reacţie este o dovadă în plus 
a ritmurilor extrem de rapide, sur- 
prinzătoare pentru cei neavizaţi, pe 
care le înregistrează dezvoltarea eco- 
nomiei noastre naţionale. Și această 
prezență românească a prilejuit rea- 
firmarea din ambele părți a dorinţei 
de valorificare a largilor posibilități 


ce există în numeroase sfere ale co- 
laborării bilaterale. 

Ultimele noutăţi ale industriei noas- 
tre de medicamente au făcut obiectul 
unei alte expoziţii deschise la Praga 
din iniţiativa Centralei medicamen- 
telor şi coloranților. prin intermediul 
întreprinderii de import-export 
I.M.E.C.O. 

Un public larg, reprezentind deo- 
potrivă pe cumpărător şi consumator, 
a analizat cu atenție şi competență 
gama largă a produselor prezentate 
cît şi un bogat material informativ. 
Această nouă întîlnire cu produsele 
industriei de medicamente din Româ- 
nia a fost de natură să facă mai bine 
cunoscute eforturile ce se depun în 
această importantă subramură a in- 
dustriei noastre chimice în introdu- 
cerea în fabricație de rețete noi, cores- 
punzătoare stadiului atins de cerceta- 
rea ştiinţifică în acest domeniu, de 
cerințele în continuă diversificare 
impuse de îngrijirea sănătății publice 


Constantin Prisăcaru 


Praga, iunie 


Rubrică realizată de 
Rodica Tepes 

CAUZA JUSTĂ 


A POPORULUI CAMBODGIAN 


În curînd ţara noastră va primi vizita 
de prietenie a prințului Norodom Sia- 
nuk, şeful statului cambodgian, preșe- 
dinte al Frontului Unit Național al 
Cambodgiei. Acest eveniment marchea- 
ză o nouă filă în cronica relațiilor de 
respect și solidaritate între poporul ro- 
mân şi poporul khmer, care sub condu- 
cerea Frontului Unit Național al Cam- 
bodgiei și al Guvernului Regal de U- 
njune Națională desfăşoară o susținută 
şi eroică luptă împotriva clicii lonno- 
liste şi a intervenţiei militare străine 
în Cambodgia, pentru independenţă, 
suveranitate şi pace. Parte integrantă a 
rezistenței forţelor patriotice din In- 
dochina, lupta poporului khmer, alături 
de aceea a popoarelor vietnamez şi 
laoţian, reprezintă, prin succesele în- 
registrate pe front, o elocventă dovadă 
a fermităţii combative, a hotăririi ne- 
zdruncinate de a duce bătălia pînă la 
victoria finală împotriva agresorilor şi 
a acoliţilor lor. Referindu-se la efortu- 
rile imense şi la jertfele pe care le im- 
plică înfruntarea cu un inamic utilat 
cu masive mijloace militare, prințul 
Norodom Sianuk sublinia recent în ca- 
drul unei declaraţii;  „..„Angajîndu-ne 
în lupta împotriva agresorilor imperia- 
liști americani în Indochina, la 23 mar- 
tie 1970, noi, khmerii, știam dinainte că 
această luptă va dura mult şi, în pofi- 
da succeselor lor zdrobitoare pe cîmpul 
de luptă, forţele armate de eliberare 
naţională ale poporului nostru cambod- 
gian nu au uitat niciodată că vor trebui 
să verse mult sînge timp de şi mai mul- 
te luni, dacă nu chiar ani, înainte de a 
atinge obiectivul suprem,  înfrîngerea 
totală a imperialismului american. Noi, 
care am fost neutri și am trăit în pace 
pină în martie 1970, urmăm exemplul 
eroicelor forțe armate populare din 
Vietnam şi Laos“. 

După cum se știe, constituirea la 22 
martie 1970 a F.U.N.K. şi a Guvernului 
Regal de Uniune Naţională a determi- 
nat în rîndurile poporului khmer, a ce- 
lor mai variate pături ale populaţiei, o 
tot mai accentuată mișcare de rezis- 
tenţă împotriva regimului lui Lon Nol 
și Sirik Matak veniţi la putere în urma 
loviturii de stat de la 18 martie 1970. 
Ostilitatea față de politica guvernanti- 
lor de la Pnom Penh susținuți de Sta- 
tele Unite şi trupele saigoneze ale lui 
Thieu s-a transformat repede într-o a- 
devărată răscoală populară care a dat 
grele lovituri inamicului. 

Succesele  dobîndite în luptă de 
F.U.N.K., de forţele patriotice pot fi 
ilustrate prin cîteva cifre care reliefea- 
ză cu preenanţă ponderea, în continuă 
creştere, a influentei de care se 
bucură adevărații reprezentanți ai 


poporului khmer. Într-un comunicat 
al Guvernului Regal de Uniune Naţio- 
nală şi al F.U.N.K., se preciza că 
„forţele patriotice khmere au eliberat 
opt zecimi din teritoriul naţional unde 
trăiesc cinci milioane din cei șapte mi- 
lioane de locuitori ai ţării”. În privinţa 
restului teritoriului, după cum se ştie, 
el este teatrul unei lupte permanente a 
forţelor de guerilă care lansează atacuri 
adesea chiar asupra capitalei. Stringerea 
cercului de foc în jurul redutelor regi- 
mului lonnolist reprezintă în momentul 
de faţă principala tendință a evoluţiei 
situației militare din Cambodgia. Fap- 
tul că în regiunile eliberate viaţa a re- 
intrat în normal şi guvernul naţional, 
democratic şi popular, condus de prin- 
țul Norodom Sianuk, își consolidează 
permanent influența este un element 
deosebit de semnificativ pentru stadiul 
actual şi perspectiva vieţii social-poli- 
tice din Cambodgia. De altfel, pe teri- 
toriul cambodgian funcţionează în ade- 
văratul înțeles al cuvîntului marea ma- 
joritate a miniștrilor cabinetului legal. 
Desigur, lupta forțelor patriotice khme- 
re este dintre cele mai grele și com- 
plexe, căci ea are de înfruntat „pompa- 
jul“ permanent acordat de Statele U- 
nite aliaţilor de la Pnom Penh. Se poa- 
te aprecia însă că tendința principală 
a evoluţiei frontului se află în favoarea 
patrioţilor. 

În timp ce în regiunile controlate de 
patrioţi viaţa a reintrat în normal, iar 
eforturile principale sînt indreptate în 
vederea creșterii producţiei agricole, a 
dezvoltării, în continuare, a reţelei de 
învăţămînt și sanitare, în orașele încă 
deținute de regimul lonnolist tabloul 
politic și economic este, prin dificultă- 
țile sale, un reflex al situaţiei militare 
a trupelor lui Lon Nol. 

Configuraţia organismului social- 
economic în zonele aflate încă sub con- 
trolul administraţiei de la Pnom Penb 
poate fi marcată astfel: oprirea com- 
pletă a producției de latex, diminua- 
rea în procent de 75 la stuă a princi- 
palelor uzine, dezorganizarea circuitu- 
lui comercial, creşterea inflației, defi- 
cit bugetar, amplilicarea la maximum a 
cheltuielilor militare, dispariţia totală 
a exporturilor. Nimic mai firesc pentru 
concepția guvernanţilor lonnolişti decât 
încercarea de a ieși din impas prin as- 
cuţirea exploatării și adîncirea în a- 
ventura unei politici disereditate. 

Farsa alegerilor prezidenţiale de la 
Pnon Penh. desfăşurată la începutul a- 
cestei luni şi care a marcat în fond 
autoalegerea lui Lon Nol ca „.şet al sta- 
tului“ apelind la baionete şi la tot ar- 
senalul de intimidări tipice regimului 


său dictatorial, a ilustrat încă o dată lip- 
sa de legătură între regim şi poporul 
în numele căruia, chipurile, acţionează. 
Urmărind evoluţia situației din Cam- 
bodgia marcată pe de o parte de suc- 
cesele înregistrate de F.U.N.K. în luptă, 
precum şi în normalizarea vieţii din 
spatele frontului, iar pe de altă parte 
de falimentul politic, economie și mi- 
litar al regimului lui Lon Nol, obser- 
vatorii pot constata că balanţa eveni- 
mentelor se orientează în mod constant 
în favoarea mișcării forţelor patrioti- 
ce, a politicii Guvernului Regal de U- 
niune Naţională, guvern atașat ideilor 
păcii, independenței. a dreptului inalie- 
nabil al poporului khmer de a-și făuri 
soarta, conform propriilor deziderate. 
Desigur, lupta pentru împlinirea acestor 
idealuri are de înfruntat numeroase 
obstacole şi greutăți. Dar hotărirea de 
a-şi atinge cu orice preţ țelul, eroismul 
de care dă dovadă poporul cambodgian 
luptător, sprijinul solidar al forţelor 
progresiste din întreaga lume faţă de 
angrenate forţele patriotice din Cam- 
bodgia ca şi din întreaga Indochină 
reprezintă tot atîtea elemente încuraja- 
toare pe drumul spre victoria deplină. 
Ţara noastră, poporul român și-au 
manifestat, în numeroase rînduri, spri- 
jimul hotărît faţă de lupta eroică a po- 
porului cambodgian. De-a lungul timpu- 
lui — şi reținem ca dată de referință 
întîlnirea de la Pekin între tovarășul 
Nicolae Ceauşescu şi prinţul Norodom 
Sianuk în iunie 1971 — România prin 
glasul său cel mai autorizat şi-a expri- 
mat profunda adeziune faţă de princi- 
piile păcii şi autodeterminării, a luptei 
neabătute pentru independenţă, care 
stau la baza politicii adevăraţilor re- 
prezentanţi ai Cambodsiei. 
Referindu-se la poziţia ţării noastre 
faţă de cauza poporului khmer, tovară- 
sul Nicolae Ceaușescu sublinia : „guver- 
nul Republicii Socialiste România şi po- 
porul român, consecvente politicii de 
sprijinire a luptei popoarelor pentru in- 
dependenţă și dezvoltare de sine stătă- 
toare, împotriva imperialismului și co- 
lonialismului, își reafirmă solidaritatea 
și sprijinul faţă de cauza dreaptă a po- 
porului  cambodgian și îşi manifestă 
increderea în victoria luptei sale“. 
Apropiata vizită în ţara noastră a şe- 
fului statului cambodgian, prințul No- 
rodom Sianuk, va reprezenta, fără în- 
doială, o nouă şi elocventă dovadă a 
solidarităţii popoarelor noastre, o rea- 
firmare a încrederii comune în trium- 
ful aspirațiilor de libertate, indepen- 
denţă şi pace în Indochina şi în întrea- 
ga lume. 


Radu Budeanu 

Pe firul evenimentelor 


MOSCOVA 


ÎNCHEIEREA 
CONVORBIRILOR 


SOVIETO- 
IUGOSLAVE 


nie în Uniunea Sovietică a preşedin- 

telui Iosip Broz Tito. La încheierea 
convorbirilor oficiale, secretarul gene- 
ral al C.C. al P.C.U.S., Leonid Brejnev, 
a oferit preşedintelui Tito, în numele 
conducerii sovietice, sabia de mareșal, 
conducătorul statului iugoslav fiind pri- 
mul oaspete străin căruia i se face un 
asemenea dar, destinat, în general, ma- 
reșalilor Uniunii Sovietice. În aceeași 
zi, la Moscova, a fost dat publicităţii 
Comunicatul comun sovieto-iugoslav. 

În timpul convorbirilor oficiale, care 
s-au desfășurat într-o atmosferă cor- 
dială, sinceră și prietenească, în spiritul 
încrederii reciproce şi egalităţii în drep- 
turi — relevă comunicatul — a avut loc 
un schimb multilateral de păreri cu 
privire la rezultatele colaborării între 
cele două ţări, între Partidul Comunist 
al Uniunii Sovietice şi Uniunea Comu- 
niștilor din Iugoslavia, la posibilităţile 
dezvoltării ei continue, precum şi cu 
privire la probleme internaţionale ac- 
tuale. Relevînd valabilitatea principiilor 
înscrise în declarațiile sovieto-iugoslave 
de la Belgrad și Moscova şi subliniind 
importanţa declaraţiei comune sovieto- 
iugoslave din 25 septembrie 1971, cu 
prilejul vizitei în R.S.F.I. a lui L. I. 
Brejnev, părţile au constatat cu satis- 
facţie că realizarea prevederilor acestei 
declaraţii s-a concretizat într-o serie de 
rezultate pozitive importante. 

În acest context, părţile au subliniat 
importanța  întîlnirilor personale ale 
conducătorilor de partid, de stat şi pe 
linie obștească din cele două ţări, a ex- 
tinderii colaborării între Sovietul Su- 
prem al U.R.S.S. și Skupştina Federa- 
tivă a R.S.F.I., a adincirii contactelor şi 
colaborării la diferite niveluri. În a- 
celaşi timp a fost subliniată necesitatea 
dezvoltării continue și a îmbogăţirii tu- 
turor formelor acestei colaborări. 

Dind o înaltă apreciere rezultatelor 
obţinute în domeniul colaborării dintre 
cele două partide, P.C.U.S. și U.C.I., că- 
lăuzite de învăţătura lui Marx, Engels, 
Lenin şi aplicînd-o creator în condiţiile 
spe-ifice ale celor două ţări. se vor pro- 
nunta în continuare — se soune în co- 
municat —, în spiritul tradiţiilor inter- 
naţionaliste, prieteniei, respectului reci- 
proc şi egalităţii în drepturi. pentru un 
schimb rodnic şi multilateral de păreri 
şi experienţă, pentru îmbunătăţirea în- 
țeleserii reciproce şi extinderea conti- 
nuă a colaborării. 


5 îmbătă a luat sfîrșit vizita de priete- 

Un moment din timpul vizitei 


Subliniind extinderea relaţiilor eco- 
nomice şi comerciale dintre cele două 
țări, pe baza avantajului reciproc şi e- 
galităţii în drepturi, părţile au constatat 
că există condiţii pentru dezvoltarea în 
continuare a colaborării reciproce în 
unele domenii ale vieţii economice, pen- 
tru extinderea specializării şi cooperă- 
rii în industria constructoare de mașini, 
construcția în comun a unor obiective 
industriale; precum și alte forme de 
cooperare economică. 

Referindu-se la problemele politice 
internaționale, Uniunea Sovietică şi 
Iugoslavia au relevat, printre altele, 
importanța  principială a schimbărilor 
pozitive de pe continentul european 
care — se arată în comunicat — des- 
chid perspective reale de stabilire a unei 
păci trainice şi a relaţiilor de bună ve- 
cinătate pe baza principiilor coexisten- 
ței pașnice a statelor. În acest context, 
părțile au reliefat contribuția pe care 
ratificarea tratatelor sovieto—vest-ger- 
man şi polono—vest-german a adus-o 
stimulării tendinţelor spre normalizarea 
situaţiei din Europa, exprimată în a- 
dîncirea înţelegerii reciproce între sta- 
tele de pe continent în problemele asigu- 
rării securităţii europene, în extinderea 
legăturilor economice, culturale și de 
altă natură între aceste state în condi- 
ţiile respectării depline a principiilor 
independenţei, suveranităţii. integrității 
şi neamestecului în treburile interne, ca 
şi pe baza renunţării la ameninţarea cu 
forţa sau la folosirea ei, indiferent sub 
ce formă. În acelaşi timp, părţile au 
relevat influenţa pozitivă în îmbunătă- 
țirea climatului politic european pe 
care o are intrarea în vigoare a acor- 
dului cvadripartit în problemele Berli- 
nului occidental, semnat recent de cele 
patru mari puteri, precum şi a acordu- 
lui şi convențiilor încheiate între R.D.G. 
şi R.F.G., între R.D.G. şi Senatul Berli- 
nului occidental. Părţile, se arată în co- 
municat, sint de acord că în prezent 
există toate premisele necesare pentru 
pregătirea necondiționată pe o bază 
multilaterală și pentru convocarea în 
viitorul apropiat a conferinței general- 
europene de securitate şi colaborare. 

O deosebită importanţă a fost acor- 
dată — se arată în comunicat — nece- 
sităţii traducerii consecvente în prac- 
tica relaţiilor internaţionale a princi- 
piilor coexistenţei paşnice a statelor in- 
diferent de crînduirea lor socială, re- 
nunţării la folosirea forţei sau la ame- 
ninţarea cu recurgerea la forţă, solutio- 
nării pașnice şi constructive a proble- 
melor litigioase. 

Uniunea Sovietică și Iugoslavia — re- 
levă comunicatul comun — sprijină 
convocarea unei conferințe mondiale 
pentru dezarmare cu participarea tu- 
turor statelor. 


Abordind problema vietnameză. cele 
două părți și-au declarat sprijinul nea- 
bătut pentru lupta dreaptă dusă de 
poporul vietnamez, de celelalte popoare 
din Indochina, împotriva agresiunii Sta- 
telor Unite. Totodată, Uniunea Sovie- 
tică şi Iugoslavia se pronunță pentru 
îndeplinirea consecventă a rezoluţiei 
Consiliului de Securitate din noiembrie 
1967 în ce priveşte instaurarea păcii în 
Orientul Apropiat, aceasta fiind de na- 
tură să creeze condiții pentru înfăptui- 
rea măsurilor în vederea destinderii 
militare în întreaga această zonă, în 
special pentru transformarea Mării Me- 
diterane într-o mare a păcii şi colabo- 
rării prieteneşti. 

În încheierea comunicatului comun 
este exprimată convingerea participan- 
ţilor la convorbiri că vizita în Uniunea 
Sovietică a preşedintelui Iosip Broz Tito, 
a delegaţiei iugoslave, schimbul priete- 
nese de păreri în problemele bilaterale 
și ale situaţiei internaţionale vor con- 
tribui la dezvoltarea multilaterală con- 
tinvă a prieteniei şi colaborării sovieto- 
iugoslave, la cauza păcii, progresului și 
socialismului. 

Leonid Brejnev, Nikolai Podgornii şi 
Alexei Kosighin au fost invitaţi să facă 
o vizită oficială de prietenie în lugo- 
slavia ; invitaţia a fost acceptată. 


Tlie Olteanu 


MATETE, DIE AEE (PENES L AAE T ER 


RABAT 


REUNIUNE 
A SOLIDARITÀȚII 


noua conferință la nivel înalt a 

Organizației Unității Africane re- 
uneşte în acest an cvasitotalitatea re- 
prezentanților țărilor membre (23 pre- 
şedinți, patru vicepreşedinţi, doi prim- 
miniştri, 11 miniştri delegați), care e- 
xaminează cele 17 rezcluții de pe or- 
dinea de zi, întocmită de Consiliul Mi- 


A es 
|: curs de desfăşurare, cea de-a 


nisterial al organizaţiei, întrunit tot în 
capitala marocană, începind din 5 iu- 


nie. 

Dezbaterile, abordind ansamblul ac- 
tivităţilor O.U.A., structurile şi admi- 
nistraţia sa, s-au concentrat înainte de 
toate asupra problemelor luptei împo- 
triva  colonialismului şi discriminării 
rasiale, precum şi acordării unui spri- 
jin sporit mișcărilor de eliberare naţio- 
nală sub toate formele. Sînt examinate. 
de asemenea, aspecte ca dinamizarea 
acţiunilor organizaţiei continentale, 
reactivizarea organismelor sale, întări- 
rea structurilor şi readaptarea acestora 
la cerinţele actuale, instituirea unui sis- 
tem de apărare sub egida O.U.A. în 
scopul apărării ţărilor independente de 
agresiunile colonialiste, coordonarea şi 
intensificarea cooperării economice, si- 
tuația din Orientul Apropiat şi In- 
dochina. Ordinea de zi cuprinde, pe de 
altă parte, raportul preşedintelui în 
exercițiu al organizaţiei, Moktar Ould 
Daddah, asupra misiunii sale în Eu- 
ropa, America şi Japonia pentru a ex- 
pune problemele  decolonizării şi a- 
partheidului şi informările prezentate 
de împăratul Haile Selassie privind re- 
concilierea guineeano-senegaleză şi re- 
centa reuniune de pe continentul afri- 
can a Consiliului de Securitate. 

Rezoluția cu privire la Rhodesia cere 
Marii Britanii să organizeze fără întîr- 
ziere o conferință constituțională asu- 
pra viitorului acestui teritoriu cu parti- 
ciparea reprezentanților politici auten- 
tici ai poporului zimbabwe. Condam- 
nînd importul de crom rhodesian de că- 
tre Statele Unite, rezoluția face apel la 
Consiliul de Securitate ca acesta „Să 
ceară tuturor statelor care continuă să 
aibă relații economice şi de altă natură 
cu Salisbury să pună capăt acestor rela- 
ţii“. În problema Namibiei, textul su- 
pus spre examinare recunoaște legiti- 
mitatea luptei poporului namibian, in- 
clusiv cea armată, împotriva regimului 
rasist de la Pretoria, subliniază drep- 
tul inalienabil al acestui popor la liber- 
tate şi independenţă. Rezoluția cere 
statelor membre ale Pieței comune să 
se abţină de la orice tranzacţii şi schim- 
buri comerciale cu Africa de sud, con- 
damnînd vînzările de arme către re- 
gimul sud-african şi pronunţîndu-se, 
totodată, pentru boicotarea companiilor 
maritime şi aeriene care asigură expor- 
tul de diferite materii prime din Na- 
mibia. Declaraţia generală asupra de- 
colonizării condamnă fără drept de a- 
pel politica promovată de Portugalia în 
Africa, precum şi ţările — în primul 
rînd membrii N.A.T.O. — care „o ajută, 
furnizîndu-i sprijin militar şi moral, 
să-şi continue războaiele colonialiste în 
Angola, Mozambic și Guineea-Bissau“. 
Rezoluţia cuprinde și o examinare a 
situaţiei din următoarele teritorii de- 
pendente : Somalia franceză, Rio de 
Oro, Insulele Seychelles şi Comore, 
„Sahara spaniolă“. 

Unul din punctele principale ale dez- 
baterilor reuniunii îl constituie desem- 
narea noului secretar general al orga- 
nizației, funcție pentru care candidează 
actualul titular Diallo Telli (el deţine 
acest post de opt ani), ministrul justi- 
ţiei din Volta Superioară, Malik Zo- 
rome, şeful diplomaţiei somaleze, Omar 
Ghaleb, ghanezul Quaison Sackei, fost 
președinte al Adunării Generale a 
O.N.U. 

Majoritatea observatorilor evidenția- 
ză auspiciile favorabile sub care şi-a 
deschis lucrările actuala conferință. 


„Niciodată şefii de stat africani nu s-au 
întîlnit într-un climat atit de senin“. 
Această apreciere a cotidianului maro- 
can „Le Matin“ este definitorie pentru 
desfăşurarea dezbaterilor. Într-adevăr, 
conferința are loc în condițiile absen- 
ței vreunei crize acute pe continent, 
acțiunile și contactele directe între di- 
verşi şefi de stat, eforturile lor de con- 
ciliere ducînd în vremea din urmă la 
aplanarea divergenţelor care îngreunau 
discuțiile la precedentele reuniuni. 
(Vezi articolul „Întîlnirea de la Rabat“ 
din „Lumea“ nr. 23). Reprezentanții 
tuturor celor 40 de state participante 
(a lipsit statul Malawi), evocind spiri- 
tul de solidaritate şi reconciliere al ac- 
tualei conferințe, au subliniat în una- 
nimitate necesitatea înlăturării ultime- 
lor bastioane ale colonialismului, im- 
portanța consolidării independenței po- 
litice şi economice, a îngustării şi li- 
chidării treptate a stării de subdezvol- 
tare economică, a îngrădirii şi respin- 
gerii infiltrărilor neocolonialiste. Dis- 
cursul secretarului general al O.N.U., 
Kurt Waldheim —, oaspetele conferin- 
tei — a implicat girul și autoritatea 
organizației internaționale în condam- 
narea „promotorilor rasismului şi a- 


partheidului“, ca şi aprecierea privind 
„ireversibilitatea procesului de elibe- 
rare“. 

Calificată de observatori drept una 
din manifestările de mare însemnătate 
ale continentului african, actuala con- 
ferință la nivel înalt a statelor membre 
ale O.U.A. evidenţiază o dată în plus 
importanţa şi primordialitatea unităţii 
de acţiune a continentului în lupta îm- 
potriva colonialismului şi neocolonialis- 
mului. Căci, după cum se subliniază în 
mesajul preşedintelui Consiliului de 
Stat, Nicolae Ceaușescu, adresat con- 
ferinţei de la Rabat, „acţionînd energic 
pentru abolirea definitivă a colonialis- 
mului, a practicilor neocolonialiste și 
de discriminare rasială, pentru apărarea 
şi consolidarea independenţei şi suve- 
ranităţii naţionale, pentru libertate şi 
progres social, popoarele Africii se a- 
firmă tot mai mult ca o puternică forţă 
antiimperialistă, exercită o influenţă 
crescîndă asupra vieții internaţionale 
actuale“. 

Rezultatele concrete ale conferinţei, 
documentele adoptate vor deveni cu- 
noscute spre sfirşitul săptămînii 


Rodica Georgescu 


PARIS 


GREVĂ PE PLAN 
NAȚIONAL 


fără ziare, fără trenuri, fără poştă. 

Uzinele și-au închis porţile, marile 
magazine și-au tras  obloanele. Şi- 
ruri nesfîrșite de oameni se îndreptau 
spre mitingurile organizate de Confede- 
rația Generală a Muncii — C.G.T. — 
cea mai puternică unitate sindicală din 
Franța. Timp de 24 de ore activitatea 
economică franceză a fost aproape în 


Miaz 7 iunie, Franța s-a trezit 


O puternică ofensivă 

pentru satisfacerea 

revendicărilor mun- 
citorești 


întregime paralizată ca urmare a gre- 
vei generale la care au luat parte peste 
un milion de oameni ai muncii fran- 
cezi, precum şi numeroși muncitori 
străini care lucrează în prezent în 
Franţa. 

Chemarea la grevă generală a fost ho- 
tărită de către C.G.T. la 24 mai cu pri- 
lejul reuniunii Comitetului său confe- 
deral naţional. În analiza situaţiei so- 
cial-politice, determinantă pentru de- 
clanșarea grevei, C.G.T. îşi exprimă ho- 
tărirea — după cum se arată în comu- 
nicatul dat publicităţii — de „a conti- 
nua ofensiva sub toate formele pentru 
a impune o reglementare pozitivă a re- 
vendicărilor generale comune clasei 
muncitoare în ansamblul său“. Puterni- 
ca manifestare a muncitorimii france- 
ze pregătită minuţios, însoţită de o lar- 
gă campanie explicativă, a constituit o 
adevărată „zi naţională“ a revendică- 
rilor. Declanşată în urma refuzului gu- 
vernului de a angaja o discuţie pe plan 
naţional, masele de oameni ai muncii 
au folosit ziua de grevă pentru a-şi ex- 
prima revendicările: îmbunătăţirea con- 
dițiilor de muncă și de trai, rezolvarea 
unor probleme specifice tinerilor mun- 
citori. mărirea salariilor şi pensiilor în 
raport cu creșterea costului vieţii. 


bâta, 


Pe firul evenimentelor 


La Paris. demonstraţia a durat trei 
ore şi a întrunit peste 100600 de parti- 
cipanţi. În același timp. în întreaga 
Franţă s-au desfășurat aproximativ 150 
de manifestații, în special în marile 
centrale industriale. Amploarea pe 
care a inregistrat-o greva generală do- 
vedieșie ecoul larg pe care l-a avut în 
rîndul oamenilor muncii inițiativa Con- 
tederației Generale a Muncii. „Iniţiati- 
va corespunde — serie «L'Humanité» 

dorinţei și voinței muncitorilor de 
a-și uni forțele spre a da împreună o 
lovitură serioasă politicii antisociale a 
marelui patronat“. Această voință s-a 
manifestat de altfel de la începutul a- 
cestui an prin nenumărate acţiuni re- 
vendicative, vizind ameliorările ce se 
impun în domeniul producţiei și în cel 
social. Semnificativă în acest sens este 
recenta bătălie revendicativă declanșată 
de micii producători agricoli din pro- 
vincia Preţania, acţiune ce a luat sfir- 
şit prin victoria greviștilor. Țăranii şi 
muncitorii se întîlnesc astfel din ce în 
ce mai des pe aceeași baricadă a reven- 
dicărilor sociale, exprimîndu-și nemul- 
țumirea faţă de unele fenomene econo- 
mice îngrijorătoare, cum sînt creșterea 
continuă a preţurilor şi primejdia tot 
mai puternic resimţită a şomajului 
(peste 530 000 de șomeri, potrivit date- 
lor oficiale ale Ministerului Muncii). 
Numărul grevelor înregistrate în 1971 
in ansamblul economiei franceze a fost 
de 4350 față de 3000 din anul prece- 
Gant. 

in declaraţia dată publicităţii de că- 
tre Biroul C.G.T. se menţionează că a 
fost trimisă guvernului şi Consiliului 
național al patronatului francez o seri- 
soare prin care se cere angajarea de 
convorbiri în legătură cu revendicările 
oamenilor muncii. Totodată, a fost adre- 
sată celorlalte centrale sindicale din 
țară chemarea de a elabora un program 
comun de acţiune. „Noi trebuie să ne 


intensificăm eforturile — a declarat 
Georges Séguy, secretar general al 
C.G.T. — în vederea realizării unei pu 


ternice asoeieri a muncitorilor pentru 
ca ei să participe efectiv la pregătirea 
și organizarea acţiunilor revendicative“. 


Rodica "Ţepeş 


STOCKHOLM 


PROBLEME 
ȘTIINȚIFICE, 

DAR 

NU NUMAI ATÎT 


Corespondenţă 
pentru „Lumea“ 


O.N.U., neintrerupt de dimineaţa 

pînă seara tirziu, parcurge în a- 
ceste zile centrul Stockholm-ului, legiînd 
intre ele trei edificii care găzduiesc ac- 
tivităţile Conferinţei Naţiunilor Unite 
asupra mediului înconjurător : Folkets 
Hus (Sala Poporului), Nya Riksdaghusct 
(Clădirea nouă a Parlamentului) și 
Gamla Riksdaghuset (Clădirea veche a 
Parlamentului). În cele trei incinte, oa- 
menii politici, diplomaţii, savanții, e- 
conomișştii, specialiștii în drept interna- 
țional (într-un cuvînt, participanţii la 
lucrările Reuniunii deschise în prima 
zi a săptămînii trecute în capitala Sue- 
diei) dezbat dosarul, din ce în ce mai 
voluminos și din ce în ce mai actual, al 
salvgardării mediului înconjurător. 


U: flux de autobuze cu insemnele 


Se vorbește mult în aceste zile — mui 
mult și mai documentat decit oricind 
pină acum — despre impurificarea ae- 
rului atmosferic și despre poluarea a- 
pelor curgătoare și a oceanului planetar. 
despre dezechilibrele produse în înveli- 
şul vegetal al Pămintului și problemele 
marilor orașe, despre eroziunea solului 
și utilizarea iraţională a substanţelor 
chimice nocive. despre creșterea canti 
tăților de reziduuri poluante și incon- 
venientele civilizaţiei industriale. des- 
pre atitea și atîtea aspecte ale faptului 
că omul contemporan exercită și o ac 
tivitate distructivă. Sînt evocate, mai 
ales în dezbaterile generale din şedin- 
tele plenare dar și în cele trei comisii 
de lucru ale Conferinței — probleme 
de politică ecologică. cu alte cuvinte, 
aspecte ale studiului condiţiilor de via 
tă de pe planetă și ale interacțiunii lor. 
așa cum se prezintă ele în viziunea di- 
feritelor guverne sau organisme inter- 
naţionale. Finalizarea tuturor acestor 
activităţi urmează să se exprime în a- 
doptarea unor documente menite să re- 
prezinte prima redută ciștigată în bă 
tălia mondială împotriva deteriorării 
mediului. 

Conferinţa de la Stockholm depăses- 
te, însă, pe departe cadrul unei reu 
niuni pur științifice. pentru a trata 
multiple implicaţii ale luptei pentru 
mediul înconjurător. Unul din subiecte- 
le predilecte ale dezbaterilor îl consti- 
tuie dinamica raporturilor dintre dez- 
voltare și conservarea mediului. Opinia 
cvasiunanimă exprimată consemnează 
interdependenţa, - condiţionarea reci- 
procă a celor doi termeni. În cuvînta- 
rea sa inaugurală, secretarul general al 
O.N.U., Kurt Waldheim sublinia: „Cît 
este de important de a nu pierde din 
vedere, în deliberări și în hotărîri, re- 
laţia ce există între mediu, pe de © 
parte, comerț și dezvoltare pentru toa 
te ţările, îndeosebi însă pentru ţările în 
curs de dezvoltare, pe de altă parte” 
Un fascicol amplu de opinii avea să [ic 
focalizat de binomul dezvoltare — pro- 
tejarea mediului în discuţiile prilejuite 
de lucrările Conferinţei.  Consemnăm 
aici citeva dintre ele. 

Desfășurarea 


recentei de partidul de stinga — mică cauzată şi de un partidul - 
context internațional ne- crat, ar fi agravat şi mai 


social-demo- 


sesiuni parlamentare de comuniştii. 


primăvară din parla- 
meniul suedez a fost 
în mod particular fur- 
tunoasă din cauza re- 
fuzului opoziției de a 
sprijini guvernul în pro- 
blema fiscală, chestiune 
care riscă să pună în pe- 
ricol însăși existența ac- 
tualului cabinet social- 
democrat. Proiectul de le- 
ge în speţă, care preve- 
dea o dublare a impozite- 
lor pentru patronat, con- 
comitent cu o diminuare 
a sarcinilor fiscale din 
partea muncitorilor, a 
tost supus unui atac com- 
pact al opoziţiei, astfel 
incit obținerea votului a 
fost posibilă numai dato- 
rită celor 17 voturi ex- 
primate în sprijinul său 


După cum se ştie, gu- 
vernul premierului Olof 
Palme a fost pus în fața 
unui climat politico-soci- 
al neobişnuit, în care ac- 
țiunile revendicative s-au 
conjugat cu o creştere a 
nemulțumirii în rindul u- 
nei tot mai largi pături a 
populaţiei care se vedea 
nevoită să facă față unei 
fiscalități sporite, şi 
creşterii preţurilor ţinde- 
osebi la produsele ali- 
mentare). În plus, Suedia 
a înregistrat dintr-o da- 
tă un șomaj care atingea 
120000 de oameni, cea 
mai ridicată cifră din pc- 
rioada postbelică. 

Pe plan economic ge- 
neral, observatorii eon- 
statau o stagnare econo- 


favorabil (C.E.E.„ A.E.E.S.) 
căruia Sucdia (țară avind 
un indice mare la expor- 
turi) nu a reuşit să-i sea- 
pe. 

Guvernul  social-demo- 
crat a fost nevoit, în a- 
ceastă situaţie săiao se- 
rie de iniţiative menite 
să tempereze aceste ien- 
dinţe deblocind o sumă 
de aproape 2 miliarde de 
coroane pentru finanța- 
rea unor investiţii publi- 
ce şi a altor măsuri su- 
puse dezbaterilor din 
parlament. Partidele din 
opoziție — conservator, li- 
beral, de centru — au 
propus 0 serie de com- 
promisuri în vederea luă- 
rii unor măsuri practice 
care, însă după opinia 


mult situația. Astfel, s-a 
ajuns la proiectul de lege 
propus de ministrul de 
finanțe Gunnar Sträng 
menit să efectueze o re- 
strueturare democratică a 
fiscalității. 

Urmare a votului de la 
31 mai (alte legi sînt deja 
în pregătire printre care 
una privind micşorarea 
cheltuielilor militare). gu- 
vernul premierului Pal- 
me şi-a asigurat cadrul 
juridic adecvat progra- 
mului social pe care şi 
l-a propus cabinetul său, 
şi se așteaptă, după cum 
se apreciază în Suedia, 
efectele de „liniștire“ a 
actualului climat fierbin- 
te. 


$. N. 


În sala conferinței 


Mesut Erez, ministrul industriei şi 
tehnologiei al Turciei : „Dezvoltarea şi 
protecția mediului trebuie să meargă 
mină în mînă. Nu este, în nici un caz, 
vorba de o sacrificare a obiectivelor în- 
scrise în planurile naţionale de dezvol- 
tare“. Luis Maria de Pablo Pardo, mi- 
nistrul afacerilor externe al Argentinei: 
„Intre dezvoltarea economică și menţi- 
nerea echilibrului ecologic nu trebuie 
făcută o alegere exclusivă. Ceea ce este 
important este găsirea unei formule ra- 
ționale de armonizare a lor“. Adnan 
Tarcici, reprezentantul Yemenului : „A- 
părarea mediului nu trebuie să se facă 
pe seama progresului tehnic. De fapt, 
Însuşi progresul este cel ce va permite 
rezolvarea problemelor protecţiei me- 
diului“, Jack Davis, ministrul pentru 
problemele mediului al Canadei: „Nu 
sînt dintre aceia care cred că expansiu- 
nea economică și protecţia mediului sînt 
incompatibile. Dimpotrivă, cred că o 
planificare economică sănătoasă antre- 
nează hotăriri de primă importanţă în 
materie de protejare a mediului“. Şi se- 
ria exemplelor poate continua. Impor- 
tant de semnalat este că, în context, 
reprezentanţii diferitelor ţări s-au pro- 
nunţat, din capul locului, împotriva 
oricăror măsuri care, prezentate drept 
utile pentru protecţia mediului, ar a- 
fecta, in fond, procesul emancipării e- 
conomice şi sociale a ţărilor în curs de 
dezvoltare. Orice iniţiativă preconiziînd 
limitarea populaţiei globului în numele 
protejării mediului, spunea Jose Costa 
Cavalcanti, ministrul de interne al Bra- 
ziliei, ar fi în contradicţie flagrantă cu 
dreptul, recunoscut în mod unanim, al 
exercitării suveranităţii depline de că- 
tre toate naţiunile lumii. La rîndul său, 
şeful delegației Ghanei, K. Asanti, făcea 
cunoscut că ţara sa. înțelegind să-şi în- 
deplinească obligaţiile pe plan interna- 
țional privind protecţia mediului, nu in- 
tenționează să afecteze prin aceasta 
procesul propriei sale dezvoltări. 

Un laitmotiv al activităţilor Confe- 
rinţei — cooperarea internaţională în 


materie — a prilejuit participanţilor 
la lucrări afirmarea necesităţii strin- 
gente a adoptării unor acţiuni concre- 
te, de ordin practic, de către toate na- 
țiunile interesate în apărarea şi ame- 
liorarea mediului ambiant. Cum spunea 
premierul suedez Olof Palme, proble- 
mele mediului, preocupare urgentă pen- 
tru toate popoarele lumii, „sint demon- 
straţia spectaculară a necesităţii unei 
cooperări internaţionale şi a unui re- 
gim juridic internaţional“, Numeroşi 
vorbitori au subliniat, în alocuţiunile 
lor, anvergura planetară a problemelor 
mediului și spiritul universalităţii care 
trebuie să prezideze reuniunile desfășu- 
rate sub egida O.N.U. În acest sens, ei 
au amintit cu regret faptul că R.D.G., 
care îşi exercită de ani de zile atributele 
de stat independent şi suveran în de- 
plină concordanţă cu principiile Car- 
tei O.N.U. şi ale normelor internaţiona- 
le, ca şi alte state interesate au fost 
impiedicate să participe, cu drepturi 
egale, la lucrările Conferinţei. Faptul 
acesta — s-a remarcat — nu poate să 
nu împieteze asupra adoptării unor ac- 
țiuni eficiente în cimpul  salvgardării 
mediului ; în acest sens delegatul Fin- 
landei exemplifica prin problemele pri- 
vitoare la protejarea Mării Baltice care 
nu ar putea fi abordate prin excluderea 
R. D. Germane. 

Și alte probleme stringente ale actua- 
lităţii politice internaţionale şi-au găsit 
reflectarea pregnantă în modul de des- 
iășurare a Conferinţei. Cursa înarmări- 
lor, apreciată ca forma cea mai nefas- 
tă a poluării mediului. războiul agre- 
siv purtat de S.U.A. în ţările Asiei de 
sud-est şi războiul colonial al Portuga- 
liei în Angola, Guineea-Bissau şi Mo- 
zambic, însoţite de un cortegiu de de- 
zastre ecologice. consecinţele profund 
dăunătoare ale îndelungatei  dominaţii 
coloniale asupra mediului ţărilor în 
curs de dezvoltare, au fost condamnate, 
deopotrivă, în numele comandamente- 
lor -stiinţei, în condiţiile de pace şi 


securitate care pot, numai ele. să usi- 
gure dezvoltarea de sine stătătoare a 
naţiunilor lumii, valorificarea plenară a 
propriilor resurse materiale şi umane, 
realizarea aspirațiilor  general-umane 
spre o viaţă tot mai bună. 

O rezonanţă particulară a avut-o, în 
acest sens, discursul premierului sue- 
dez Olof Palme. .,Distrugerile imense 
provocate de bombardamentele fără 
discriminare, de folosirea pe scară lar- 
gă a buldozerelor şi ierbicidelor sint 
acte de violenţă descrise uneori cae 
cocid, care solicită de urgenţă atenţia 
internațională — a spus el. Ştim că 
pera de dezarmare şi pace trebuie pri- 
vită într-o perspectivă îndelungată. Este 
totuși de o importanță capitală ca răz- 
boiul ecologic să înceteze imediat”. 

Desi cuvîntul Vietnam nu a 
fost direct pronunţat în intervenţia 
premierului suedez, toată lumea a 
remarcat adresa precisă a acestui frag- 
ment din discursul premierului Palme. 
De aitfel, mulţi din cei ce au ascultat 
acest discurs se gîndeau la secvențele 
zguduitoare ale filmelor documentare 
realizate de cîțiva cercetători din S.U.A. 
în Vietnamul de sud și în alte părţi ale 
indochinei și proiectate în aceste zile 
in capitala Suediei, filme ce înfățișează 
tocmai dezastrele produse de bombele, 
buldozerele și substanţele chimice ame- 
ricane în orezării, păduri și localităţi, 
pe vastele suprafețe ale acestei zone 
geografice. 

Pentru că — și prin aceasta desem- 
nez una din caracteristicile ambianţei 
de aici, în acest moment — „Un singur 
Pămînt“, deviza Conferinţei, prezidează 
atît lucrările reuniunii desfăşurate sub 
steagul O.N.U., cit și felurite alte ac- 
țiuni consacrate protejării mediului în- 
conjurător, între care o gamă variată 
de manifestări în favoarea păcii în 
Vietnam, de la prelegeri de înaltă ți- 
nută științifică. datorate unor profesori 
universitari de renume, ca americanii 
Arthur Westing şi E. W. Pfeiffeg şi pină 
la demonstrații de stradă impetuoase ale 
tineretului din Stockholm, în semn de 
solidaritate cu lupta eroică a Vietnamu- 
lui. 

Manifestîndu-se ca o prezență activă 
și utiiă la lucrările Conferinţei, delega- 
tia României condusă de Florin Iorgu- 
lescu, preşedintele Comitetului de Stat 
al Apelor, înţelege să-şi aducă întreaga 
sa contribuţie constructivă, în spiritul 
cooperării şi înţelegerii internaţionale, 
la bunul mers şi reuşita finală a Reu- 
niunii de la Stockholm, exprimindu-și 
convingerea că prezenta Conferinţă va 
pune bazele unei largi cooperări între 
state, în acest domeniu. 

În acest sens, delegaţia română s-a 
pronunţat pentru adoptarea unei decla- 
rații asupra mediului, ale cărei princi- 
pii generale trebuie să exprime clar 
dreptul inalienabil al tuturor ţărilor de 
a utiliza resursele naturale în propriile 
interese, necesitatea de a rezolva pro- 
blemele privitoare la mediu, în strinsă 
legătură cu procesul general al dezvol- 
tării. 


Corneliu Vlad 


Stockholm, 12 iunie 


DI OR 


Pe firul evenimenielor 


WASHINGTON 


„STOP 
MCGOVERN” ? 


guri că, în noiembrie, adversarul pe 

care va trebui să-l înfringă preşe- 
dintele Nixon se va numi George 
McGovern. Încă înainte de victoria se- 
natorului McGovern în alegerile preli- 
minare din California, John Mitchell, 
care a renunțat la funcția de ministru 
al justiției pentru a dirija campania 
electorală republicană, şi-a exprimat 
opinia că „democraților le va fi foarte 
greu să-i taie calea lui McGovern“. Ei, 
totuși, încearcă s-o facă. O adevărată 
mișcare „Stop McGovern“ raliază în- 
tr-un front ostil celui mai puternic as- 
pirant democrat pe liderii sindicali, pe 
sprijinitorii financiari tradiţionali ai 
partidului democrat, cadrele de condu- 
cere ale acestuia. George McGovern, 
care făcuse cunoscut că nu va cere nici 
unuia dintre candidaţii în spe să se de- 
siste în favoarea lui înainte de conven- 
ţia de la 10 iulie, s-a întîlnit totuși la 
8 iunie cu senatorul Edmund Muskie. 
Nu se știe ce au discutat, se ştie doar 
că, a doua zi după întrevedere, Ed- 
mund Muskie a declarat presei că își 
menţine candidatura proprie. Aceasta 
înseamnă că Muskie, care pornise mare 
favorit în cursa pentru investitura de- 
mocrată, dar a fost silit s-o abandoneze 
după ce a fost înfrînt categoric în cîte- 
va alegeri preliminare esenţiale, refuză 
să tacă ceea ce ar depinde de el pentru 
ca balanţa să încline în avantajul lui 
McGovern. De fapt, în momentul cînd 
s-a decis să se retragă din campania 
pentru cucerirea de delegaţi, Muskie 
făcuse gestul de a-i „elibera“ pe cei 174 
de delegaţi, dobîndiţi pînă atunci, de 
obligaţia de a-l sprijini. Acum însă, 
cînd McGovern, căruia nimeni nu-i re- 
cunoştea iniţial vreo șansă, a preluat 
detaşat conducerea plutonului de aspi- 
ranţi democrați, Muskie speră probabil 
că la convenţie se va crea un impas și 


Qiri ea partidului republican par si- 


McGOVERN 
La încrucișarea a două curente 


—————————————————————————— 


că el însuși ar putea să ajungă — pe 
bază de compromis — candidatul parti- 
dului său. George McGovern este privit 
de Muskie ca „prea de stinga“, el îi 
cere „să prezinte un program în con- 
formitate cu aspirațiile majorității 
membrilor partidului“, 

George McGovern se află acum la 
încrucişarea a două curente : zecile de 
mii de suporteri care l-au ajutat să ob- 
țină categoricele victorii de pină acum 
îi cer să se mențină ferm pe poziţiile 
pe baza cărora a obţinut aceste victo- 
rii ; cadrele partidului democrat îi su- 
gerează să le facă anumite concesii, să 
adopte o linie mai de centru, mai apro- 
piată de politica tradiţională a partidu- 
lui. Cum va proceda McGovern ? În- 
treaga lui carieră politică de pînă 
acum l-a arătat ca pe un om 
consecvent în convingerile sale. Deși 
declară că doreşte sprijinul con- 
ducerii democrate, actuala lui si- 
tuație nu l-a determinat să-şi 
schimbe cîtuşi de puţin opțiunile fun- 
damentale. El continuă să se pronunțe 
pentru retragerea imediată şi necondi- 
tionată a forțelor americane din Viet- 
nam, pentru reducerea substanțială a 
bugetului militar, pentru reforma sis- 
temului fiscal şi a sistemului de asigu- 
rări sociale şi așa mai departe 

Convenția partidului demorat se va 
afla, deci, în fața a patru candidați: 
McGovern, Humphrey, Muskie şi Wal- 
lace., Situația sănătății lui George 
Wallace este mai proastă decît lăsau să 
se creadă informațiile de imediat după 
atentat. Duminică McGovern l-a vizitat 
la spitalul  Hollycross din Silverspring 
(Maryland) unde se află şi acum, fiind 
în continuare netransportabil. (Datorită 
acestei situaţii el a fost înlocuit, cu în- 
cepere de la 6 iunie, în funcția de gu- 
vernator al Alabamei de adjunctul său, 
Jere Beasley, legea statului respectiv 
prevăzînd că guvernatorul trebuie să-și 
predea mandatul dacă lipsește din stat 
mai mult de 20 de zile consecutiv, ur- 
mînd să şi-l reia la înapoiere). La ieși- 
rea din spital, McGovern a fost între- 
bat de reporteri dacă întrevede posibi- 
litatea unei liste electorale democrate 
McGovern — Wallace. McGovern a 
respins categoric ipoteza unei însoţiri 
cu guvernatorul Alabamei : „S-ar simţi 
la fel de nelalocul lui pe o listă MeGo- 
vern, cum m-aș simţi și eu pe o listă 
Wallace“. El a spus că nu exclude po- 
sibilitatea de a-i oferi lui Wallace un 
post într-un cabinet McGovern. Decla- 
raţia — ca de altfel și vizita la spital — 
a avut un caracter mai curînd carita- 
bil decît politic. Rănile abdominale ale 
lui Wallace s-au infectat, ceea ce a dċ- 
terminat  aminarea operației pentru 
extragerea  glonţului care s-a oprit în 
coloana vertebrală. O operaţie prema- 
tură, au spus medicii, ar putea să pro- 
voace o meningită spinală. După ope- 
rație — a cărei dată nu a fost încă sta- 
bilită — convalescența va dura mini- 
mum 4—6 săptămîni, ceea ce înseamnă 
că Wallace nu va putea să ia în nici un 
caz parte la  conciliabulele care vor 
avea loc cu prilejul convenției demo- 
crate. 

Plecind de la Wallace, McGovern a 
trăit la rîndul său emoţiile unui aten- 
tat. După ce avionul care trebuia să-l 
ducă la Oklahoma City îşi luase zborul, 
un post de poliţie din New York a pri- 
mit un telefon prin care se anunţa că 
la bordul avionului (un reactor închi- 
riat de MeGovern, în care zburau îm- 
preună cu el, opt membri ai statului 


său major electoral, 11 agenţi ai servi- 
ciului secret și zece ziariști, plus cei 
opt membri ai echipajului) va face 
explozie. Poliţia a comunicat imediat 
amenințarea aeroportului La Guardia, 
acesta a  transmis-o pilotului, dar s-a 
decis ca avionul să-și continue zborul 
pînă la Pittsburgh, unde urma, oricum, 
să ia combustibil. La Pittsburgh, avio- 
nul a fost garat pe o pistă izolată pen- 
tru a fi evacuat, dar ușile s-au defectat 
şi pasagerii au fost nevoiţi să se stre- 
coare prin ieșirile pentru caz de peri- 
col. Trei ziariști au căzut și s-au rănit. 
Avionul a fost scotocit îndelung, dar 
nu s-a găsit nici o bombă. Fusese o 
alarmă falsă, foarte credibilă însă în 
condiţiile înmulţirii atentatelor impo- 
triva avioanelor şi ale atmosferei de 
teamă în care se desfășoară campania 
electorală de la împușcarea lui George 
Wallace. 


Felicia Antip 


ATENA 


MOMENTUL ESTE 
AL CORECTĂRILOR 


Corespondenţă 
pentru „Lumea“ 


venimentele din ultimele luni lasă 
E: unei oarecari diversificări a 

vieţii politico-sociale în Grecia. Pa- 
ralel cu menţinerea și întărirea instru- 
mentelor de protejare a regimului, se 
fac încercări de a se atrage anumite ca- 
tegorii ale populaţiei la eradicarea unor, 
defecte din modul de administrare. În-' 
cercînd să stimuleze  criticarea unor 
stări de lucruri, regimul a întreprins 
măsuri de corectare în primul rînd în 
propriile rînduri. A 

Un fapt surpriză l-a constituit, la 
timpul respectiv revocarea generalului 
Zoitakis din postul de regent şi asuma- 
rea şi a acestei funcţii decătre primul 
ministru Gh. Papadopoulos. Din expli- 
caţiile date de autorităţi rezultă că ra- 
porturile dintre guvern şi regent nu e- 
rau lipsite de tensiune și că generalul 
Zoitakis tindea să devină un al doilea 
centru de putere, frînînd sau chiar tor- 
pilînd unele din măsurile guvernului și 
încercînd să impună altele, în confor- 
mitate cu concepţiile și scopurile sale. 
Cu alte cuvinte, după cum scria „Elef- 
teros Cosmos“, în interiorul regimului 
„apăruse și se dezvolta o anomalie... 
Neînlăturată la timp, ea ar fi putut 
încurca serios lucrurile“. Atunci s-a re- 
levat faptul că revocarea lui Zoitakis a 
dus la întărirea guvernului și a pozi- 
ţiilor șefului său. Consolidarea poziții- 
lor primului ministru a fost evocată din 


nou, recent, de către prim-vicepremie- 
rul S. Pattakos, în cadrul unui dialog 
cu un grup de ziariști atenieni: „Pre- 
mierul Papadopoulos — a spus el — este 
puternic pentru că este sprijinit de toți 
colaboratorii săi“. Unii observatori cir- 
cumscriu preocupărilor de a se lărgi 
cercul acestor colaboratori recentele 
schimbări în ierarhia superioară a ar- 
matei, prin înlocuirea comandanților 
forţelor terestre şi aeriene, ca şi a şe- 
filor unor regiuni și mari unităţi mi- 
litare. 

Presa ateniană întrezăreşte noi rema- 
nieri și restructurări în cadrul guver- 
nului, a cărui compoziţie actuală da- 
tează din august anul trecut. Noile 
schimbări ar urmări, între altele, lăr- 
girea ariei de cuprindere a cabinetului, 
prin înglobarea unor persoane prove- 
nind din cercurile partidelor ce s-au pe- 
rindat la putere înainte de 21 aprilie 
1967. Între timp, liderii grupărilot res- 
pective, menţinindu-se pe poziţia iniția- 
lă ostilă, susţin că nu se vor simţi an- 
gajați cu nimic de eventuala pătrun- 
dere în guvern a unora dintre foștii lor 
colaboratori şi se ghidează în continua- 
re după lozinca: actualul regim „tre- 
buie să plece“, Ziarul „Acropolis“, legat 
în trecut de partidul E.R.E., apreciază 
că această lozincă „nu este realistă. iar 
înfăptuirea ei este imposibilă“. În po- 
fida faptului că aprecieri similare siat 
împărtășite de factori mai puţin nume- 
roşi decit cu trei-patru ani în urmă, u- 
nele dintre personalităţile care au jucat 
în trecut un rol activ în viaţa politică a 
țării continuă să insiste. în discuţii par- 
ticulare sau, uneori, în declaraţii pu- 
blice, ca „regimul să se retragă“. Acti- 
vizindu-se, în condițiile unor nuanțări 
ale rigorilor legii marțiale, în vigoare 
încă în marile oraşe, opoziția politică a 
trecut şi la crearea unor cadre organi- 
zatorice pentru promovarea concepțiilor 
sale. La Atena a funcționat un timp 
„societatea pentru studicrea probleme- 
lor greceşti“. sut a cărei egidă se des- 
făşurau adunări prilejuind expuneri şi 
discuţii pe p:obleme delicate pentru 
actuala situaţie din ţară Picătura ce a 
revărsat paharul a fost însă un articol 
al preşedintelui societăţii, prof. I. Pez- 
mazoglu, care arunca o umbră serioasă 
asupra statisticilor oficiale optimiste 
privind dezvoltarea economică în ulti- 
mii ani. Publicat într-un ziar de mare 
tiraj, articolul a oferit autorităţilor mo- 
tivul potrivit pentru a decide dizolva- 
rea respectivei societăţi, ca și a unei or- 
ganizaţii de tineret, de-abia creată, dar 
activă, ambele fiind acuzate că „ac- 
ționează. prin adunări şi alte forme îm- 
potriva ordinii şi a economiei naționa- 
le, pentru zdruncinarea încrederii opi- 
niei publice şi crearea de tulburări“. 
Prof. Pezmazoglu a fost deportat, re- 
curgîndu-se astfel din nou la un pro- 
cedeu la care se renunțase cu cîteva 
luni înainte. Guvernul a lansat în ace- 
lași timp avertismentul că ..este hotărît 
să reprime orice tentativă de reînviere“ 
a practicilor abolite la 21 aprilie 1967. 

Acest avertisment a intervenit la pu- 
țin timp după seria de procese în care 
au fost implicate zeci de persoane, în- 
deosebi intelectuali, pentru participare 
la acțiuni avînd menirea — în concep- 
ţia inspiratorilor lor — de a clinti ordi- 
nea existentă, Reținînd timp de mai 
multe săptămîni atenția opiniei publice, 
procesele au dezvăluit serioasele deose- 
biri de opinii între persoanele implica- 
te, atît în privința scopurilor urmărite, 
cît și a mijloacelor de înfăptuire a lor. 


Referindu-se la mediile fostelor partide 
de guvernămînt, ziarul. „Acropolis“, 
competent în materie, constata că, de 
fapt, „acestea nu numai că n-au slăbit 
regimul prin acțiunile lor nepotrivite, 
dar... l-au întărit, diminuînd şi mai 
mult propria lor eficiență“, 

Alt gen de relații caută să încetățe- 
nească autoritățile cu tineretul studios 
contestatar. Fenomen nou în ultimii 
cinci ani în Grecia, mişcarea contesta- 
tară în universități a fost declanșată de 
cererea studenților de la Facultatea de 
drept a Universităţii din Atena de a li 
se. îngădui să aleagă consiliul de admi- 
nistraţie al asociaţiei lor. Cereri simi- 
lare au fost adresate autorităţilor şi de 
studenţii de la alte facultăţi din Atena, 
apoi mișcarea pentru alegeri a cuprins 
universităţile din Salonic, Ianina și Pa- 
tras. Circa două mii de studenţi ai șco- 
lilor de subingineri au încercat să ob- 
țină elaborarea unor măsuri care să le 
asigure condiţii de angajare și salariza- 
re normale după absolvire. Conţinutul 
cererilor s-a diversificat. În faţa refu- 
zului de a li se da un răspuns, studenții 
au început să boicoteze cursurile Auto- 
rităţile păreau surprinse și deconcerta- 
te. A devenit însă evident că, din mo- 
ment ce mişcarea s-a extins, măsurile 
administrative ar turna gaz pe foc. O 
coloană de tineri a străbătut chiar o 
parte a bulevardului central din Atena, 
scandînd lozinci în sprijinul cererilor 
lor. Guvernul a optat în cele din urmă 
pentru metoda dialogului. Vicepremie- 
rii şi alți membri ai guvernului s-au an- 
gajat în discuţii îndelungate cu studen- 
ţii adunaţi în aule, S-a recunoscut chiar 
că studenţii au dreptate. Ziarul progu- 
vernamental „Elefteros Cosmos“ a ce- 
rut să fie trași la răspundere cei ce nu 
au răspuns la timp cererilor tineretu- 
lui. considerînd că practici de acest gen 
sînt contrare promisiunilor regimului 
de a moderniza învățămîntul și de a 
soluţiona problemele ce se ivesc, în mod 
operativ. Studenţilor li s-au comunicat 
măsuri ce satisfac o parte din dolean- 
tele lor. Problema alegerilor organelor 
de conducere ale asociaţiilor din uni- 
versităţi, a rămas însă în suspensie, 
pînă la crearea condiţiilor în care — 
s-a spus — rezultatele alegerilor respec- 
tive nu vor fi „contrare ordinii exis- 
tente“. Studenţii au fost îndemnați să 
acţioneze în vederea creării acestor con- 
diții, adică să se  ralieze platformei 
regimului pentru a se putea folosi „cit 
mai curînd posibil“ de dreptul de a a- 
lege. Este-o adaptare la realităţile din 
universităţi a concepţiei generale a re- 
gimului privind aplicarea integrală a 
Constituţiei. Lideri ai guvernului afir- 
mă adesea că singurul impediment în 
calea aplicării legii cu privire la crea- 
rea partidelor şi organizarea de alegeri 
parlamentare îi constituie persistenţa 
„elementelor și grupurilor“ ce au alte 
preferinţe decit ordinea actuală. O ima- 
gine a multitudinii acestor preferinţe a 
oferit-o și filmul „Sacco și Vanzetti“, 
care s-a menţinut pe numeroase ecrane 
o perioadă record, umplind pînă la re- 
fuz sălile. 

Dacă aplicarea integrală a Constitu- 
tiei nu este încă previzibilă în timp, se 
observă o doză sporită de toleranță, 
faţă de acţiuni sau manifestări care, 
deși nu sînt agreate, nu reprezintă to- 
tuşi o primejdie. O atmosferă mai rela- 
xată domneşte în ţară și observatorii 
consideră că regimul se află în prezent 
în rolul unui dirijor prudent al unei 
mişcări, încete și adesea discontinue 


„spre crearea unor condiţii mai libera- 
le“, într-un cadru care să asigiire per- 
petuarea ordinii actuale, în trăsăturile 
sale definitorii. 


Alexandru Cimpeanu 


Atena, 12 iunie 


Nepotul... 


După ce a ţinut o conferință 
la universitatea din Sevilla şi 
alta la universitatea din Gra- 
nada, Alejandro Rojas Marcos 
a fost acuzat de procurorul Tri- 
bunalului ordinii publice că face 
propagandă ostilă guvernului. 
Deși în cele două întilniri cu 
studenţii „delineventul“ nu se 
lansase în atacuri a căror 
asprime să tulbure în mod 
deosebit  tihna oficialităților, 
cele cîteva adevăruri emise 
de cl au fost suficiente pen- 
tru a fi rapid interpretate 
defavorabil şi, deci, de a stirni 
zelul disciplinar al procurorului. 
Ca atare, conferențiarului i s-au 
administrat, unul peste altul, 
patru ani de închisoare. 

Procesul a stirnit comentarii 
din mai multe motive. Mai intii, 
pentru că apărătorul lui Ale- 
jandro Rojas Marcos a fost 
Manuel Clavero, rectorul uni- 
versității din Sevilla, persona- 
litate binecunoscută a invăță- 
mintului spaniol. Fireşte, fap- 
tul că și-a luat inima în dinţi și 
a pledat împotriva unui rechi- 
zitoriu al Tribunalului ordinii 
publice nu putea rămine fără 
ecou. Dar dacă apărătorul, prin 
ceea ce reprezintă și prin pozi- 
ţia sa în proces, a stirnit inte- 
res, „acuzatul“ a provocat unul 
şi mai și. Căci Alejandro Rojas 
Marcos nu este altcineva decit... 
nepotul ministrului de interne 
al Spaniei, urmaș cu eminente 
studii și — cum se spune — cu 
viitor asigurat al unei familii 
din chiar „protipendada“ socie- 
tăţii spaniole. In aceste condi- 
ţii, delictul de a ieși din cadrul 
cuminte al familiei și al mediu- 
lui social respectiv a căpătat în 
concepţia acuzatorilor circum- 
stanţe agravante, Cu atit mai 
mult cu cît tînărul Marcos, 
înainte de a fi deținut, s-a prc- 
zentat în fruntea unei delegații 
la reședința cardinalului Bueno 
Monreal, episcopul Sevillici, 
pentru a-i cere să intervină în 
favoarea respectării articolului 
18 din constituția spaniolă, care 
prevede că nici un cetățean nu 
poate fi deținut ilegal. 

Dar zarurile fuseseră arun- 
cate. Degeaba a insistat şi rec- 
torul Manuel Clavero asupra 
necesității ca instanța să utili- 
zeze „procedee legale“. Degeabı 
au protestat studenţii. Procuro- 
rul a rămas la părerea sa : „Pe- 
ricolul pe care îl reprezintă ac- 

țiunea lui Rojas Marcos — a 
spus acest vajnie apărător al 
legalităţii franchiste — este in- 


comparabil mai grav decit dacă 
ar fi vorba de un militant poli- 
tic obișnuit, căci inculpatul face 
parte din cea mai înaltă socie- 
tate, este bogat și cultivat“. 

Mă rog, a spus şi dinsul ce 
sindește.., 


H Radu Budeanu 


? 


Cipru 

În încheierea vizitei la Ni- 
cosia, Kurt Waldheim, secre- 
tarul general al Naţiunilor U- 
mite, a trimis un raport Con- 
siliului de Securitate cuprin- 
zind impresiile sale asupra 
întrevederilor intercomunitare 
la a căror reluare a asistat 
în Cipru. Secretarul general 
urmează să completeze ra- 
portul la 15 iunie, evocînd în 
fața membrilor _ Consiliului 
rezultatele convorbirilor pe 
care le-a purtat la Nicosia. 
Ankara şi Atena. Totodată 
— subliniază „France Presse“ 
— Consiliul de Securitate se 
va pronunța oficial în favoa- 
rea prelungirii mandatului 
fortelor O.N.U. in Cipru. 


Turneu 


Seful diplomației britanice, 
Alec Douglas - Home, va in- 
treprinde, între 23 iunie şi 
& iulie, o călătorie în Asia, 
în cursul căreia va vizita 
Bangladesh, Australia (pen- 
tru a asista la reuniunea mi 
nisterială anuală a S.E.A.T.O.). 
Noua Zeelandă, Indonezia şi 
Afganistan. Este al doilea 
turneu asiatic din acest an, 
al ministrului de externe 
britanic. Primul a fost între- 
rupt pentru participarea la 
votul din Camera Comunelor 
(19 februarie) în legătură cu 
legislația privind aderarea 
Marii Britanii la Piața co- 
MUNĂ. 


Demisie ? 


Potrivit ziarelor japoneze, 
primul ministru Eisaku Sato 
ar fi lăsat să se înţeleagă 
că-şi va anunța demisia la 
sfîrşitul săptămínii, odată cu 
încheierea actualei sesiuni a 
parlamentului. Revista ame- 
ricană „Time“ menţionează că 
ministrul de externe Takeo 
Puluda, unul dintre succesorii 
prezumtiri, şi-a întrerupt o 
călătorie la Seul spre a fi la 
dispoziția premierului în c€- 
ventualitatea anunțării demi- 
Ster 


Anti-atomic 


În subteranele prefecturii 
poliției din Paris au început 
recent săpături pentru un re- 
fugiu anti-atomic. Ştirea stir- 
nind nelinişte în rîndurile 
populației, autoritățile au 
fost nevoite să precizeze, în 
cadrul unei interpelări parla- 
mentare, că refugiul este 
destinat în realitate găzduirii 
unui „comando mixt“, com- 

pus dih ofițeri ai poliției şi 
armatei care va intra în func- 
tiune „atunci cînd se vor pro- 
duce grave dezordini sociale“. 
Anti-atomic... 


Copii 

Revista „Informations“, or- 
gan al Biroului Internaţional 
al Muncii, anunță în ultimul 
său număr unul din obiecti- 
vele Conferinței  internațio- 
nale a muncii ce urmează să 
aibă loc în cursul acestei 
luni la Geneva: protejarea 
copiilor care muncesc, Au 14 
ani şi uneori mai puțin. Pe 
glob sînt 43 milioane de ase- 
menez copii, 90 la sută în tă- 
rile în curs de dezvoltare. 


Supersonic 


Recent parlamentul danez 
a aprobat cu 132 de voturi 
pentru și două abţineri un 
proiect de lege  interzicind 
survolarea teritoriului țării 
de către avioane civile super- 
sonice. Noua lege — scrie 
„Corriere della Sera“ — nu 
se referă la avioanele mili- 
tare. Norvegia și Suedia au 
aprobat mai demult legi si- 
milare. 


Ora 


Trecînd la 28 mai la „ora 
legală“ (va dura pînă la 30 
septembrie, cind se va reveni 
la cea solară), italienii au 
pierdut un ceas de somn dar 
au cîştigat în schimb un ceas 
de lumină. Deşi acesta este 
al şaptelea an cînd se aplică 
o asemenea măsură, polemi- 
cile nu s-au stins. li sint fa- 
vorabili — scrie revista 


DIN SURSE... 


„Tempo“ — comercianții. In- 
diferenți — oamenii de pe 
stradă. Contrare — „Alitalia“ 
sau căile ferate. Pentru trans- 
porturi, obiecțiile pornesc de 
la necesitatea de a modifica 
orarele de două ori pe an. 
Soluția ? Extinderea orei le- 
gale (Franța și Marea Brita- 
nie au procedat astfel) la în- 
tregul an. 


Arheologie ? 


Membrii unei echipe de ar- 
heologi americani care stu- 
diază o regiune din sudul 
Libanului sînt bănuiţi de a 
avea activităţi nu tocmai ar- 
heologice. La un moment dat 
— relatează ziarele din Bei- 
rut — localnicii au remarcat 
că arheologii utilizau  baloa- 
ne pentru fotografierea coli- 
nelor din împrejurimile unui 
sector strategic.  Avertizată, 
poliția locală a confiscat pe- 
liculele, membrii misiunii 
fiind puşi sub observație pină 
la developarea filmelor. 


Cafea 


S-a deschis la Milano ex- 
poziția „Trei secole de ca- 
fea“, conținînd o istorie a 
boabelor negre (caprele etio- 
piene le-au descoperit !), pre- 
cum şi documente sau exem- 
plare culese din toată lumea. 
Cei care nu știau pot afla aici 
că Voltaire obişnuia să bea 
cincizeci de cești cu cafea pe 
zi, că Jonathan Swift, creato- 
rul lui Gulliver, foloseşte ter- 
menul „cafea“ pentru a in- 
dica toate dorințele, că Franz 
Kafka, autorul „Procesului“, 
povesteşte cum vizita sa la 
naturalistul Johannes Schlaf 


s-a sfîrşit prost deoarece a- 
cesta i-a oferit o cafea de ne- 


După cum se știe, atentatul împotriva guvernatorului George 


Wallace a determinat pe președintele Nixon să ote:e tutu- 
ror candidatilor la cursa prezidențială o protecție sporită 


din partea serviciului 


secret. lată membri ai acestui 


serviciu „păzindu-l” pe Hubert Humphrey, în timp ce acesta 
vorbeşte la un miting electoral 


Cum să se conserve far- 
mecul pe care-l emană 
vechile clădiri pariziene în 
fata irezistibilei invazii « 
buildings-urilor? Cum se 
poi insera noile clădiri în 
vechiul peisaj fără a de- 
ceptiona pe turiștii veniți 
să vadă orașul așa cum a- 
rată în albume? Una din 
soluţiile la care au recurs 
edilii Parisului e cea din 
fotogratie : cale liberă edi- 
ficiilor moderne cu condi- 
fia ca fațada să rămînă 
neschimbată... 


băut. sau că Johann Sebastian 
Bach a compus o „Cantată a 


cafelei“. 


Recomandată 


Contraamiralul Philippe 
de Gaulle — candidat la pre- 
şedinția Republicii franceze 
în 1976? „Ştirea, — scrie 
«Le Monde», — ar putea pre- 
zenta un oarecare interes 
dacă ar fi reală“.  Deocam- 
dată nu este vorba decit de 
un apel adresat fiului fostu- 
lui preşedinte de către o a- 
sociaţie înființată in noiem- 
brie 1971 sub numele de 
Centru al republicanilor ti- 
beri (C.R.L.) şi despre care 
nu se vorbise nimic pînă în 
mai 1972, cînd a difuzat zeci 
de mii de manifeste prin 
care cerea contraamiralului 
„să-și asume destinele 
Franței“. Conducătorii C.R.L. 
declară că nu au cerut asen- 
timentul lui Philippe de 
Gaulle dar afirmă că i-au 
trimis un manifest prin scri- 
soare recomandată cu adeve- 
rire de primire. 


Rubrică realizată de 
Rodica Dumitrescu 


SINTEZE 


DEZVOLTAREA COLABORĂRII ECONOMICE 


A ROMÂNIEI 


CU ȚĂRILE SOCIALISTE (1) 


Întreaga activitate pe plan interna- 
ţional a Partidului Comunist Român, a 
guvernului Republicii Socialiste Româ- 
nia are ca obiectiv esenţial asigurarea 
condiţiilor externe pentru desfăşurarea 
nestingherită, cu succes, a procesului de 
edificare a socialismului în patria noas- 
tră, întărirea continuă a sistemului 
mondial socialist, dezvoltarea relaţiilor 
de prietenie şi colaborare cu toate po- 
poarele, afirmarea constructivă şi 
demnă a României în ansamblul națiu 
nilor lumii. 

În acest cadru general, pe prim plan 
se evidenţiază activitatea României de 
dezvoltare şi adincire continuă a prie- 
teniei și colaborării frăţești, multilate- 
rale cu toate ţările socialiste, de întă- 
rire a unităţii și coeziunii sistemului 
mondial socialist. 


O URIAȘĂ FORȚĂ 
ECONOMICĂ ȘI POLITICĂ 
A LUMII CONTEMPORANE 


În 1917, victoria Marii Revoluții So- 
cialiste din Octombrie a pus bazele pri- 
mului stat socialist din lume, Uniunea 
Sovietică,  producind astfel o breșă 
adincă în sistemul capitalist mondial și 
deschizind o eră nouă în istoria omeni- 
rii, era socialismului. După cel de-al 
doilea război mondial, revoluţia popu- 
lară a învins și socialismul a triumfat 
într-un şir de noi țări europene : Alba- 
nia, Bulgaria, Cehoslovacia, R.D. Ger- 
mană, Iugoslavia, Polonia, România și 
Ungaria. În 1949 s-a terminat victorioa- 
să lupta revoluţionară a poporului chi- 
nez, formarea Republicii Populare Chi- 
neze semniticînd o schimbare istorică 
in raportul de forțe pe plan mondial. 
Crearea R.P.D. Coreene și a R.D: Viet- 
nam, precum şi existența R.P. Mongole 
au sporit considerabil forţele socialis- 
mului. În 1959, revoluţia a învins în 
Cuba şi, ca urmare, pe continentul la- 
tino-american a apărut primul stat so- 
cialist. 

Astfel, într-un răstimp istoric relativ 
scurt, în urma victoriei noii orinduiri în 
14 state, situate pe trei continente, a 
apărut şi se dezvoltă continuu sistemul 
socialist mondial, care exprimă existen- 
ţa socialismului ca mod de producție 
într-un număr de state ce se dezvoltă 
independent, într-o mare diversitate de 
condiţii economice și politice, de parti- 
cularităţi istorice. Situate la niveluri 
diferite de dezvoltare economică şi so- 
cială, statele socialiste construiesc noua 
orînduire călăuzindu-se după legile so- 
ciale obiective, după învățătura mar- 
xist-leninistă. „Prin sistemul socialist 
mondial — arăta tovarășul Nicolae 

Ceauşescu la Congresul al X-lea al 
Partidului Comunist Român — noi în- 
țelegem nu un bloc în care statele se 
contopesc într-un tot, renunţind la su- 
veranitatea lor naţională, ci afirmarea 
socialismului ca forță internaţională 
prin victoria sa în mai multe state in- 
dependente, care se dezvoltă de sine 
stătător și își organizează relaţiile din- 
tre ele pe principiile noi ale marxism- 
leninismului şi  internaţionalismului 
proletar“, 

Cele 14 state socialiste reprezintă — 
prin potenţialul uman și material de 
care dispun, ca şi prin caracterul dina- 
mic al economiilor lor naţionale — co 
uriașă forță economică, social-politică 
şi militară a epocii contemporane. La 
mijlocul anului 1970, statele socialiste 
luate în ansamblu deţineau 25,9 la sută 
din teritoriu și 33,6 la sută din popu- 
laţia globului și realizau 39 la sută din 
producția industrială mondială. De ase- 
menea, pe teritoriile acestor state se 
află o parte importantă a resurselor 
naturale mondiale, într-o gamă extrem 
de variată, şi este concentrat un puter- 
nic potenţial de creaţie ştiinţifică şi 
tehnică, inclusiv în sectoarele cele mai 
înaintate ale progresului contemporan. 

Întărirea şi dezvoltarea sistemului 
mondial socialist se realizează, în pri- 
mul rînd, prin dezvoltarea economico- 
socială a fiecăruia din cele 14 state so- 
cialiste, prin rezultatele concrete pe 
care ele le obţin în creşterea și moder- 
nizarea economiilor lor naţionale, în ri- 
dicarea nivelului de cultură şi bună- 
stare a popoarelor lor. Tocmai de aceea, 
partidul nostru consideră că înfăptuirea 
cu succes a sarcinilor fundamentale ale 
construcţiei socialiste reprezintă apor- 
tul esenţial al fiecărei ţări la întărirea 
sistemului socialist mondial, la creşte- 
rea forţei și prestigiului său în lume. 
„Conduciînd edificarea cu succes a orin- 
duirii socialiste în România — sublinia 
tovarășul Nicolae Ceauşescu — parti- 
dul nostru își îndeplinește atit îndatori- 
rea sa fundamentală faţă de poporul ro- 
mân, cît şi îndatoririle ce-i revin ca de- 
taşament al mişcării comuniste si 
muncitorești internaţionale“. 

În același timp, la întărirea sistemu- 
lui mondial socialist contribuie dezvol- 


tarea prieteniei şi colaborării dintre ţă- 
rile socialiste pe baza principiilor rela- 
țiilor de tip nou dintre aceste state. 

Statornicind raporturi sociale calita- 
tiv noi pe plan naţional, socialismul a 
creat, în acelaşi timp, premisele obiec- 
tive pentru promovarea unui tip su- 
perior de relaţii între statele socialiste 
— state libere, independente, suverane 
şi egale în drepturi — care, colaborînd 
în toate domeniile vieţii economice, 
sociale şi politice, urmăresc acelaşi 
scop : dezvoltarea şi înflorirea fiecărei 
țări în parte, fapt care duce la creşte 
rea forţei şi prestigiului întregului sis- 
tem mondial socialist. Privit la 
scară istorică, noul tip de relații 
dintre statele socialiste constituie 
un fenomen fără precedent, Oo ex- 
periență nouă în viata  internaţio- 
nală. Făurirea acestui tip de relații nu 
s-a realizat și nu se perieeţionează de 
la sine, ci constituie o problemă com- 
plexă și de mare răspundere pentru 
fiecare stat socialist. Așezarea, de pil- 
dă, a relaţiilor economice dintre ţările 
cu o economie planificată, pe baze 
principiale, astfel ca aceste relaţii să 
contribuie la dezvoltarea economiei tă- 
rilor respective, la sporirea influenţei 
şi forţei socialismului a constituit şi 
constituie un proces continuu, Ca orice 
fenomen nou, relaţiile economice din- 
tre ţările socialiste au trebuit, în mod 
inevitabil, să depășească greutăţi ine- 
rente, să-şi găsească un făgaş favorabil 
dezvoltării continue, perfecţionării și 
diversificării lor. 

După cum este cunoscut, capitalismul 
a creat un sistem de relaţii economice 
internaţionale care, sub mantia unei 
pretinse  echităţi juridice, a promovat 
supunerea partenerului mai slab faţă 
de cel mai puternic. Acest mod de pro- 
ducție, condamnat de istorie, a. asigurat 
în decursul cîtorva secole de existență 
un potențial economic ridicat numai 
într-un număr restriîns de state, în timp 
ce zone întinse ale globului au rămas 
într-o stare cronică de  subdezvoltare. 
Inegalitatea economică, caracteristică 
fiecărei ţări capitaliste, în mod inevita- 
bil a generat relaţii economice de ine- 
galitate între aceste ţări. 

Pentru ţările socialiste, s-a pus pro 
blema de a găsi acele forme și metode 
de colaborare care, ţinind seama de 
realităţile obiective, de interesele fiecă- 
rei ţări, să creeze condiţiile necesare 
unor legături economice sau de altă 
natură, care să excludă posibilitatea 
prejudicierii intereselor vreunuia din 
parteneri — avind în vedere că parte- 
nerii sînt state de aceeași esență po- 
litică, unde stăpîni ai mijloacelor de 
producţie nu mai sint capitaliştii, ci 


N 


clasa muncitoare, cei ce muncesc —, de 
a găsi acele forme de colaborare care 
să permită statelor să-și exercite drep- 
tul suveran asupra resurselor lor mate- 
riale și umane, să asigure deplina ega- 
litate în drepturi în relaţiile lor reci- 
proce. Asemenea forme și metode de 
conlucrare, la rîndul lor, creează cadrul 
favorabil folosirii colaborării în scopul 
dezvoltării în ritm şi mai susţinut a 
economiei naţionale a fiecărei ţări. 

Mobilizarea întregului potenţial ma- 
terial şi uman, intensificarea eforturilor 
proprii — factorul decisiv în dezvol- 
tarea fiecărei ţări — reprezintă, în con- 
cepţia P.C.R., o obligaţie fundamentală 
a fiecărui partid comunist, a fiecărui 
stat socialist. În acest spirit, poporul 
român, sub conducerea partidului său 
comunist, depune în prezent eforturi 
deosebite pentru dezvoltarea bazei 
tehnico-materiale a societăţii, moder- 
nizarea în continuare a industriei şi 
agriculturii, valorificarea la nivel supe- 
rior a resurselor materiale şi umane, în 
vederea lichidării cît mai grabnice a 
consecinţelor stadiului de subdezvoltare 
moştenit de la vechea societate, pentru 
a putea ajunge într-un timp cît mai 
scurt la nivelul țărilor dezvoltate. În 
acest context, intensificarea şi adîn- 
cirea colaborării internaţionale, activi- 
tate care prin natura ei este destinată 
să contribuie la dezvoltarea economiei 
naționale, capătă o importanţă deose- 
bită. 

De aceea, așa după cum s-a subliniat 
în documentele Congresului al X-lea 
al P.C.R., precum şi în alte documente 
ale partidului nostru, conștient de răs- 
punderea pe care o are față de poporul 
său în opera de construire a socialis- 
mului, precum şi față de mişcarea co- 
munistă şi muncitorească internaţiona- 
lă, Partidul Comunist Român a militat 
şi militează cu fermitate pentru respec- 
tarea riguroasă a principiilor şi nor- 
melor marxism-leninismului și inter- 
naţionalismului socialist — suveranita- 
tea de stat și independența naţională, 
neamestecul în treburile interne ale 
altor state, egalitatea deplină în drep- 
turi a tuturor statelor în relaţiile din- 
tre ele, promovarea avantajului reci- 
proc și întrajutorării tovărășeşti, 


INTENSIFICAREA 
ŞI ADÎNCIREA 
COLABORĂRII ECONOMICE 


Ca stat socialist, România pune în 
centrul politicii sale externe dezvolta- 
rea relaţiilor de alianţă, prietenie şi 
colaborare multilaterală cu toate ţările 
socialiste, de care se simte legată prin 
comunitatea de orînduire, ideologie, ţe- 
luri şi aspirații vitale. Această orien- 
tare fundamentală a politicii externe a 
partidului și statului nostru se află în 
deplină concordanţă cu interesele vitale 
ale operei de construcţie socialistă în 
patria noastră, cît și cu necesitatea în- 
tăririi unităţii şi coeziunii ţărilor socia- 
liste, a creşterii forţei economice şi po- 
litice a sistemului socialist mondial, a 
influenţei sale în lume. 

Raporturile bune pe care România 
le are și le dezvoltă în continuare cu 
toate ţările socialiste — cu Uniunea 
Sovietică și cu toate statele socialiste 
europene, cu R.P. Chineză şi cu celelal- 
te ţări socialiste din Asia și America 
Latină — constituie cea mai convingă- 

toare ilustrare a Justeței politicii exter- 
ne a ţării noastre, elaborate de Congre- 
sele al IX-lea și al X-lea ale Partidu- 
lui Comunist Român, sub conducerea 
directă a secretarului general al parti- 
dului nostru, tovarășul Nicolae 
Ceauşescu. 

Cronica relaţiilor României cu ţările 
socialiste înscrie mereu noi și noi pa- 
gini de evenimente în cele mai diferite 
domenii : politic, economic, științific şi 
tehnologic, cultural. Dintre acestea, 
desprindem, de pildă, semnarea în ulti- 
mii ani a unor noi Tratate de priete- 
nie, colaborare și asistență mutuală în- 
tre România şi o serie de ţări socialiste 
europene : Uniunea Sovietică, Cehoslo- 
vacia, Polonia, Bulgaria şi Ungaria, 
precum și semnarea unui Tratat de 
prietenie, colaborare și asistenţă mu- 
tuală între România și Republica De- 
mocrată Germană, tratate care au sta- 
tornicit cadrul necesar intensificării în 
continuare a relaţiilor reciproce, dez- 
voltării şi adincirii colaborării bilate- 
rale în domeniile politic, economic, teh- 
nico-știinţific, cultural, ca și în alte do- 
menii de activitate, pe baza principiilor 
relaţiilor dintre ţările socialiste. 

Un rol de importanţă covirșitoare în 
promovarea prieteniei și colaborării cu 
ţările socialiste l-au avut și îl au vizi- 
tele reciproce și  întilnirile delegaţiilor 
de partid și guvernamentale, la nivelul 
cel mai înalt, ale României și ale altor 
ţări socialiste. În ultimii ani, tovarășul 
Nicolae Ceauşescu, alţi conducători de 
partid și de stat ai ţării noastre s-au în- 
tilnit şi au purtat convorbiri cu condu- 
cători de partid și de stat din Uniunea 
Sovietică, Bulgaria, Polonia, Cehoslova- 
cia, Ungaria, R.D. Germană. Pe această 
linie se înscrie, de asemenea, recenta 
întîlnire dintre tovarășul Nicolae 
Ceaușescu și tovarăşul Iosip Broz Tito, 
întîlnire prilejuită de inaugurarea ofi- 
cială a Sistemului hidroenergetic şi de 
navigaţie „Porţile de Fier“, operă a 
eforturilor comune ale oamenilor mun- 
cii din România și Iugoslavia, simbol 
al prieteniei și colaborării socialiste 
fructuoase, al bunei vecinătăţi. 

Un eveniment deosebit de important 
în întărirea prieteniei și solidarităţii 
reciproce, în dezvoltarea colaborării pe 
multiple planuri a României cu ţările 
socialiste din Asia l-a constituit vizita 
delegaţiei de partid şi guvernamentale 
române, conduse de tovarășul Nicolae 
Ceauşescu, în R.P. Chineză, R.P.D. Co- 
reeană, R.D. Vietnam şi R.P. Mongolă. 
Concomitent cu contribuția de seamă 
adusă la întărirea relaţiilor bilaterale, 
această vizită a marcat un aport de 
mare însemnătate la cauza unităţii tu- 
turor ţărilor socialiste, a tuturor parti- 
delor comuniste și muncitoreşti, a tu- 
turor forţelor antiimperialiste. 

De asemenea, recent, țara noastră a 
primit vizita de prietenie a tovarăşului 
Fidel Castro Ruz, prim-secretar al Co- 
mitetului Central al Pariidului Comu- 
nist din Cuba, prim-ministru al Guver- 
nului Revoluționar al Republicii Cuba, 
vizită care a contribuit la strîngerea și 
intensificarea continuă a relaţiilor de 
colaborare şi cooperare dintre România 
şi Cuba. 

Membră a Consiliului de Ajutor Eco- 
nomic Reciproc şi a Tratatului de la 
Varşovia, România își dezvoltă conti- 
nuu relaţiile de colaborare prieteneas- 
că, multilaterală, cu statele partici- 
pante la aceste organisme internaţio- 
nale ale ţărilor socialiste. 


Sesiunea a XXV-a a C.A.E.R., care 
s-a desfășurat la București, între 27 și 
29 iulie 1971 — în cadrul căreia a fost 
adoptat Programul complex de adin- 
cire şi perfecţionare în continuare a co- 
laborării şi dezvoltării integrării eco- 
nomice socialiste a ţărilor membre — 
a marcat un moment important în dez- 
voltarea colaborării dintre aceste ţări. 
Partidul şi guvernul nostru au acor- 
dat și acordă o importanță deosebită 
Programului complex, ale cărui preve- 
deri sînt îndreptate spre lărgirea rela- 
ţiilor de colaborare în cadrul Consiliu- 
lui de Ajutor Economic Reciproc, în 
scopul sporirii potenţialului economic 
al fiecărei ţări participante, creşterii 
mai rapide a forţelor de producţie în 
toate statele membre, apropierii și ega- 
lizării treptate a nivelurilor lor de dez- 
voltare economică, în interesul întăririi 
unităţii ţărilor socialiste. În cadrul 
şedinţei comune, din august 1971, a Co- 
mitetului Central al Partidului Comu- 
nist Român, Consiliului de Stat și Con- 
siliului de Miniștri ale Republicii So- 
cialiste România s-a hotărît ca guver- 
nul, ministerele şi celelalte organe cen- 
trale să stabilească măsurile necesare 
şi să acţioneze cu consecvență pentru 
participarea țării noastre, în cele mai 
bune condiţii, la realizarea Programu- 
lui complex. 

Așa cum sublinia tovarăşul Nicolae 
Ceauşescu în toastul rostit la dejunul 
oferit în cinstea delegaţiilor guverna- 
mentale participante la lucrările celei 
de a XXV-a Sesiuni a CAER, „adop- 
tarea acestui program este numai în- 
ceputul, pentru că este necesar ca pre- 
vederile lui să fie realizate în viaţă. 
Noi sperăm ca în spiritul în care s-a 
lucrat la definitivarea și adoptarea lui, 
se va acţiona pentru a găsi ciile de 
realizare în practică a programului, în 
toate domeniile de activitate“. 

Pe baza sarcinilor trasate, organele 
şi organizaţiile economice din tara 
noastră desfăşoară o amplă activitate 
de promovare a unor noi acțiuni de 
cooperare cu țările socialiste. 

La toate aceste acțiuni deosebit de 
importante, care contribuie la dezvol- 
tarea continuă a relațiilor de colabo- 
rare ale României cu țările socialiste 
— constituind, în acelaşi timp, o con- 
firmare practică a dorinței sincere a ță- 
rii noastre de a-şi diversifica și inten- 
sifica aceste relații — pot fi adăugate 
numeroasele schimburi reciproce de de- 
legații de partid, de stat, parlamentare, 
obşteşti, culturale, științifice, care s-au 
finalizat prin încheierea unor instru- 
mente de colaborare și cooperare în 
cele mai diverse domenii de activitate, 

O parte componentă esențială a an- 
samblului relațiilor dintre țările socia- 
liste o constituie colaborarea şi coope- 
rarea economică și tehnico-ştiințifică 
dintre aceste țări. Treptat, pe parcursul 
ultimilor 20—25 de ani, țările socia- 
liste au construit, în procesul conlucră- 
rii reciproce pe tărîm economic, un 
vast şi complex sistem de relaţii  eco- 
nomice de tip nou, socialist. Naturii 
acestui nou tip de relaţii economice îi 
sînt proprii cîteva caracteristici princi- 
pale, printre care: 

în primul rînd, aplicarea consecventă 
a principiilor şi normelor generale ale 
raporturilor interstatale — independen- 
ţa şi suveranitatea naţională, egalitatea 


în drepturi, avantajul reciproc, neames- 
tecul în treburile” interne, respectarea 
integrităţii teritoriale, la care se adau- 
să — în conformitate cu principiul 
internaţionalismului socialist — pro- 
movarea întrajutoyării tovărășești ; 

în al doilea rind, caracterul coordonat 
și planificat al relaţiilor economice re- 
ciproce, reglementate de partidele co- 
muniste și muncitorești și guvernele 
țărilor socialiste ; 

în al treilea rînd, obiectivele finale 
pe care şi le propun aceste relații și a- 
nume — accelerarea progresului econo- 
mic și social al fiecărei ţări socialiste, 
în concordanţă cu cerinţele actualei re- 
voluţii în știință şi tehnică, apropierea 
și egalizarea rapidă a nivelului de dez- 
voltare economică a ţărilor socialiste, 
ridicarea lor la nivelul statelor celor 
mai avansate economic pè plan mon- 
dial ; 

în al patrulea rind, folosirea, conco- 
mitent cu formele cunoscute, a unor 
modalităţi și forme noi, superioare de 
colaborare economică, neîntilnite încă 
în practica relaţiilor economice inter- 
naţionale ca, de pildă, coordonarea pla- 
nurilor economiilor naţionale pe o pe- 
rioadă de cinci ani şi într-o perspec- 
tivă mai îndelungată ş.a. ; 

în al cincilea rînd, caracterul dinamic 
al dezvoltării, adincirii şi perfecţionării 
relaţiilor şi colaborării economice. 

Transpunerea strictă în practică a a- 
cestor caracteristici este de natură să 
confere relaţiilor economice dintre ţă- 
rile socialiste o calitate nouă, superi- 
oară — aceea de relaţii prietenești, de 
solidaritate, pătrunse de spiritul echi- 
tăţii şi egalităţii în drepturi, respectului 
intereselor reciproce, liberului consim- 
țămînt deplin, care le disting în mod 
fundamental de raporturile economice 
generate de imperialism și caracterizate 
și astăzi prin inechitate şi  adincirea 
disparităţilor economice, prin subordo- 
narea ţărilor mai slabe de către ţările 
mai puternice, prin discriminări şi ex- 
ploatare. Dezvoltarea continuă, aplica- 
rea consecventă în cadrul relațiilor din- 
tre statele socialiste a principiilor fun- 
damentale ale acestor relaţii au o deo- 
sebită însemnătate, fiind bine cunoscut 
faptul că ţările socialiste influențează 
asupra destășurării vieţii internaţionale 
atît prin succesele obţinute pe planul 
construcţiei interne, în făurirea noii so- 
cietăţi, cit și prin relaţiile lor reciproce, 
prin modul în care se organizează aces- 
te relaţii, prin principiile pe care le a- 
şează la baza acestora. 

Dezvoltarea continuă şi diversificarea 
colaborării economice și tehnico-științi- 
fice cu toate ţările socialiste constituie 
o componentă centrală a politicii ex- 
terne a Republicii Socialiste România. 

După cum se știe, ţările socialiste de- 
țin ponderea principală în comerţul 
nostru exterior, caracterizat printr-o 
creștere continuă. Astfel, în ultimul de- 
ceniu (1960—1970), volumul acestor 
schimburi s-a mărit de 2,8 ori într-un 
ritm mediu anual de 10,8 la sută. 

Dar relațiile economice ale țării noas- 
tre nu s-au limitat numai la schimbu- 
rile comerciale. S-a dezvoltat continuu 
o colaborare economică, pe multiple 
planuri, scoțind la iveală noi forme şi 
metode. 

Aşa cum subliniază documentele 
partidului nostru, colaborarea economi- 
că, cooperarea în producție, ştiinţă si 
tehnică cu ţările socialiste constituie o 


necesitate obiectivă, care decurge din 
comunitatea de orinduire socială, de 
țel final — construirea societății 
comuniste, precum şi din imperativul 
participării la diviziunea internaţională 
socialistă a muncii. Dezvoltarea și per- 
fecţionarea continuă a colaborării între 
țările socialiste contribuie la valorifi- 
carea superioară a resurselor materiale 
și umane ale fiecărei ţări, la utilizarea 
mai eficientă și mai deplină de către 
fiecare ţară a capacităţilor de produc- 
ție, la dezvoltarea prin eforturi comune 
a unor probleme de ordin ştiinţific sau 
tehnic de mare importanţă, care pre- 
zintă interes pentru parteneri, la înzes- 
trarea unităţilor de producţie cu teh- 
nică nouă, la reducerea cheltuielilor 
materiale sau de muncă, la ridicarea 
continuă a calificării şi perfecţionarea 
cadrelor ete. 

Colaborarea economică dintre ţările 
socialiste constituie un factor care im- 
pulsionează procesul de dezvoltare e- 
conomică a fiecărei ţări, contribuie la 
modernizarea structurii economiei în 
general și în special a industriei, repre- 
zintă în ultimă instanță un factor de 
creştere economică. Pornind de la a- 
ceste necesităţi obiective, Legea pen- 
tru adoptarea planului cincinal de dez- 
voltare economico-socială a Republicii 
Socialiste România pe perioada 
1971—1975 prevede „extinderea în con- 
tinuare a colaborării și cooperării cu 
toate ţările socialiste ; măsuri pentru 
realizarea prevederilor cuprinse în 
«Programul complex al adincirii şi dez- 
voltării integrării economice socialiste 
a ţărilor membre ale C.A.E.R.», promo- 
vind forme, căi şi metode de lărgire 
continuă a colaborării economice și 
tehnico-știinţitice“. 

Economia naţională a fiecărei ţări so- 
cialiste constituie un tot unitar în ca- 
drul căruia au loc procesele fundamen- 
tale ale producţiei şi reproducţiei, în 
speţă reproducţia socialistă lărgită, prin 
mobilizarea și folosirea în mod raţional 
a resurselor umane, materiale și finan- 
ciare de care țara respectivă dispune. 


RAPORTURI BILATERALE 
ÎN CONTINUĂ DEZVOLTARE 


Desfășuriîndu-se atit bilateral cit şi 
multilateral, acţiunile concrete ale 
României de colaborare economică cu 
celelalte ţări socialiste au menirea să 
contribuie la realizarea sarcinilor şi o- 
biectivelor înscrise în planul de stat şi, 
îndeosebi, a sarcinilor și obiectivelor de 
bază ale dezvoltării economiei  naţio- 
nale. Orientate cu predilecție spre rea- 
lizarea unor obiective importante din 
ramurile cheie ale industriei, acţiunile 
de colaborare economică internaţională 
contribuie la crearea unor mijloace noi 
de producţie perfecționate, a unor noi 
şi noi materiale sau înlocuitori cu înal- 
te caracteristici tehnice, precum şi la 
valorificarea superioară a resurselor 
naturale existente. 

În scopul stimulării, intensificării şi 
extinderii acțiunilor de colaborare cu 
fiecare din celelalte țări socialiste, al 
explorării de noi forme și posibilități 
de colaborare, precum și în scopul co- 
ordonării întregii activități de colabo- 
rare economică bilaterale au fost create 
comisii mixte guvernamentale de co- 
laborare economică şi tehnico-ştiințifică. 
Țara noastră participă la asemenea co- 
misii constituite cu U.R.S.S., Bulgaria, 


Cehoslovacia, Cuba, R.D. Germană, 
Iugoslavia. Polonia, Ungaria, pre- 
cum şi la Comisia interguverna- 
mentală consultativă în problemele 
relațiilor economice şi tehnico-ştiinți- 
fice dintre România şi R.P.D. Co- 
reeană. Se are în vedere ca, pe baza in- 
teresului reciproc, să se înființeze, în 
viitor, asemenea comisii mixte guver- 
namentale și cu celelalte ţări socialiste. 

Pentru acele domenii și ramuri ale 

economiei naţionale, care prezintă in- 
teres deosebit în colaborarea economi- 
că, în cadrul acestor comisii au fost 
create grupe de lucru a căror menire 
este de a elabora, pe baza analizei tu- 
turor aspectelor, propuneri de acțiuni 
concrete de colaborare ; după însuşirea 
lor de către comisia respectivă şi după 
adoptarea lor de către organele com- 
petente din fiecare ţară, aceste prop- 
neri se pun în aplicare, de rezultatele 
lor beneficiind ambii parteneri. 
. În cadrul Comisiei româno-sovietice 
de colaborare economică a fost tratată 
şi convenită, de exemplu, construirea 
în comun a Nodului hidraulic Stinca- 
Costeşti, pe riul Prut, iar în cadrul Co- 
misiei româno-bulgare se duc tratative 
pentru realizarea proiectului comun al 
complexului hidrotehnic Islaz—Somovit 
pe Dunăre. Este cunoscută, de aseme- 
nea, contribuţia pozitivă a Comisiei 
mixte guvernamentale  româno-iugo- 
slave la perfectarea și promovarea cu 
succes a colaborării dintre cele două 
țări, la construirea în comun a Siste- 
mului hidroenergetic şi de navigaţie de 
la Porţile de Fier. În “cadrul aceleiași 
comisii sînt examinate, în prezent, po- 
sibilităţile unei noi colaborări româno- 
iugoslave la folosirea complexă a po- 
tenţialului Dunării în sectorul comun, 
prin construirea unei noi hidrocentrale, 
a unor amenajări turistice etc. 

Un loc important în activitatea comi- 
siilor mixte guvernamentale de colabo- 
rare economică  româno-cehosiovacă, 
româno-polonă, româno-ungară, pre- 
cum și a celei dintre România și R.D. 
Germană îl ocupă promovarea acţiuni- 
lor de cooperare și specializare interna- 
ţională a producţiei în ramuri ca indus- 
tria constructoare de mașini, electro- 
tehnică și electronică, industria chimi- 
că, metalurgică și alte ramuri ale in- 
dustriei, precum și în diferite alte də- 
menii. 

Tot pe cale bilaterală au fost organi- 
zate, îndrumaie și extinse schimburile 
reciproce de cunoștințe ştiinţifice şi 
tehnice realizate prin activitatea comi- 
siilor mixte bilaterale de colaborare 
tehnico-știinţitică, constituite, în cele 
mai multe cazuri, de circa două dece- 
nii. 

Întreaga experienţă acumulată în 
ultimii 10—20 de ani de ţara noastră, 
ca şi de alte ţări, în domeniul dezvoltă- 
rii relaţiilor economice internaționale, 
confirmă eficienţa acțiunilor de colabo- 
rare economică pe cale bilaterală, care 
vor continua și în viitor să contribuie 
la intensificarea colaborării și cooperă- 
rii economice dintre state, la înţelegere 
reciprocă, la conlucrare constructivă și 
rodnică. 

În aceeaşi ordine de idei, ar mai tre- 
bui notat că însăşi promovarea unei 
largi cooperări economice multilaterale, 
pe scară internaţională, presupune și 
trece în mod necesar prin dezvoltarea 
şi consolidarea relaţiilor bilaterale de 
la stat la stat. 

INTERVIUL NOSTRU 


HAROLD WILSON: 


„CONSIDER 
EXTREM DE 


VALOROASE 
REALIZĂRILE 


La o oră înaintată a serii, liderul 
Partidului Laburist britanic. Harold 
Wilson, și-a făcut timp pentru o con- 
vorbire despre vizita sa în ţara noas- 
tră şi despre unele preocupări actua- 
le ale Partidului Laburist. 

Fostul premier britanie mi-a spus 
că atribuie o valoare enormă întîlni- 
rilor cu oameni de stat. „Ştiam foarte 
multe despre înalta considerație de 
care se bucură preşedintele Ceauşescu 
în țara sa şi în întreaga lume, a de- 
clarat domnia-sa ; de altfel am dis- 
cutat în legătură cu aceasta şi cu pre- 
şedintele Nixon atunci cînd m-a in- 
format despre vizita pe care o făcuse 
în România. Dar relatările altcuiva 
despre întilnirile sale cu un om de 
stat sînt un înlocuitor imperfect al 
contactului direct“ 


Care sînt impresiile domnului Wil- 
son după acest contact direct? Dom- 
nia-sa a ținut să sublinieze mai întîi 
că a fost primit cu multă căldură în 
România şi că, într-un răstimp foarte 
scurt, a reușit să cunoască unele lu- 
cruri despre viaţa ţării noastre, dar 
că doreşte să revină pentru a ne cu- 
noaşte mai bine. „Punctul culminant al 
vizitei mele a fost constituit de cele 
şapte ore şi jumătate de convorbiri 
cu preşedintele Ceauşescu. Am discu- 
tat absolut toate aspectele relațiilor 
anglo-române şi ale luptei noastre 
comune pentru pacea lumii. Consider 
extrem de valoroase realizările homă- 
nici şi acord cea mai înaltă prețuire 
atitudinii preşedintelui Ceauşescu față 
de problemele încă nerezolvate, inten- 
țiilor şi speranțelor saie de viitor“. 
Harold Wilson a arătat apoi că a ex- 
plicat la rîndul său preşedintelui Con- 
siliului de Stat ui României, poziția 
Partidului Laburist asupra tuturor pro 
blemelor relațiilor bilaterale dintre 
cele două ţări, precum şi asupra pro- 
blemelor europene şi mondiale atît 
pe plan economic, cît ṣi pe plan poli- 
tic.  Domnia-sa doreşte, după cum a 
declarat, o cooperare cît mai rodnică 
Între guvernul român şi guvernul la- 
burist pe care speră că îl va avea din 
nou Marea Britanie, şi, pînă atunci 
„0 colaborare cit mai fructuoasă cu noi, 
cabinetul din umbră sau, cum i se mai 


14 


ROMÂNESTI” 


spune, guvernul de rezervă“. (Este 
vorba de „cabinetul“ pe care partidul 
de opoziție din Marea Britanie îl 
menține intodeauna în aşteptarea re- 
venirii sale la putere). „După cele au- 
zite astăzi, a continuat liderul labu- 
rist, sînt foarte încrezător în rezulta- 
tele acestor contacte pentru intensifi- 
carea la maximum a colaborării eco- 
nomice şi politice şi pentru realiza- 
rea unui acord cît mai desăvirşit asu- 
pra problemelor internaționale majo- 
re“. 

Fostul prim-ministru britanie a 
fost impresionat de atenția acordată 
de preşedintele Nicolae Ceauşescu 
dezvoltării economice a României şi 
în general problemelor dezvoltării. 
„Am discutat, de asemenea, a decla- 
rat în continuare  domnia-sa, rolul 
pe care îl poate avea cooperarea eco- 
nomică româno-engleză în interesul 
ambelor țări şi al dezvoltării mondi- 
ale“ referindu-se la exemple concrete 
ale colaborării existente pe planul in- 
dustriei și al agriculturii și la posi- 
bilităţile de extindere a acestei coo- 
perări în amble sensuri, în special în 
domeniul tehnologic. 


Am solicitat apoi opinia domnului 
Harold Wilson despre problemele la 
ordinea zilei pe continentul nostru. Pri- 
ma problemă abordată a fost securi- 
tatea europeană. „Este o pro- 
blemă care îşi aşteaptă înc& re 
zolvarea, a spus Harold Wilson. Sa- 
lutăm toate succesele realizate pînă 
acum. După părerea noastră, aşa- 
numita Ostpolitik a cancelarului 
Brandt şi recentele tratative sovieto- 
americane pot oferi un punct de ple- 
care spre noi progrese“. Şeful Partidu- 
lui Laburist a declarat că în timpul 
convorbirii sale cu președintele Nicolae 
Ceauşescu au căzut de acord asupra 
necesităţii de a se convoca într-un 
timp cît mai scurt o conferință a 
securităţii europene la care să fie re- 
prezentate toate ţările interesate și care 
să se desfășoare fără o ordine de zi 
limitativă, dar să fie pregătită cu grijă 
spre a i se asigura succesul. Referin- 
du-se la citeva dintre subiectele asupra 
cărora consideră important să se ajungă 
la un acord, fostul prim ministru bri- 


tanic şi-a exprimat dorinţa de a se re- 
duce încordarea internaţională şi de a 
se asigura un climat propice relaţiilor 
normale, cu tendinţa de a se depăşi 
blocurile militare existente 


În ceea ce privește atitudinea Parti- 
dului Laburist faţă de intrarea Angliei 
în Piaţa comună, Harold Wilson a 
amintit că acest partid nu s-a opuş 
niciodată şi nu se opune în principiu 
intrării în Piaţa comună, dar nici nu o 
sprijină în termenii negociaţi de gu- 
vernul conservator, „Credem, a spus 
domnia-sa, că aceşti termeni ar im- 
pune o povară  paralizantă economiei 
britanice, ceea ce ar dăuna atit dezvol- 
tării industriei cât şi luptei pentru de- 
plina folosire a forţei de muncă. Mai 
mult, credem că ei pot avea un efect 
negativ asupra costului vieţii în Anglia. 
În sfîrşit. ne temem că crearea unui 
bloc economic închis ar zădărnici spe- 
ranţele de dezvoltare a relaţiilor eco- 
nomice între țările europene din Est şi 
din Vest şi a relaţiilor cu ţările din 
întreaga lume, inclusiv cele în curs de 
dezvoltare din Commonwealth“. 

Am întrebat care ar fi termenii ac- 
ceptabili din punctul de vedere al 
Partidului Laburist. Domnul Wilson a 
enumerat domeniile în care consideră 
că termenii negociaţi de guvern ar îm- 
povăra într-un mod nedorit economia 
Marii Britanii și a partenerilor ei tra- 
diţionali. Este vorba în primul rînd de 
refuzul Pieței comune de a prevedea 
înlesniri în domeniul agrar pentru ţă- 
rile în curs de dezvoltare, de tipul în- 
lesnirilor oferite de Acordul zahărului 
în vigoare în cadrul Commonwealthu- 
lui. Pe de altă parte, îi provoacă o 
profundă îngrijorare ideea mişcării 
libere a capitalurilor, de care vor pro- 
fita speculatorii în dauna economiei 
britanice. „Actualii termeni — a con- 
tinuat domnia-sa — ar face imposibilă 
pentru Marea Britanie dezvoltarea re- 
giunilor mai puțin prospere, în confor- 
mitete cu politica promovată de gu- 
vernul laburist pînă în iunie 1970. Un 
viitor guvern laburist ar cere satisfac- 
ție în toate aceste chestiuni“. 


Pentru că fostul şef al guvernului; 
britanic s-a referit la iunie 1970, l-am 
rugat să expună pentru cititorii noștri 
aprecierile sale personale despre cau- 
zele acelei neaşteptate înfrîngeri în 
alegeri a guvernului laburist. După 
cum se ştie, guvernul organizase ale- 
geri înainte de termen, ferm convins 
că rezultatul lor va fi sporirea majo- 
rității sale parlamentare. În fapt însă, 
ele au adus majoritatea partidului con- 
servator. „Guvernul laburist — a 
explicat domnul Wilson — a fost în- 
frînt din două motive : în primul rînd, 
măsurile pe care a trebuit să le luăm 
pentru a redresa economia şi în speciai 
pentru a transforma deficitul comer- 
cial record, moştenit de noi, într-un 
surplus record, nu au fost populare. 
Atunci cînd s-au prezentat la vot, ale- 
gătorii şi-au amintit de aceste mă- 
suri. În al doilea rînd, conserva- 
torii au făcut promisiuni generoase 
în ceea ce priveşte prețurile alimen- 
telor şi reducerea şomajului. După ale- 
geri însă, amândouă au crescut cu o vi- 
teză record pină la un nivel record“. 
Domnul Wilson consideră că rezultatul 
alegerilor nu a reflectat totuşi o mọ- 
dificare de fond a atitudinii electora- 
tului britanic, că Partidul Laburist a 
fost privat temporar de unele voturi 
care Îi revin în mod tradițional, ca de 
pildă cele ale multor tinere gospodine. 
În iunie 1970, necăjite de nivelul pre- 
turilor, al chiriilor şi de alte cheltuieli 
care îÎmpovărau venitul familiei, ele 
s-au abținut pur și simplu de la vot. 


Felicia Antip 


PIAȚA COMUNĂ 


NOI FURTUNI 


LA 


ORIZONT ? 


După Consfătuirea din 26—27 mai, la 
Luxemburg, a celor zece miniștri de 
externe din ţările membre ale Pieței 
comune lărgite, aceiaşi miniștri se în- 
tîlneau la Bonn în cadrul mai larg al 
consiliului ministerial a] alianţei atlan- 
tice. Cum temele abordate în cele 
două reuniuni nu erau lipsite de inter- 
ferenţe, s-a intimplat ca la Bonn să fie 
evocată conferința la nivel înalt a ce- 
lor zece“ fixată pentru a doua jumă- 
tate a lunii octombrie, la Paris. „Dacă 
va avea loc*, a strecurat uşor minis- 
trul de externe francez, Maurice Schu- 
mann. Cine are urechi de auzit... U 
rechi de auzit a avut toată lumea. În 
primul rind cei nouă parteneri ui 
Franţei in C.E.E. au înțeles că Parisul 
este dezamăgit, şi poate nu numai de 
felul cum s-au desfăşurat la Luxem 
burg discuţiile în legătură cu progă- 
tirea conferinţei la nivel înalt. 

Vineri 2 iunie, primul ministru 
belgian Gaston Eyskens împreună cu 
ministrul său de externe Pierre Har- 
mel soseau la Paris pentru a avea 
convorbiri cu preşedintele Pompidou, 
premierul Chaban-Delmas şi ministrul 
de externe Maurice Schumann — du- 
pă ce, nu demult, efectuaseră călăto- 
rii asemănătoare la Londra şi la Bonn. 
Iniţiate în perspectiva proiectatei con- 
ferinţe la nivel înalt din octombrie, 
demersurile belgiene aveau drept mo- 
tivare dorinţa mărturisită de a con- 
tribui la netezirea asperităţilor şi am- 
biguităţilor persistente între parteneri. 
Fără îndoială, exista în această do- 


rință şi intenţia, mai puţin mărturi- 
sită, ca netezirea să se realizeze într-un 
anumit sens: dintre ţările Pieței co 
mune, Olanda şi Belgia sînt cele mai 
„comunitare“. Această tendință este 
corespunde concepțiilor 


departe de a 
altor membri ai C.E.E. Și, mai ales, nu 
concepţiilor franceze. Oricum, însă, 
sarcina era ingrată căci, de teamă de 
a nu compromite conferinţa din toam- 
nă, miniștrii căzuseră de acord în cursul 
întilnirilor lor pregătitoare, „Să nu 
cristalizeze diverzenţele”. 


UN „AVERTISMENT 
COLECTIV" 


Era culea sigură de a nu le apluna 
— în măsura în care ar putea fi apla- 
nate — şi de a lăsa să plutească în 
vag coordonatele reuniunii la nivel l- 
nalt. După 2 iunie. unii observatori a- 
preciau că, dat fiind scorul modest ob- 
ținut de referendumul asupra politicii 
Franţei faţă de CEE. preşedintele 
Pompidou nu-şi poate încădui — nici 
din punct de vedere intern, nici din 
punct de vedere extern — ca o confe- 
rinţă la nivel înalt a „celor zece“, pro- 
pusă de el anul trecut în timpul crizei 
monetare și pe care urmează s-o prezi- 


deze, să se desfăşoare şi să se încheie 
fără strălucire. Raționamentul nu este 
lipsit de temeiuri. Fapt este că, la sfir- 
şitul dejunului oferit în cinstea oaspeți- 
lor săi, președintele a făcut un sever tur 
de orizont al controverselor nerezol- 
vate, şi a declarat: „O reuniune de 
această importanță impune o pregă- 
tire minuțioasă... Eu nu mi-aş lua, în 
ceea ce mă privește, răspunderea de 
a invita nouă şefi de guverne dacă, 
din întîlnirea aceasta, ar fi să rezulte 
doar vagi declaraţii de intenţii, acor- 
duri asupra unor puncte minore sau, 
şi mai rău, dezacorduri abia camu- 
flate“. 

A doua zi, editorialul din- „Le 
Monde” amintea că, Franța fiind țara- 
gazdă a conferinței, sarcina de a lan- 
sa invitațiile revine şefului statului 
care astfel „se află în situația de a fa- 
ce pe partenerii săi să simtă «fiorul 
eșecului»“. Formula este, fără îndoia- 
lă, sugestivă, dar se pare că interpre 
tarea aceasta depăşeşte intențiile pre- 
zidenţiale. Aproape imediat, ministrul 
de externe francez, Maurice Schu- 
mann, reafirma în cursul unui inter- 
viu acordat unui post de radio neofi- 
cial opinia emisă de preşedintele Pom- 
pidou cu privire la condițiile necesare 
pentru ţinerea conferinței, dar preciza 
că alocuţiunea prezidenţială trebuie în- 
ţeleasă nu ca „un reproş* adresat u- 
nuia sau altuia, ci ca un „avertisment 
colectiv“. 

Dorinţă de a continua, deci. Dar — 
aici s-ar putea ca editorialul din „Le 
Monde“ să aibă dreptate — preşedin- 
tele Pompidou „a regăsit metodele, da- 
că nu accentele, gaulliene* pentru a 
face ca „poziţiile Franţei să fie luate 
în consideraţie“. Delegaţia belgiană de 
altfel a căutat să nu „dramatizeze* 
momentul : „Mai avem dinainte cinci 
luni“, declara ministrul de externe 
belgian, adăugind că, de vreme ce es- 
te vorba de negocieri, fiecare are drep- 
tul să-şi exprime răspicat punctul de 
vedere, în timp ce premierul Eyskens 
spunea la rîndul lui : „Într-adevăr, de 
ce să se intrunească o conferinţă atit 
de importantă, dacă nu poate să ducă 
la hotăriîri concrete ? Trebuie să evi 
tăm să ne menţinem în vag“. Se pare 
însă că, dincolo de această perfectă 
ţinută diplomatică, oaspeţii preşedin- 
telui Pompidou au înregistrat cu oa- 
recare amărăciune faptul că, în ciuda 
prieteniei tradiţionale dintre cele două 
țări, au fost aleşi ca interlocutori pentru 
o admonestare care nu li se adresa nu- 
mai lor. De altminteri, citeva zile du- 
pă intoarcerea lor la Bruxelles, Pierre 
Harmel, uzînd acum şi el de dreptul 
fiecăruia de a-și exprima răspicat punc- 
tul de vedere, declara în parlament : 
„La rîndul nostru, în cazul în care pro- 
iectele şi ideile privind dezvoltarea 
C.E.E. nu pot fi clarificate la timp, am 


PREMIERUL POMPIDOU 
ȘI PREMIERUL EYSKENS... 
„inainte de toastul exploziv 


dori mai degrabă să amînăm întîlnirea 
la nivel înalt care urmează să aibă loc 
în toamnă decît să o convocăm, deoare- 
ce aceasta nu ar avea ca rezultat luarea 
unor hotăriri importante şi necesare 
sau ar implica riscul abaterii C.E.E. de 


pe calea ei“. 


„INSTITUȚIONALIȘTII“ 
ȘI „PRAGMATIŞTII” 


În ceea ce privește eventualele a- 
bateri de pe linie“ la care s-a referit 
ministrul belgian, poate că, spre o 
mai bună sistematizare, este prefera- 
bil să începem cu divergenţele care de 
multă vreme alimentează  controver- 
sele comunitare. Pentru a nu fa- 
ce incursiuni într-un trecut prea 
îndepărtat şi pe care nici spaţiul 
nu ni le îngăduie, să pornim deci 
de la precedenta reuniune la ni- 
vel înalt a Pieței comune, cea care s-a 
ţinut la, Haga în 1—2 decembrie 1969 
şi este considerată de istoriografiji 
C.E.E. ca reprezentind intrarea aces- 
teia într-o etapă nouă, propice, a e- 
xistenţei sale. Conferinţa de la Haga 
deci, convocată de altfel din iniţiativa 
preşedintelui Pompidou şi marcată de 
ridicarea barierei franceze din calea 
candidaturii britanice, a luat „hotăriri 
care vizau departe“. Aprecierea este 
a belgianului Jean Rey, pe vremea a- 
ceea președinte al comisiei permanen- 
te a C.E.E. şi care ca atare nu poate fi 
suspectat de erezii anti-comunitare. El 
aminteşte „cele trei concluzii majore ale 
conferinţei : în primul rînd, hotărirea 
de a trece la stadiul unei uniuni eco 
nomice şi monetare şi de a invita au- 
torităţile C.E.E. să stabilească un plan 
pe etape în acest scop; în al doilea 
rind, hotărîrea de a relua efortul de 
lărgire a C.E.E., redeschizind negocie- 
rile pentru adeziunea Marii Britanii şi 
a celorlalte ţări candidate ; în sfirşit, 
hotărîrea de a relua tentativa de crea- 
re a unei uniuni politice, incepind 
cu o apropiere a politicilor externe“. 
Pe parcurs, ce s-a ales din aceste ho- 
tăriri ? 

Singura care a devenit fapt împlinit 
a fost a doua, privind lărgirea Pieței 
comune : Marea Britanic, Irlanda, Ða- 
nemarca şi Norvegia au aderat la C.E.E. 
În domeniul uniunii economice şi mo- 
netare, prevăzutul „plan pe etape“ nu a 
putut fi elaborat conform calendarului 
stabilit în 1970; în februarie 1971 se 
ajunsese la un acord potrivit căruia 
prima etapă, de trei ani, trebuia să re- 
ducă marja de fluctuaţie între mone- 
dele semnatarilor ; nu trei ani, ci trei 

luni au fost de-ajuns pentru ca furtuna 
monetaâră (mai 1971) să spulbere edifi- 
ciul comunitar şi fiecare să acţioneze 
în virtutea propriilor sale interese. Cit 
despre capitolul uniunii politice, acesta 
este minat de multă vreme de polemica 
dintre partizanii extinderii atribuţiiior 
organismelor comunitare de la Bru- 
xelles şi ostilitatea unora dintre gi- 


verne — al Franţei ín primul rînd, 
mai de curînd al nou-venitei Mari Bri- 
tanii — faţă de ideea mulilărilor de 


suveranitate. În acest domeniu, ideea 
unui eventual „secretariat politic“ al 
„celor zece“, lansată de preşedintele 
Pompidou după întîlnirea din februarie 
trecut cu cancelarul Brandt, a adău- 
gat disputei un nou capitol. În con- 
ferința sa de presă din martie, şe- 
ful statului francez a arătat că el con- 
cepe acest secretariat, nu investit cu 
competenţe supranaţionale, ci „la dis- 
poziţia miniştrilor de externe“, expri- 
miîndu-și totodată „speranţa că va a- 
vea sediul la Paris“ : deci nu un organ 
comunitar, ci unul de colaborare inter- 
guvernamentală și a cărui implantare 
geografică să excludă orice ambiguita- 
te în ceea ce privește relaţiile lui cu 
aparatul C.E.E. (sau cu cel al alianţei 
atlantice, de asemenea instalat la 
Bruxelles). 

Pe acest teren — probleme economi- 
ca și monetare, probleme instituționa- 
le — se destășoară divergențe tenace, 
„cristalizate“ sau nu, din care și prin- 
tre care a crescut o reţea de suspici- 
uni reciproce mereu în alertă. Pe pla- 
nul priorităților de pildă, unele ţări, 
printre care Belgia — ceea ce explică 
poate cadrul ales de preşedintele 
Pompidou pentru declaraţiile sale din 
2 iunie — consideră că lărgirea atri- 
buţțiilor organismelor comunitare le va 
pune la adăpost de eventualele înţe- 
legeri oculte între partenerii mai pu- 
ternici : de unde insistența lor pentru 
o rapidă interpretare extensivă a arti- 
colului 235 din tratatul de la Roma 
(privitor la „îmbogățirea“ activităţilo» 
C.E.E.), pentru instalarea la Bruxe les 
a proiectatului secretariat etc. La a- 
ceasta, preşedintele Pompidou răspun- 
de că, în ceea ce-l priveşte, el crede 
că „discuţiile instituţionale ce se sus- 
cită ici şi colo“ ar trebui „să lase lo- 
cul voinţei de a acţiona pentru a face 
să se audă vocea distinctă a unei Eu- 
rope (occidentale) care, fără să renega 
nimic din prieteniile sau alianțele ei, 
să-și afirme personalitatea propri“. 
Aluzie transparentă la „identitatea“ 
vest-europeană faţă de Statele Unite; 
cu atit mai transparentă cu cît astăzi, 
adică după experienţa ciocnirilor de 
interese de anul trecut, realizarea u- 
niunii economice şi monetare se im- 
pune în concepţia șefului statului 
francez, ca obiectiv prioritar pentru 
C.E.E. Este ceea ce observatorii — şi 
dealtminteri el însuşi — numesc „prag- 
matismul“ preşedintelui Pompidou. Din 
acest punct de vedere — interes pen- 
tru cooperarea economică, preocupare 
de a nu aluneca pe pantă unor exce- 
sive concesii comunitare, poziţia bri- 
tanică se întîlneşte cu cea frnceză. 
„The Times“ ţine însă să sublinieze 
că există între ele o „deosebire de filo- 
zofie“* — izvorită din optica diferită 
asupra sistemului parlamentar — în 
legătură cu mecanismele instituţionale 

Adresindu-se oaspeților belgieni, 
preşedintele Franţei încheia pe o notă 
de relativ optimism : „In total, între- 
zăresc vaste perspective, dar descifrez 
încă multe obstacole...“. Din comen- 
tariile observatorilor s-ar părea că a- 
ceştia văd mai cu seamă obstacolele. 


Florica Selmaru 

ARGENTINA 


PERONISMUL 


Nu știu dacă, aflindu-te la Buenos 
Aires şi întrebînd pe cineva : „Se va îr- 
toarce Perón ?“, răspunsul va fi „da“ 
sau „nu“. Ceea ce este însă sigur este 
că nimeni nu va spune „nu mă inte- 
resează“ sau „habar n-am“. Pentru că 
nici un argentinian nu este indiferent 
la o asemenea întrebare, altfel spus la 
problema : Argentina cu sau fără 
Perón. Totul poate părea simplu din 
moment ce nu există decit această al- 
ternativă. Argentinianul, însă, cînd vor- 
beşte de Perón face istorie, explică 
prezentul și precis se gîndeşte la viitor. 
Marcel Niedergang, de la „Le Monde“, 
cunoscut specialist în problemele sud- 
americane, scria: „Argentina a fost 
conservatoare timp de un secol: din 
zilele glorioase ale independenţei, pro- 
clamată la Tucumán în 1816 pînă la 
sfîrşitul primului război mondial. Ea a 
fost radicală între 1916 şi 1930, apoi 
din nou conservatoare pină în diminea- 
ţa lui 4 iunie 1943. Între 1945 şi 1955 
a fost peronistă. Din 1955 pînă astăzi 
se poate spune numai că a fost postpe- 
ronistă“. 

Sîntem în faţa unui mit sau a unui 
coșmar ? De aproape 30 de ani umbra 
lui Perón este omniprezentă. Adepții, 
cei care o reneagă, cei care o acceptă 
(dar altfel decît a fost la început) tră- 
iese sub spectrul ei. În ceea ce-l pri- 
veşte, Perón, la respectabila vîrstă de 
76 de ani, urmăreşte din exil evoluţia 
carierei sale în absenţă. La Puerta de 
Hierro — şapte kilometri- de centrul 
Madridului — într-o vilă în stil colonial 
înconjurată de un mare pare englezesc, 
Juan Domingo Pern lucrează 15 ore 
pe zi. Primeşte zilnic circa 1 500 de scri- 
sori, telefoane şi vizitatori din Buenos 
Aires. Are angajat un purtător de cu- 
vînt personal, care face legătura între 
Madrid şi Buenos Aires. În faţa vilei 
staționează căştile verzi ale gărzii ci- 
vile şi impermeabilele albe ale poliţiei 
politice spaniole. Isabelita Perón, cea 
de-a treia soţie, — tovarășă în viaţă şi 
politică — cu 36 de ani mai tînără, ciîş- 
tigă din ce în ce mai multă faimă, 
mulţi considerind-o o nouă Evita. 

Scriind despre Perón, scrii de fapt 
despre Argentina ultimelor decenii. În 
1955, cind a fost înlăturat printr-o lo- 
vitură militară, armata a sperat să 
pună capăt idolatriei peroniste. Şapte- 
sprezece ani mai tîrziu, Alejandro La- 


PERON 


La Puerta de Hierro, 
în parcul unei vile 
în stil colonial... 


IERI ŞI AZI 


nusse, preşedinte militar, a ridicat ca- 
rantina politică. Armata făcea pace cu 
Perón, el însuşi militar. 

Ascensiunea lui Peron este  fulgu- 
rantă. Ea a fost pregătită încă din 1930 
de schimbările profunde din structurile 
economice și sociale ale Argentinei. In- 
dustrializarea deja începuse. Zece ani 
mai tîrziu, stimulată de cererile Euro- 


pei în război, industria argentiniană 
dispunea de un milion de muncitori. 


În schimb pampa, unde condiţiile de 
viaţă ale peonilor erau mizerabile, nu 
înceta să se depopuleze. Această masă 
de muncitori, compusă din descendenţi 
ai imigranţilor europeni sau din mun- 
citori agricoli fără calificare, reprezen- 
ta un electorat politic disponibil. Peron 
a înţeles foarte repede acest lucru. 

În 1943 era secretar de stat la Mi- 
nisterul Muncii. A luat atunci cîteva 
măsuri inteligente şi cu mare priză: 
mărirea salariilor, reducerea zilei de 
lucru, plata unui al treisprezecelea sa- 
lariu. Era pină atunci un necunoscut. 
Se întorsese dintr-un voiaj în Europa, 
unde studiase arta războiului în munţi 
cu trupele lui Mussolini. Iniţiativele ti 
aduc succes. În plus, o tînără spicheri- 
tă cu voce puternică şi pasionată de la 
Radio-Belgrano comentează cu entu- 
ziasm politica socială a lui Perón. Este 
Eva Duarte, tinăra actriţă fără talent 
dar cu simţ al publicului. 

Popularitatea lui Perón sperie gene- 
ralii la putere. Este arestat, dar curind 
va fi eliberat de teama unei revolte 
populare. La 17 octombrie 1915 armata 
trebuie să cedeze : manifestanți defilind 
în cămăși, purtîndu-şi copiii pe umeri, 
obosiţi și încălziţi, răcorindu-şi picioa- 
rele la fintinile din oraș, strigau un sin- 
gur cuvînt: „Perón !* La radio. vocea 
Evei Duarte încălzea şi mai mult spi- 
ritele. 

În 1945, generalul Perón este ales pre- 
şedinte. Ascensiunea la putere coincide 
cu o perioadă de prosperitate economi- 
că fără precedent. Numai în 1945, ex- 
cedentul balanței comerciale se ridica 
la 1671 milioane de pesos. La sfirzitul 
celui de-al doilea război mondial, emi- 
sarii comerciali străini se succedau la 
Buenos Aires pentru a cumpăra carne 
şi grîu. Statul preia monopolul comer- 
tului exterior, ceea ce îi permite să 
vindă produsele în străinătate la un 
preţ de 2—3 ori mai mare decit cel 


PREȘEDINTELE LANUSSE ȘI LIDERII SINDICALI 
Un interlocutor de neocolit 


de cost. Guvernul naţionalizează com- 
paniile engleze şi franceze de căi fera- 
te, cele de gaze naturale şi cele de te- 
lefoane aparţinînd trustului american 
Bell. Banca centrală trece sub controlul 
statului, iar creditele orientate către 
operaţiunile „utile colectivităţii“. Nu- 
mărul întreprinderilor naţionalizate 
creşte şi este lansat primul plan cinci- 
nal (1947—1951). La 9 iulie 1947, Perón 
declară la Tucumân că Argentina şi-a 
cîştigat independența economică. 
Concomitent sînt organizate sindica- 
tele şi este înființată Centrala Generală 
a Muncitorilor (C.G.T.). Intră în vigoare 
o politică de largă participare publică 
la viața parlamentară şi la posturile 
publice, de încorporare masivă a feme- 
ilor în viaţa naţională. În domeniul so- 
cial, rolul Evitei, doamna „celor fără 
de cămăși” (descamisados), este enorm. 
La fel ca şi Juan Domingo Perón, 
era de origine modestă. Ea va sfida 
obiceiurile doamnelor din lumea înal- 
tă care patronau societăţile de binefa- 
cere şi caritate. „Fundaţia Eva Perón“, 
înființată în onoarea ei, dispune de 
sume considerabile. „Prima doamnă“ 
sprijină cu pasiune înfiinţarea unui nou 
regim de asigurări sociale în favoarea 
muncitorilor din industrie, apoi a sala- 
riaţilor din comerţ. Din 1943 pînă în 
1949, bugetul pensiilor creşte cu 30 la 
sută. Prestigiul Evitei se măreşte, ast- 
fel că la alegerile din 1951 ea își de- 
pune candidatura la vicepreşedinţie. 
Armata aplică însă veto-ul. Este pri- 
mul- eşec al Evitei, dar mult mai neîn- 
semnat decît eşecul p-opriei sale exis- 
tenţe umane. I se apropie sfîrșitul. 
Este bolnavă de leucemie, iar doctorii 
nu-i garantează decit cîteva luni de 
viaţă. Participă cu dăruire și disperare 
la mitinguri, vorbeşte de la tribună, 
merge în fabrici şi spitale. Moare la 
27 iulie 1952, în vîrstă de 32 de ani. 
După căderea lui Perón, cultul pentru 
mormîntul ei devine o sfidare la adre- 
sa noului regim. Generalul Aramburu, 
şef al statului, decide să-i facă dispăru- 
te rămăşiţele păminteşti, după ce în 
prealabil obținuse consimţămîntul Pa- 
pei Pius al XII-lea (Vaticanul îl exco- 
municase pe Perón, deci negocierile 
fuseseră simple). Ani de zile nu se va 
şti nimic. În 1970, generalul Aramburu 
este rănit, apoi găsit asasinat. La un an 
de la moartea sa, un notar îndeplinind 
instrucțiuni anterioare, predă preşedin- 
telui Lanusse un plic. Aramburu mărtu- 
risea locul unde se odihnea Evita — 
într-un cimitir din Milano, sub numele 
fals de Maria Maggi di Magistris — şi 
cerea să-i fie înapoiată lui Perón. Prin- 
tr-o întîmplare, guvernul argentinian 


are din nou ocazia de a face pace cu 
fostul lider. 

Revenind la Perón, în 1949, politica 
sa economică începe să clacheze. Ex- 
porturile de materii prime scad, balan- 
ţa comercială devine brusc deficitară 
iar rezervele de devize se epuizează. Un 
an mai tîrziu, guvernul argentinian so- 
licită şi obține un împrumut de 125 de 
milioane de dolari din partea Statelor 
Unite. Această măsură nu se potrivea 
deloc cu declarațiile anterioare ale lui 
Perón : „Mai bine îmi tai un braț de- 
cît să accept un împrumut“. Nu se po- 
trivea nici cu poziția sa antiamerica- 
nă, pe care însă o va încălca din ce în 
ce mai mult. 1951 şi 1952 au fost ani 
teribili pentru economia argentiniană : 
secetă, recolte slabe şi exporturi reduse. 
Perón decide blocarea salariilor. Cel 
de-al doilea plan cincinal, mai moderat 
în ceea ce priveşte industria, acordă 
prioritate mecanizării agriculturii. În 
acest timp, importurile de carburanţi 
sînt costisitoare. Peron renunţă pentru 
a doua oară la principiile naţionaliste 
şi încheie un acord cu „Standard Oil“, 
pentru exploatarea petrolului argen- 
tinian. 

Peronismul din 1955 nu mai seamănă 
cu el însuși. Consecințele politice nu 
se lasă așteptate. Radicalii acuză pre- 
şedintele de „vinderea petrolului argen- 
tinian unor trusturi străine“. Principiile 
„justiţialismului“ — doctrina peronistă 
— nu mai corespund realităţii. Chiar 
şi pînă atunci ea nu era foarte clară, 
mulți acuzînd-o — retroactiv, bine- 
înțeles — de frazeologie  înşelătoare. 
Cei mai severi o consideră o impostură 
golită de sens, care punea alături prin- 
cipii de genul : „Adevărata democrație 
este cea în cadrul căreia guvernul rea- 
lizează mandatul poporului şi apără un 
singur interes : cel al poporului“ ; „Pe- 
ronismul este fundamentul democratic. 
Toate partidele politice sînt antidemo- 
cratice, deci antiperoniste“ ; „Nu exis- 
tă nimic mai bun pentru un  peronist 
decit un alt peronist*. 

Semnele răului încep să se facă sim- 
tite. Pentru a preîntimpina eventuale 
tulburări, peronismul, care tolera o 
opoziţie radicală neputincioasă în Par- 
lament, a început să restrîngă libertă- 
tile de expresie și asociere. In septem- 
brie 1948, descoperirea unui complot 
permite înlăturarea lui Cipriano Reyes, 
conducător sindicalist influent. Armata 
a fost ea însăşi epurată după puciul din 
septembrie 1954. Radicalii şi socialiștii 
erau urmăriţi după mișcările din mai 
1953. Încep arestările în rîndul studen- 
ţilor, în urma frămîntărilor de la Cór- 
doba, centru universitar unde influenţa 


bisericii catolice era prin tradiţie pu- 
ternică. În cîteva luni, Perón anulează 
tot ceea ce oferise bisericii timp de ani 
de zile. Adoptă inclusiv măsuri de lai- 
cizare. Conflictul este fatal. Excomuni- 
cat în 1955, va fi răsturnat din iniția- 
tiva marinei şi ia drumul exilului. 
Toate revelaţiile ulterioare —  milioa- 
nele strînse, corupţia guvernului, viața 
scandaloasă a lui Perón — nu au reuşit 
să-i distrugă popularitatea. C.G.T. în- 
ființată de el, properonistă, a rămas 
pînă azi singurul interlocutor care 
obligă armata să se aşeze la masa dis- 
cuțiilor. 

Aproximativ o treime din electora- 
tul argentinian este astăzi de orientare 
peronistă : principalele centrale sindi- 
cale, importanta grupare sindicală „62 
de organizaţii“, Confederaţia Generală 
a Muncii (C.G.T.). După ani de guver- 
nare militară, s-a ajuns la concluzia că 
fără sprijinul maselor nu se poate 
realiza un acord naţional indispensabil 
construcţiei argentiniene. Pe de altă 
parte, carantina politică — în 1966 au 
fost interzise toate partidele — şi anti- 
peronismul manifestat de armată au 
determinat o evidenţă dispersare poli- 
tică. Mişcarea radicală are trei partide 
politice şi în cadrul fiecăruia se mani- 
festă mai multe tendinţe.  Peronismul 
însuşi, reprezentat de Mișcarea naţio- 
nală justiţialistă, este divizat. Profun- 
dele sciziuni au determinat demisia se- 
cretarului Jorge Paladio din funcţia 
de reprezentant al lui Peron la Buenos 
Aires. Sindicatele sînt la rîndul lor 
fracţionate de acuzaţiile care s-au adus 
unor lideri de a fi colaborat cu guver- 
nul Ongania. 

Guvernul Lanusse tinde, încă de la 
instalare, să limpezească această scenă 
politică. Partidele au fost repuse în 
drepturi, s-a anunţat data alegerilor ge- 
nerale (25 martie 1973), a început dia- 
logul cu Juan Domingo Peron. Ieşirea 
din scenă a militarilor urmează să lase 
cîmp liber forțelor politice civile, cu 
atît mai mult cu cît chiar în cadrul 
armatei lipseşte unitatea de vederi. 
Alegerile se vor desfășura cu participa- 
rea tuturor partidelor politice, inclusiv 
a Mişcării Justiţialiste. Peron se poate 
întoarce la Buenos Aires în aceleaşi 
scopuri. Bătriînul lider acţionează însă 
cu prudenţă, ţinînd în şah toate pri- 
virile care se îndreaptă asupra sa. Jocul 
său pendular face să nu se ştie de ce 
parte este totuşi Peron în cadrul miş- 
cării care îi poartă numele. Recent, o 
călătorie la Madrid a lui Arturo Fron- 
dizi, lider radical, şeful fracțiunii „in- 
transigente“, a lăsat să se înțeleagă po- 
sibilitatea unui acord între aceste par- 
tide la nivelul şefilor lor. Peroniştii co- 
laborează deja cu radicalii şi alte gru- 
pări în cadrul înţelegerii „Ora poporu- 
lui“. Răstimpul pînă la alegeri ră- 
mîne rezervat tuturor acestor regrupări 
şi definiri de poziţii şi, inclusiv, sur- 
prizelor. Vor exploda oare în acest răs- 
timp contradicţiile peronismului ; aceas- 
tă noţiune prin care astăzi, de fapt, 
fiecare înţelege altceva ? Adevărul este 
că peronismul nu mai reprezintă o 
doctrină unitară, ci o umbrelă sub 
care se adăpostesc și admiratorii lui 
Peron, şi cei ai Evitei, şi adversarii 
puterii militare, şi nemulţumiţii de po- 
litica economică a guvernului, şi o 
parte a sindicatelor, şi diverse alte ten- 
dinţe care îl invocă în sprijinul unor 
interese atît de diverse încit acesta îşi 
pierde semnificația propriu-zisă. Pero- 
nismul ca atare, de fapt nu mai există. 
Ce va ieşi însă din umbra lui? 


Anca Voican 

Din țările socialismului 


ITINERARII 
ALBANEZE 


Am călătorit de-a lungul a două săp- 
tămini prin Republica Populară Alba- 
nia pe un traseu intersectind piscurile 
calcaroase ale Alpilor albanezi şi văi- 
le mănoase, cîmpiile înverzite şi litora- 
lul însorit al Adriaticii ; am cunoscut 
tumultul şantierelor feroviare şi m-am 
întîlnit cu constructori ai noilor cetăţi 
industriale de la Lac Berat, Korce, Sa- 
randa și Elbasan. M-am oprit îndelung 
la umbra zidurilor groase ale Butrin- 
tului, Diuirresului şi Krujei, însemnîn- 
du-mi legende ce ascundeau lupta şi 
truda, trecutul şi speranţele a zeci de 
generaţii care s-au succedat pe pămîn- 
tul frămîntat al Shkiperiei — „ţara vul- 
turilor“, cum îşi denumese patria cu 
mândrie albanezii. 

Astăzi Albania nu mai înseamnă 
doar plantaţii de măslini sau folclor. 
Țara patriarhală de odinioară, una din 
cele mai înapoiate din Europa, cu un 
procentaj record de analfabeți, a ră- 
mas undeva în paginile îngălbenite ale 
istoriei nu prea îndepărtate. Mărturie 
stau realizările unui popor care şi-a 
luat soarta în propriile miini, făurin- 
du-și o viaţă nouă, demnă de anii so- 
cialismului, ani care au adus ţării 
ritmuri noi în înaintarea ei pe drumul 
civilizaţiei, al progresului. 

Mă aflam aproape de orașul Pogra- 
dec. Mai precis, străbăteam o zonă în 
care brigăzi de tineret pregăteau tera- 
samentul magistralei feroviare Rogoji- 
na—Prejnas. 700 de tineri, — munci- 
tori, ţărani, studenţi şi elevi — veniți 
din mai toate districtele, lucrau la pre- 
gătirea terasamentului căii ferate. Lup- 
ta pentru construcţia de căi ferate, mij- 
loace de comunicaţie moderne, a consti- 
tuit una din preocupările majore ale re- 
gimului popular. Cu puţin timp îna- 
inte de a vizita șantierul din apropie- 
rea oraşului Pogradec se încheiase con- 
struirea căii ferate Rogojina—Fier. Am 
urmărit de-a lungul cîtorva kilometri 
lucrările de amenajare a căii, la care 
au participat peste 65000 de briga- 
dieri ; 24 de poduri pe parcursul a 54 
km stau mărturie eforturilor, hărniciei 
şi spiritului de sacrificiu ale tinerilor 
constructori. Traseul pe direcţia vest- 
est este și mai dificil. Peste două treimi 
din cei 54 km, cit va măsura noul drum 
de fier, străbat o zonă pietroasă, cu 
sute de denivelări, cu traversări peste 
cursuri de apă năvalnice, cu numeroa- 
se tunele. 4000000 me de pămînt şi 
stincă vor trebui  dizlocaţi din matea 
milenară, 15 tunele (puse cap la cap 
însumează cirea cinci kilometri) vor 
deschide pe sub munţi cale liberă, cinci 
poduri de beton se vor arcui peste riu- 
rile spumoase de munte. Sint cifre care 
ilustrează tenacitatea, hotărirea fermă 
a oamenilor muncii ca, în ţara lor, 
transportul călătorilor, al bunurilor 

UNIVERSITATEA DIN TIRANA 
7300 de noi studenţi în peste 30 
de secții 


materiale să se facă mai repede, mai 
eficient, în spiritul transformărilor în 
care este angajată Albania socialistă. 

Kruja este un orăşel situat la o al- 
titudine ceva mai coboriîtă. În albaneză 
Kruja înseamnă „izvor“. De unde pro- 
vine cu exactitate numele acestei aşe- 
zări n-am aflat. Poate de la vreo gură 
de apă ce reuşise să-și facă loc din 
strînsoarea herculeană a stincilor din 
împrejurimi. Cert este, însă, că de Kru- 
ja este legat unul din cele mai semni- 
ficative momente ale istoriei albaneze : 
lupta împotriva jugului otoman desfă- 
şurată sub conducerea lui George Kas- 
trioti Skanderbeg. Străbătind zidurile 
cetăţii medievale, sălile încărcate cu 
povara documentelor, încerci sentimen- 
te de respect faţă de împotrivirea u- 
nui mic popor nevoit să lupte contra 
invadatorilor. Pietrele mai poartă şi a- 
cum semnele marii încleștări. Pe locu- 
rile aprigei lupte au fost plantați mă- 
slini. Ramurile lor alb-argintii par niş- 
te coroane ale recunoștinței aruncate 
peste secole. Privită de pe crenelurile 
vechii cetăţi, Kruja zilelor noastre se 
înfăţişează ca un adevărat şantier. Clă- 
dirile de altădată, care adăposteau ve- 
chii artizani, au fost refăcute. Au apă- 
rut numeroase şcoli, altele se află în 
construcţie. Un combinat chimic, o fa- 
brică de ciment, mai multe clădiri so- 
cial-edilitare aveau să înscrie vechea 
cetate de scaun a lui Skanderbeg pe 
traiectoria unor realizări economice şi 
culturale demne de trecutul său legen- 
dar. 

Tirana ocupă un loc aparte în pei- 
sajul economie şi social al ţării. Pen- 
tru mine însă, orașul-capitală nu este 
numai poarta aeriană și sediul organi- 
zaţiilor politice şi economice centrale. 
Nu este nici orașul-grădină, în ciuda 
largilor sale bulevarde străjuite de ar- 
bori exotici, a numeroaselor parcuri. 
Poate nici faptul că Tirana înseamnă 
circa o cincime din întreaga producţie 
industrială a ţării nu m-a impresionat 


atit de mult ca Universitatea, clădire 
modernă, construită în deceniul trecut, 
a cărei piatră pare desprinsă din mun- 
tele Dajti, zidul din calcar care măr- 
sineşte spre est capitala albaneză. 
În anul şcolar 1970 — 1971, peste 
620 000 de elevi şi studenţi au urmat 
cursurile unei școli sau facultăţi. În a- 
cest an școlar numărul lor va depăşi 
700 000 de persoane. Cifra este cu mult 
superioară prevederilor inițiale ale pla- 
nului de stat pe cinci ani. Evident, nu 
se poate vorbi de învăţămînt fără a sub- 
linia rolul deosebit al Universităţii din 
Tirana. La această instituţie de învă- 
țămint funcționează numeroase facul- 
tăți cu peste 30 de secţii. Pe porţile 
universității au intrat anul trecut 7 300 
de tineri, din care peste 1 400 sînt pro- 
veniţi direct din producţie. Reprezen- 
tanţi ai primelor promoţii ale tinerei 
universități i-am întîlnit dirijind cu 
pricepere şi răspundere instalaţiile com- 
plicate ale combinatelor chimice din 
Lac şi Fier, la hidrocentrala de pe 
Shkumbini, în laboratoarele şi ateliere- 
le Uzinei de piese de schimb pentru 
tractoare din Tirana. Aproape că nu 
există un domeniu important al acti- 
vității economice, sociale sau culturale 
în care să nu se facă simțită prezenţa 
absolvenţilor Universităţii. Al cincilea 
plan cincinal, care a debutat anul tre- 
cut, va ridica învățămîntul albanez pe 
trepte superioare, integrindu-l şi mai 
mult cerinţelor economice şi sociale ale 
țării. 

În munţii cu înfățișări sălbatice, în 
văile străbătute de apele repezi, pe înăl- 
timile mai calme de pe care chiparoşii 
scrutează orizonturile, în locurile pe 
unde odinioară domneau triburile de 
arberi, în Albania de mijloc, pînă spre 
valurile de cristal ale mării, pretutin- 
deni se resimte suflul înnoitor. Cstă- 
ţilor Apolloniei, Durresului, Butrintu- 
lui, Gijrocasterei, Krujei — care de-a 
lungul secolelor au dus pînă departe 
peste mări şi ţări faima oamenilor de pe 
aceste meldaguri — li s-au alăturat ce- 
tăţi noi : ale metalurgiei, petrochimiei, 
industriei constructoare de maşini etc. 
Directivele celui de-al VI-lea Congres 
al Partidului Muncii din Albania tra- 
sează sarcini şi mai mari pe drumul 
dezvoltării bazei tehnico-materiale, al 
apariţiei unor noi ramuri moderne, 
pentru utilizarea şi valorificarea raţio- 
nală a rezervelor de care dispune Al- 
bania. Cifrele cuprinse în Directive 
prevăd creşterea producției globale in- 
dustriale pînă în anul 1975, faţă de 
1970, cu 60—65 la sută; producţia a- 
gricolă urmează să atingă un spor care 
să depăşească cu 50—55 la sută reali- 
zările medii ale cincinalului trecut. Ca 
şi pînă în prezent, ritmuri deosebit de 
înalte vor cunoaște industria chimică 
(120—126 la sută), se va dezvolta în 
ritm accelerat baza energetică. Însem- 
nate fonduri vor fi alocate programe- 
lor ştiinţifice, culturale. 

Grija deosebită pentru om se va con- 
cretiza în ridicarea nivelului de viaţă, 
material şi spiritual, al tuturor oame- 
nilor muncii. Hotărirea şi priceperea cu 
care i-am văzut pe albanezi muncind, 
elaborînd proiecte, succesele lor de 
pînă acum sînt, fără îndoială, chezăşii 
ale îndeplinirii planurilor viitoare, pro- 
grame îndrăzneţe dar pe deplin reali- 
zabile, care vor însemna noi trepte în 
dezvoltarea continuă a Albaniei socia- 


liste. 
loan Timofte 


90 DE ANI DE LA NAȘTEREA 


LUI GHEORGHI DIMITROV 


UN EMINENT MILITANT 
AL MIŞCĂRII COMUNISTE 
SI MUNCITOREȘTI 


INTERNAȚIONALE 


În galeria marilor figuri  revoluţio- 
nare ale clasei muncitoare numele lui 
Gheorghi Dimitrov, conducător emi- 
nent al P.C. Bulgar, militant de frunte 
al mişcării muncitoreşti şi comuniste in- 
ternaţionale, se înscrie la un loc de cin- 
ste şi preţuire. 

S-a născut la 18 iunie 1882 în satul 
Kovacevţi, plasa Radomir, nu departe 
de Sofia, într-o familie de muncitori. 
Încă din fragedă tinereţe, s-a încadrat 
în lupta revoluţionară a proletariatului 
bulgar. În 1902, intră în rîndurile Parti- 
dului Muncitoresc Social-Democrat din 
Bulgaria ; face parte din aripa socialiş- 
tilor „tesniaci“, care în 1903 s-a consti- 
tuit într-un partid marxist revoluţionar. 
În anul 1909, a fost ales membru al C.C. 
al partidului. 

Anii furtuneşi din ajunul şi din 
timpul primului război mondial îl gă- 
sesc pe Dimitrov în centrul evenimen- 
telor revoluţionare din Bulgaria. În ca- 
litate de secretar al Uniunii Generale 
Sindicale, organizează şi conduce în- 
semnate acţiuni revendicative ale mun- 
citorilor din diferite domenii de activi- 
tate. În acelaşi timp, începe să se afir- 
me pe plan internaţional ca un militant 
activ pentru colaborare și solidaritate 
între partidele şi organizaţiile muncito- 
rești revoluţionare. În 1915, a luat parte 
la cea de-a doua Conferinţă socialistă 
interbalcanică de la Bucureşti. Cu acest 
prilej, el a dat o înaltă apreciere „parti- 
dului român frăţesc, care nu numai că 
n avut iniţiativa de a convoca această 
conferință, dar a depus eforturi deose- 
bite pentru asigurarea succesului ei 
deplin“. 

În anii care au urmat Marii Revo- 
luţii Socialiste din Octombrie, lupta re- 
voluţionară a celor mai largi mase de 
oameni ai muncii a cunoscut noi di- 
mensiuni. În pofida represiunilor la 
care era supus, Dimitrov participă activ 
la pregătirea Congresului socialiștilor 
„tesniaci“ din mai 1919, care a adoptat 
istorica „Declaraţie-program“ si a apro- 
bat schimbarea denumirii partidului în 
Partidul Comunist Bulgar. În septem- 
brie 1923, Dimitrov, alături de alţi revo- 
luţionari, ia parte la organizarea marii 
insurecţii antifasciste din Bulgaria. În 
condiţiile instaurării dictaturii fasciste, 
ale intensificării represiunilor este ne- 
voit să părăsească țara. 

În martie 1933, în timp ce se afla la 
Berlin, poliţia fascistă îl arestează, im- 
plicindu-l în înscenarea judiciară pri- 


vind incendierea rteichstagului. Proce- 
sul de la Leipzig s-a transformat — 
datorită atitudinii curajoase și combati- 
ve a lui Dimitrov — într-o tribună de 
demascare a fascismului. În anul 1934, 
a fost eliberat dim închisoare şi a plecat 
în Uniunea Sovietică, unde a continuat 
să activeze în cadrul conducerii Comin- 
ternului, devenind un an mai tîrziu se- 
cretar general al Comitetului Executiv 
al Internaționalei Comuniste. 

La Congresul al VII-lea al Interna- 
ționalei Comuniste, din 1935, Dimitrov 
a prezentat Raportul : „Ofensiva fascis- 
mului şi sarcinile Internaționalei Co- 
muniste în lupta pentru unitatea clasei 
muncitoare împotriva fascismului“. Ra- 
portul, avînd la bază experienţa acu- 
mulată de partidele comuniste, făcea o 
analiză amplă asupra cauzelor care au 
dus la intensificarea reacţiunii, dezvă- 
luia conţinutul de clasă al fascismului, 
preciza sarcinile clasei muncitoare, ale 
tuturor forțelor democralice în lupta 
impotriva pericolului dictaturii fas- 
ciste. l 

În anii celui de-al doilea război 
mondial, lupta pentru emanciparea so- 
cială şi națională a poporului bulgar 
a intrat în faza hotăritoare. La 9 sep- 
tembrie 1944, clasa muncitoare, în a- 
lianţă cu ceilalţi oameni ai muncii de 
la oraşe şi sate, sub conducerea comu- 
niştilor, a răsturnat puterea monarho- 
fascistă şi a instaurat în Bulgaria pu- 
terea populară. Istoria a deschis în 
faţa poporului bulgar o nouă epocă — 
epoca socialistă. 

Întors în ţară la 6 noiembrie 1945, 
Gheorghi Dimitrov şi-a închinat în- 
treaga sa pricepere şi capacitate ma- 
rilor transformări revoluționare. În 
calitatea sa de secretar general al Par- 
tidului Comunist Bulgar şi preşedinte 
al Consiliului de Miniştri, a participat 
nemijlocit la elaborarea programului 
de consolidare a puterii populare şi 
transformare socialistă a ţării, aducîn- 
du-şi o contribuţie de mare importan- 
ță la dezvoltarea Bulgariei populare. 

Persoana lui Dimitrov, activitatea sa 
revoluţionară au fost cunoscute şi a- 
preciate în România. De-a lungul ani- 
lor, Gheorghi Dimitrov a avut strînse 
legături cu mişcarea comunistă şi mun- 
citorească din ţara noastră, a luptat 
pentru întărirea solidarităţii internaţio- 
nale dintre proletariatul român şi bul- 
gar, pentru dezvoltarea prieteniei din- 
tre popoarele celor două ţări vecine, 


El a întreţinut o bogată corespondenţă 


cu conducători ai mişcării muncito 
reşti revoluţionare, a fost de nenumă- 
rate ori oaspetele muncitorilor din ţara 
noastră, În anul 1910, îl întîlnim la 
București, în calitate de delegat al Co- 
mitetului sindical din Sofia,  pledind 
„pentru o mai bună cunoaştere şi apro- 
piere de sindicatele româneşti“. Gh. 
Dimitrov participă la Congresul al 
II-lea al P.S.D. din România, în anul 
1912, subliniind că „legăturile dintre 
muncitorii din cele două ţări vecine 
trebuie să fie şi mai strînse“, Reîntors 
în Bulgaria, publică în presa muncito- 
rească o suită de articole despre lupta 
revoluţionară a muncitorilor din Reo- 
mânia. În anul 1920, Gheorghi Dimi- 
trov a plecat ilegal, pe mare, din Bul- 
garia în Rusia Sovietică : ambarcaţiu- 
nea a fost, însă, împinsă de furtună 
spre malul românesc unde Dimitrov 
a fost arestat de organele de siguranță 
şi împiedicat să-și continue drumul. 
Muncitorimea română şi-a ridicat gla- 
sul de protest împotriva arestării revo- 
luţionarilor bulgari, silind autoritățile 
să-i elibereze. 

Oamenii muncii din România şi-au 
înscris prezenţa activă în marea miş- 
care de solidaritate internaţională cu 
Gh. Dimitrov şi alţi revoluționari su- 
puşi represiunilor de către hitlerişti. În 
octombrie 1933, în timp ce la Leipzig 
se desfășura „procesul secolului“, Par- 
tidul Comunist din România i-a trimis 
lui Dimitrov un emoţionant mesaj de 
solidaritate în care se spunea : „Comi- 
tetul Central al Partidului Comunist 
din România, în numele partidului co- 
munist care duce munca sa revoluțio- 
nară în condițiile unei terori singeroa- 
se, în numele maselor muncitoare din 
România şi al eroicilor muncitori ce- 
ferişti care, cu sacrificiul vieții lor, 
luptă contra exploatării şi terorii dic- 
taturii burghezo-moșierești din Româ- 
nia, îţi trimite tovarăşe Dimitrov, ţie 
și celorlalţi tovarăşi arestaţi, un căldu- 
ros salut revoluționar şi asigurarea 
solidarităţii în lupta pe care tu în spe- 
cial o duci la bara celei mai odioase 
justiţii de clasă, contra fascismului“. 
La chemarea P.C.R., în ţară au avut 
loc mari manifestații de protest împo- 
triva monstruoasei înscenări judiciare : 
la București şi Cluj s-au organizat de- 
monstraţii de protest în faţa reprezen- 
tanţelor germane ; docherii din Con- 
stanţa, Brăila şi Galaţi au boicotat va- 

poarele aflate sub pavilion german : 
în presa comunistă și democratică au 
fost publicate numeroase mesaje de 
protest; un mare număr de persona- 
lităţi juridice, oameni de artă şi cultură 
au condamnat condiţiile de represiune 
în care se desfășura procesul, 

Dimitrov a urmărit cu interes 
și a salutat victoriile poporului 
român în lupta pentru consolidarea 
puterii populare, pentru dezvoltarea 
democratică a ţării. În telegrama de 
felicitare transmisă cu prilejul procla- 
mării Republicii Populare Române se 
arăta că „acest istoric eveniment a 
provocat bucurie și entuziasm în rîn- 
dul poporului nostru“. La 15 ianuarie 
1948, Gheorghi Dimitrov semna la 
București primul tratat de prietenie, 
colaborare și asistenţă mutuală între 
România şi Bulgaria. În cuvintarea 
rostită cu acea ocazie el sublinia, prin- 
tre altele, că „această prietenie tradi- 
ţională constituie un uriaş capital na- 
tional, atit pentru poporul bulgar cît 
și pentru poporul român”. 

Succesele obţinute, în anii următori, 
de oamenii muncii din România şi Bul- 
garia, sub conducerea partidelor lor 
comuniste, în dezvoltarea continuă a 
construcţiei socialiste au creat posibi- 
litatea ridicării relaţiilor dintre cele 
două țări pe o treaptă superioară. A- 
ceste relații, bazate pe principiile trai- 
nice ale respectării independenței şi 
suveranității națicnale, egalității în 
drepturi, avantajului reciproc, neames- 
tecului în treburile interne şi întrajuto- 
rării tovărăşeşti, s-au materializat într-o 
amplă şi fructuoasă cclaborare în cele 
mai variate şi diferite domenii. Un rol 
hotăritor pentru adincirea colaborării şi 
prieteniei româno-bulgare îl are dezvol- 
tarea relaţiilor de solidaritate dintre 
Partidul Comunist Român şi Partidul 
Comunist Bulgar. 

O mare însemnătate în dezvoltarea 
continuă a relaţiilor de prietenie și co- 
laborare  româno-bulgare a avut-o vi- 
zita făcută în Bulgaria, în noiembrie 
1970, de către delegaţia de partid şi gu- 
vernamentală română, condusă de to- 
varășul Nicolae Ceauşescu. Convorbi- 
rile purtate, noul tratat de prietenie, 
colaborare şi asistență mutuală sem- 
nat cu acel prilej au deschis o etapă 
nouă în relaţiile dintre cele două ţări 
socialiste. Apreciind valoarea acestui 
document în evoluția relaţiilor româno- 
bulgare, tovarășul Nicolae Ceauşescu 
arăta : „Fundamentat pe succesele ce- 
lor două popoare în edificarea orindui- 
rii noi, pe realizările dobindile în co- 
laborarea  româno-bulgară şi posibili- 
tăţile sporite pentru extinderea ei în 
stadiul în care ne găsim, pe luarea în 
considerare a schimbărilor produse în 
viaţa internaţională, noul tratat își 
propune să asigure un cadru propice 
pentru evoluția ascendentă a schim- 
burilor şi cooperării pe plan politic, 
economic, militar,  tehnico-știinţific și 
cultural în interesul ambelor popoare, 
al cauzei generale a socialismului şi 
păcii“. Subliniind importanţa  deose- 
bită a noului tratat, tovarășul Todor 
Jivkov arăta, la rindul său: „Linia şi 
politica noastră în relaţiile noastre re- 
ciproce cu România sint şi vor fi o li- 
nie și o politică de extindere, aprofun- 
dare și dezvoltare multilaterală, conti- 
nuă a prieteniei și colaborării bulgaro- 
române“, 

La aniversarea a 90 de ani de la naş- 
terea lui Gheorghi Dimitrov, prietenia 
şi solidaritatea frățească dintre oame- 
nii muncii din România şi Bulgaria, 
dintre partidele şi statele lor cunosce 
o creştere şi amplificare continuă în 
folosul celor două popoare, al cauzei 
socialismului şi păcii. 


Cont. dr. Traian Caraciuc 

Ce stiu americanii despre agresiunea îndreptată de guvernul lor împo- 


triva R.D. Vietnam ? 


Ce știu ei despre efectele milioanelor de bombe aruncate asupra acestei 


ţări ? 


Ce știu ei despre moralul poporului vietnamez ? 

Practic nimic sau, mai rău, neadevăruri. Aceasta este concluzia la care 
ajunge cunoscutul publicist american Anthony Lewis, care a trăit o experiență cu 
totul neobișnuită pentru un ziarist din ţara sa: experiența vieţii la Hanoi în 
timpul bombardamentelor americane. Reproducem mai jos ample extrase 
din reportajele sale publicate în „International Hera'd Tribune“. 


“UN AMERICAN LA HANOI 


In marginea de sud a orașului Hail- 
fong încep cimpurile de orez. Lanurila 
verzi se întind cît vezi cu ochii, în- 
trerupte doar din cînd în cînd de cite 
un mic cătun. 

La o distanţă de aproximativ 5 mile 
de Haifong, în plin cîmp, se află satul 
Phuc Loc. Phuc înseamnă în vietna- 
meză pace și fericire, iar Loc — pros- 
peritate. La Phuc Loc, ca și în majo- 
ritatea satelor din delta Mekonsgului, 
casele sint făcute din chirpici și au a- 
coperișuri de stuf. Pînă la 16 aprilie, 
populația satului era de 611 oameni. 
Duminică 16 aprilie, ora 2,20 a.m., a- 
vioane americane de tip „B-52“ au bom- 
bardat Phuc Loc, omorind 63 de per- 
soane și rănind 61. Din cele 161 case 
din sat, 78 au fost distruse. 

Acestea sint afirmaţiile nord-vietna- 
mezilor. După o vizită la Phuc Loc nu 
există nici un motiv să le pui la în- 
doială. La o lună de la bombardament, 
ruinele și craterele bombelor sint vi- 
zibile; printre ele se înalță cîteva case 
noi sau rămase în picioare. Dar dove- 
zile materiale sint mai puţin convin- 
gătoare decît dovezile emoţionale. Cind 
am intrat în sat, o bătrină stătea pe un 
morman de dărimături și gemea. Vă- 
zînd un străin, a tăcut. Interpretul meu, 
stîinjenit, a luat-o de braț cu blindeţe 
şi a dus-o pe alt morman de dărimă- 
turi, unde ea s-a așezat continuînd să 
geamă. Interpretul s-a întors și mi-a 
explicat: „De cînd și-a pierdut familia, 
a innebunit“. 

O altă femeie, care a insistat să se 
apropie de mine, este Pham Thi Viet. 
Are 38 de ani dar pare mult mai bă- 
trînă. Mi-a spus că în noaptea bom- 
bardamentului lipsea de acasă; cînd s-a 
întors a găsit morţi patru din cei șase 
copii ai ei, pe tatăl, unchiul, cumnata, 
nepoata și nepotul ei. „De ce trimite 
Nixon avioane „B-52“ să ucidă copiii 
noștri în timp ce dorm ?“, a întrebat ea. 

Deseori în Vietnamul de nord, lo- 
cuitori care se îniilnesc cu corespon- 
denţi americani declară că știu că e- 
xistă diferite feluri de americani — 
unii dintre ei adversari ai războiului. 
Dar la Phuc Loc nu mi s-a spus acest 
lucru. 

Strategii americani ai războiului din 
Vietnam au tendința să gindească ab- 
stract, fără să ţină seama de oameni. 
Ei afirmă că războiul este necesar pen- 
tru a menţine prestigiul preşedintelui 
sau pentru a asigura căile maritime 
spre Australia. Dar aceste obiective ar 
mai părea oare convingătoare dacă pre- 
ţul lor din punct de vedere al vieților 
omenești ar fi înteles cu adevărat ? 

Moartea este totdeauna mai puţin 
dureroasă în abstract. Criticam mijloa- 
cele folosite de Statele Unite în acest 
război chiar și înainte de a vizita Viet- 
namul de nord. Dar a face bilanţul cra- 


terelor de bombe și a vedea satul Phuc 
Loc nu este acelaşi lucru. 

Nord-vietnamezii sînt de părere că 
americanii bombardează intenţionat o- 
biective ca sate și spitale pentru a te- 
roriza populaţia. Eu nu împărtăşesc a- 
ceastă părere; consider că le bombar- 
dează din greșeală. Dar aceasta nu re- 
zolvă problema morală. Dacă Phuc Loc 
a fost lovit din greșeală, se pune totuși 
întrebarea de ce anume s-a întîmplat 
un asemenea lucru ? Au greșit obser- 
vatorii americani ? Au fost piloţii ne- 
glijenţi? Sau unor oameni care pilotea- 
ză avioane la o altitudine de 5 mile în 
toiul nopţii le este pur și simplu im- 
posibil să-și dea seama exact ce anu- 
me vor lovi ? 

Nu putem schimba ceea ce s-a în- 
timplat în zorii zilei de 16 aprilie. Dar 
putem înceta să vorbim despre bombar- 
darea cu precizie a obiectivelor mili- 
tare. Putem evita să spunem ceea ce 
au spus alţii după alte războaie: „Nu 
știam“. 


În urmă cu o săptămînă, un tînăr din 
Than Hoa, provincia cea mai bombar- 
dată a Vietnamului de nord, vorbea 
despre podul de la Hamrong. În peri- 
oada lui Johnson americanii l-au bom- 
bardat în repetate rînduri dar nu l-au 
distrus niciodată. Nord-vietnamezii au 
declarat că au doborit lingă pod 99 de 
avioane pînă în anul 1968, cînd bom- 
bardamentele au încetat. Tînărul a 
spus: „În decembrie trecut Nixon a 
mai trimis un avion pentru a rotunji 
cifra“. 

Peste citeva zile comandamentul ame- 
rican a anunţat că podul de la Ham- 
rong a fost distrus. Tinărul a fost în- 
trebat dacă a auzit despre acest lucru. 
„Oh, da — a declarat el vesel. Am au- 
zit. Dar dacă este așa, va fi reparat în 
curînd“. 

Vizitatorul trebuie să se frece la ochi 
și să-şi aducă aminte că această țară 
mică — în care căruțele continuă să 
fie trase de bivoli de apă și o propor- 
ție zdrobitoare a populaţiei duce cea 
mai simplă viaţă rurală — luptă im- 
potriva Statelor Unite. 

De unde provine această încredere ? 
Majoritatea experţilor străini în pro- 
blema Vietnamului citează istoria ca 
factor principal și, privind lucrurile de 
la Hanoi, acest argument pare convin- 
gător. Strada pe care se află hotelul 
principal din Hanoi poartă numele re- 
gelui Ngo Quyen, care a izgonit pe stă- 
pînitorii străini în anul 938. O altă stra- 
dă poartă numele surorilor Trung, care 
au condus o răscoală împotriva altor 
năvălitori străini în secolul I. 

Ziariştii acreditaţi la Hanoi sînt mar- 
torii unor atitudini care depăşesc sim- 


